
ALTYSKE  BAGVASKELSER  MOD 
DANMARK. 


I   den   nyeste  Tid  har  man    i  Tyskland  for  ramme  Alvor 
fundet    paa  at    paadutte  Danmark  Planer   om    krigersk 
Tilbagevinding  af  Nordslesvig. 

Grev  Theodor  v.  Reventlow  tager  endnu  Stillingen 
ret  overlegent.  Den  27.  Februar  d.  A.  holdt  han  i  den 
preussiske  Landdag  en  Tale,  hvor  han  efter  de  bedste 
altyske  Mønstre  malede  den  danske  Fanden  paa  Væggen. 
Som  kongerisk  Over-Agitator  udpegedes  Redaktionssekretær 
Franz  v.  Jessen,  der  skal  have  grundet  talrige  For- 
eninger til  Nordslesvigs  Løsrivelse.  Skønt  Optant-Trak- 
taten  har  forpligtet  den  danske  Regering  til  at  virke  for 
en  fredelig  Forstaaelse  med  Tyskland,  er  det  en  Kends- 
gerning, at  i  hine  Foreninger  deltager  og  agiterer  talrige 
af  dens  Embedsmænd.  Greven  vilde  derfor  bede  Inden- 
rigsminister V.  Moltke  om  at  faa  den  danske  Regering 
til  at  sørge  for,  at  Traktaten  noget  mere  overholdes  fra 
dens  Embedsmænds  Side.  Men  forresten,  mente  Greven, 
—  lad  dem  bare  komme!  Thi,  som  Bismarck  har  sagt 
(vist  i  1870):  „Hvis  100,000  Danske  gik  over  Grænsen, 
vilde  en  saadan   Hær  simpelthen   blive  arresteret". 

De  fleste  Altyskere  synes  at  se  noget  mere  sort  paa 
Stillingen ;  deres  Omtale  af  Danmark  og  Danskfieden  er 
ganske  vist  ofte  præget  af  mandig  Trods,  men  nok  saa 
ofte  mærker  man  ligesom  en  Tone  af  Haabløshed,  en 
jammerfuld  Klagesang  over  den  trofaste  Tyskfieds  ulige 
Kamp  mod  Danskfiedens  Overmagt  og  frække  Udæsk- 
ninger. I  den  altyske  Forenings  nordslesvigske  Afdeling 
holdt  ffiv.  Amtsforstander  Klinker  den  28.  Marts  en 
Tale,  der  rummer  lidt  af  hvert.  „Heroppe  i  Nord  er 
Skyerne  tættere  end  før.  Den  nye  Foreningslov  er  et 
stærkt  Vaaben  i  vore  Modstanderes  Hænder.  Vi  for- 
langer, at  vore  Modstandere  skal  føre  en  anden  Politik, 
og  hvis  man  hinsides  Grænsen  vedbliver  at  føre  „J.  C. 
Christensens  Politik",  maa  det  lyde  som  hin  Gang,  da 
Kejser  Otto  kastede  sit  Spyd  ud  fra  Skagen  og  sagde : 
„Hertil  gaar  det  tyske  Rige".  —  Men  vi  Tyskeres  Haab 
staar  til,  at  Kejseren  nok  vil  forstaa  at  adsplitte  Skyerne 
her.  Den  tyske  Forening  har  i  al  Ydmyghed  henvendt 
sig  til  Hans  Majestæt;  det  vil  nok  hjælpe". 

Her  sigtes  til  Hr.  J.  C.  Christensens  Ytringer  om 
Pragfredens  §  5,  saaledes  som  de  navnlig  formedes  i 
hans  officielle  Programtale  i  Rigsdagen  den  18.  Februar 
d.  A. ;  denne  Tale  blev  ogsaa  rigelig  omtalt  ved  det  før- 
nævnte Møde  i  den  preussiske  Landdag. 

Man  kan  være  uenig  med  Hr.  Klinker  i  meget,  men 
i  een  Ting  har  han  Ret:  det  er  sikkert  højst  uheldigt,  at 
Hr.  J.  C.  Christensen  har  skræmt  Altyskerne  op  og  sat 
deres  Fantasi  i  nyt  Røre,  —  dobbelt  uheldigt,  da  Hr. 
J.  C.  Christensen  nys  har  været  Danmarks  Førsteminister 
og  fremdeles  er  Lederen  af  Danmarks  indtil  nu  (April  1909) 
største  politiske   Parti. 

Sikkert  var  det  ikke  af  Vejen,  om  der  fra  ansvarlig 
og  repræsentativ  Side  fremkom  en  udtrykkelig  Erklæring 
om  det  danske  Folks  virkelige  Syn  paa  §  5.     Vi  er  ikke 


tjente  med,  at  en  tilsyneladende  repræsentativ  Enkelt- 
mands Fremtidsfantasier  trods  al  deres  Velmenthed  ud- 
lægges som  Tegn  paa,  at  Danmark  blot  sidder  og  lurer 
paa  det  Øjeblik,  da  det  kan  falde  Tyskland  i  Ryggen. 
Enhver  burde  vide,  at  ingen  voxen  Dansk  vilde  sætte 
halvtredje  Million  kongerigske  Medborgeres  Uafhængighed 
paa  Spil  for  en  yderst  tvivlsom  Udsigt  til  ved  Krig  at 
vinde  150,000  Sønderjyder.  Man  tænke  blot  paa,  at 
nogle  faa  Hjemmetyskere  og  Altyskere  i  Nordslesvig 
allerede  nu,  som  privilegerede  Borgere  i  en  Stormagt, 
forbavser  Verden  ved  deres  Jammerhyl  over  deres 
„Dødskamp"  mod  Danskhedens  Overmod;  enhver  kan  da 
sige  sig  selv,  at  de  samme  Mennesker,  om  de  ved  Krig 
indlemmedes  i  Danmark,  vilde  forstyrre  al  rolig  Udvik- 
ling i  det  dem  paatvungne  Statssamfund,  og  at  de  ved 
første  gunstige  Lejlighed  vilde  gøre  Oprør,  ja,  maaske 
hidføre  Danmarks  Sønderlemmelse  eller  Undergang. 
Naar  vi  virkelig  for  Alvor  skulde  kunne  ønske  Krig  for 
en  saadan  Vindings  Skyld,  da  vilde  det  jo  være  det  mest 
himmelraabende  Vanvid ;  det  vilde  være  et  saadant  Van- 
vid, at  det  er  en  ligefrem  Fornærmelse  mod  vor  sunde 
Fornuft  at  tro  os  i   Stand  dertil. 

Ovenstaaende  maa  ikke  opfattes,  som  om  Frygt  for 
de  altyske  Trusler  drev  mig  til  at  ønske  udstedt  offentligt 
Tilsagn  om  Afkald  paa  §  5's  Opfyldelse.  Det  Tilsagn  har 
den  danske  Regering  givet  mere  end  tit  nok,  og  det 
skulde  synes  dobbelt  overflødigt  netop  nu,  da  Tyskland 
ved  sin  Stilling  til  Østrigs  Traktatbrud  mod  Tyrkiet  til- 
strækkelig tydelig  har  vist  Verden,  at  Traktater  over- 
hovedet ikke  bor  tages  saa  højtidelig,  som  mange  tilforn 
har  troet. 

Vor  Passivitet  med  Hensyn  til  §  5  maa  være  paabudt 
simpelthen  af  den  Erkendelse,  at  vi  ikke  ejer  nogen  som 
helst  Magtmidler   til  at  fremtvinge  Paragraffens  Opfyldelse 

imod  Tysklands  Vilje.  Under  saadanne  Forhold  kan  vi 
ved  at  grave  §  5  op  ved  alle  mulige  og  umulige  Lejlig- 
heder i  bedste  Fald  kun  opnaa  at  gøre  os  latterlige. 
Men  rimeligere  er  det,  at  vi  opnaar  noget  andet  og  værre, 
nemlig  at  gøre  os  mistænkelige,  at  fremstille  os  i  Tysk- 
lands Øjne  som  forblindede  Æventyrere,  der  for  en 
tvivlsom  Vindings  Skyld  vil  sætte  hele  vor  Tilværelse 
paa  Spil  i  et  krigerisk  Hazard.  *) 

At  undgaa  ethvert  Skin  af  Indblanding  i  vore  mægtige 
Naboers  Politik  er  en  simpel  Livsnødvendighed  for  os. 
Sporene  skræmmer!  Vi  burde  dog  endelig  en  Gang  være 
blevne  kloge  af  Skade,  thi  vi  har  i  vor  Enfoldighed 
brændt  os  atter  og  atter,  og  det  endda  ofte  nok  uden  en 
Gang  at  overskride  vore  egne  Statsgrænser.  Aar  1810 
fandt  Frederik  VI  paa  at  ville  værne  den  sønderjyske 
Danskhed,  og  han  udstedte  derfor  sine  Sprogreskripter; 
men  han  opnaaede  i  Virkeligheden  kun  at  hidse  sine 
egne  Embedsmænd  op  til  en  desmere  energisk  Fortysk- 
ning, samtidig  med,  at  han  gav  dem  velkomment  „Sort 
paa  Hvidt"  for,  at  den  danske  Regering  drev  en  „hen- 
synsløs Danisering"  —  paa  Papiret.  Aar  1816  vilde 
Etatsraad  Scavenius  gøre  det  saa  meget  godt  for  den 
sønderjyske  Danskhed,  og  han  udsatte  derfor  en  Pris- 
opgave om  dens  Historie  for  at  vække  Publikums  Inter- 
esse ;  det  blev  Sprogreskripternes  Virkning  om  igen :  de 
eneste,    hvis  Interesse    han    virkelig    vakte,    var  Slesvig- 


Om  Nordslesvigerne  for  egen  Regning  skal  kræve  §  5  opfyldt 
eller  ej,  er  en  Sag  for  sig  og  kan  ikke  afgøres  af  Danmarks 
Stilling.  Naar  det  viser  sig,  at  danske  Traktatkrav  overfor 
Tyskland  er  ligesaa  magtløse,  som  tyrkiske  Traktatkrav  over- 
for Østrig,  da  er  det  klart,  at  den  danske  Regerings  Afkald 
paa  saadanne  Traktatkrav  ikke  synderlig  kan  anfægte  Borgere 
i  Tyskland,  hvis  de  for  egen  Regning  vil  tage  disse  Krav  op 
og  finde  sig  i,  hvad  der  følger  paa. 


Holstenerne,  og  for  dem  blev  Prisopgaven  staaende  som 
nyt  Vidnesbyrd  om  dansk  Udæskning  og  Voldsherre- 
dømme.  Aar  1863  vilde  den  danske  Regering  gavne 
Nationalitetens  Sag  i  al  Almindelighed  ved  at  protestere 
mod  den  Medfart,  som  Rusland,  opmuntret  af  Preussen, 
gav  de  oprorske  Polakker;  vor  Henvendelse  gavnede 
ikke  Polakkerne  for  to  Skilling,  men  derimod  opnaaede 
den  at  volde  os  selv  stor  Fortræd :  den  russiske  Regering 
blev  mistænksom  paa  os,  saa  Bismarck  fik  let  Spil  med  at 
vinde  den  til  velvillig  Passivitet  under  Preussens  Erob- 
ringsfelttog  mod   Danmark  i    1864.  *) 

Stillingen  er  nutildags  ikke  saa  meget  forskellig  fra 
dengang,  da  Frederik  VI.  og  Etatsraad  Scavenius  gjorde 
Danskheden  de  oven  omtalte  Bjørnetjenester.  Atter  nu 
seer  vi  en  velmenende  Dansker  gøre  sig  til  Talsmand  for 
Danskhedens  Krav  overfor  Tyskheden,  tilsyneladende  i 
en  meget  repræsentativ  Stilling,  men  i  Virkeligheden 
ganske  magtløs  og  hen  i  Vejret.  Atter  nu  seer  vi 
Tyskere  gribe  den  enestaaende  Danskers  tomme  Ord  som 
Vidnesbyrd  om  fællesdansk  Indblanding  i  tyske  Sager, 
samtidig  med,  at  disse  forargede  tyske  Uskyldigheder 
selv  i  Virkeligheden  driver  Indblandmgen  i  danske  Sager 
paa  den  eftertrykkeligste  og  mest  nærgaaende  Maade. 

Hvad  vore  Dages  Altyskere  yder  overfor  Danmark, 
paa  den  ene  Side  i  Retning  af  Bagvaskelse,  paa  den 
anden  Side  i  Retning  af  hemmelige  og  aabenlyse 
Annexions-Lærdomme,  —  det  gør  en  intetanende  Dansker 
sig  vanskelig  nogen  Idé  om.  Et  af  deres  Tidsskrifter, 
„Heimdall",  er  endog  saa  ugenert,  at  det  til  Stadighed 
pryder  sit  Titelblad  med  Løsenet  „Fra  Skagen  til  Adrial" 

Visse  kloge  Hoveder  i  Tyskland  vil  naturligvis  for- 
tælle   os,    at   de   altyske  Rumlerier  skyldes  Reglen   „Som 

*)  hint  Skridt  var  fremtvunget  af  Vestmagterne  (Neergaard. 
„Under  Junigrundloven"  II,  658).  men  det  var  for  Virkningen 
ligeg\'ldigt. 

man  raaber  i  Skoven,  faar  man  Svar".  Det  nys  ved- 
tagne Rigsforbud  mod  de  ikke-tyske  Modersmaals  Brug 
paa  offentlige  Møder  i  Tyskland  har  i  Danmark  fremkaldt 
en  Bitterhed,  hvis  Ytringer  maaske  ikke  altid  har  staaet 
i  rimeligt  Forhold  til  vor  Magtløshed ;  deraf  forklares 
atter  den  øgede  Hadskhed  hos  Altyskern'e,  vil  man  sige. 
Mangen  Dansk  vil  maaske  slaa  sig  tiltaals  med  en  saadan 
Forklaring,  men  det  var  vist  paa  sin  Plads  at  være  lidt 
mindre  godtroende.  Det  er  nemlig  en  Kendsgærning,  at 
Tonen  hos  Altyskerne  var  nøjagtig  som  nu,  allerede  ad- 
skillige Aar,  før  der  mærkedes  noget  Spor  til  den  saa 
meget  udskregne   „Foruroligelse"   fra  dansk  Side. 

Jeg  skal  meddele  en  Prøve  fra  1901,  en  lille  „Op- 
lysnings-Artikel", skrevet  i  „Heimdall"  15.  September  af 
en  lige  fra  Danmark  hjemvendt  altysk  Spion.  Særlig 
interessant  er,  hvad  der  siges  om  den  kongerigske  Virk- 
somhed til  kulturelt  og  sprogligt  Forsvar  for  Danskheden 
i  Sønderjylland.  Da  det  danske  Publikum  jo  savner  de 
simpleste  Kundskabsforudsætninger  til  at  skønne  derover, 
maa  jeg  forudskikke  den  Oplysning,  at  den  tyske  Re- 
gering aarlig  yder  flere  hundredetusind  Rigsmark  til  en 
tysk  Virksomhed  af  tilsvarende  Art,  den  med  „Alldeutscher 
Verband"  sammensluttede  „Forening  til  Tyskhedens  Op- 
retholdelse i  Udlandet",  hvorved  det  altsaa  skulde  synes 
officielt  tilkendegivet,  at  sligt  regnes  for  folkeretlig  til- 
ladeligt. Efter  denne  Forerindring  giver  jeg  Ordet  til 
Altyskeren. 

Om  den  rullende  Rubel. 

Tyske  Kendere  af  Folket  i  vor  Nabostat  Danmark 
stemmer  overens  deri,  at  den  enkelte  Dansker  kommer 
Højtyskeren  imøde  med  ofte  ligefrem  hjærtelig  Høflighed, 
og  ogsaa  i  Tilfælde  af  en  national  Ordstrid  langtfra  bliver 
saa  hidsig  som  hans  Presse  og  som  ofte  Tyskhedens 
Dødsfjender :  Tjekker,  Polakker,  Magyarer  og  Franskmænd. 
Paa    den    anden  Side    har  jeg  under  et  længere  Ophold  i 


København  faaet  den  Tilstaaelse  af  et  Medlem  af  den 
tyskfjendtlige  Ophidsningsforening  „To  Løver",  at  der 
aarlig  sendes  „rigelige  Pengesummer"  til  Sles- 
vig, en  Tilstaaelse,  der  er  saa  meget  mere  ændseværdig, 
som  den  danske  Presse  jo  stadig  haardnakket  nægter 
denne  folkeretstridige  Kendsgærning*).  Foreningen 
„To  Løver"  udgøres  hovedsa-gelig  af  Professorer,  Kandi- 
dater og  Studenter.  Formand  er  den  ogsaa  i  Tyskland 
kendte  Filosof  Høffding,  Medlem  f.  Ex.  Danmarks 
mest  ansete  Tysklærer,  Overlærer  Kaper,  samt  den  i 
Byen  velkendte  Skoleforstander  Schneekloth,  Søn  af 
en  tysk  Forræder.  Nu  raader  Landbostaten  Danmark 
overhovedet  ikke  over  rigelige  Pengemidler,  og  Aka- 
demikerne endda  endnu  mindre  end  i  Tyskland.  De 
offentlige,  tilsyneladende  uskyldige  Foranstaltninger  til 
Gunst  for  den  (ellers  hemmelige)  Forening  „To  Løver" 
kan  heller  ikke  kaste  saa  „rigelige"  Summer  af  sig. 
Hvorfra  stammer  altsaa  hine  Penge,  og  hvorfra  stammer 
det  danske  Ty  s  k  e  r  h  a  d,  der  ikke  forklares  tilstrækkelig 
ved  Krigen  1864,  ved  det  tyske  Herredømme  i  Slesvig, 
ved  det  danske  Markeds  Oversvømmelse  af  tysk  Handel 
og  Industri  og  ved  den  barnagtige,  af  Pressen  hadsk 
nærede  Annexionsfrygt? 

Til  fuldkommen  Opklaring  af  disse  to  Kendsgærninger 
sammenstiller  jeg  følgende  Punkter: 

1)  Den  russiske  Rubel  kreser  paa  Balkan 
(Montenegro,  Grækenland,  Bulgarien,  Serbien),  i  Østasien, 
i  Indien,  Persien,  Abessinien. 

2)  I  Norge  er  det  Allemands-Tale,  at  Modstands- 
partiet  mod  Sverrig  delvis  er  underkøbt  af  Rusland. 

3)  Svenskerne  paastaar  det  samme  om  det  danske 
Svenskerhad. 

4)  Om  den  danske  Presses  moralske  Præg 
gælder  endnu  stadig,  hvad  Helmut  von  Moltke, 
eengang  selv  kjøbenhavnsk  Kadet  og  holstensk  Løjtnant, 
faa  Dage  efter  Dybbøl  skrev  til  sin  Broder  Ludvig:  „Af- 
skyelig er  den  danske  Presse.  Var  den  virkelig  et 
Udtryk  for  det  danske  Folk,  saa  kunde  man  ingen  Med- 
lidenhed have  med  det.     Endnu  i  disse  Dage  fornærmede 


*)    fremhævet  af  mig. 


den  den  militære  Ære  hos  dem,  der  dog  i  ethvert 
Sammenstød  har  overvundet  dem."  En  saadan  Smuds- 
presse''')  som  f.  Ex.  „Aftenposten",  der  simpelthen 
suger  sig  en  Mordhistorie  ud  af  Fingrene,  taales  gudskelov 
ikke  i  Tyskland.  Men  Pressen  med  sine  larmende, 
overdrevne,  løgnagtige  Meddelelser  om  de  „tyske  Ban- 
ditter" i  Slesvig  er  den  egentlige  Bærer  af  det  danske 
Tyskerhad.  Er  det  uretfærdigt  at  tiltro  en  moralsk  saa 
lavtstaaende  Presse,  at  den  for  en  stor  Del  staar  i  R  u  s- 
lands  Sold? 

5)  Ruslands  Hovedinteresse  i  Danmark  er  at  søge 
deri,  at  denne  Magt  paa  Grund  af  sin  egen  Havne- 
Fattigdom  lægger  Vægt  paa,  at  den  mellem  Østersø  og 
Vesterhav  fortrinlig  liggende  Krigshavn  Kjøbenhavn 
under  en  Søkrig  ikke  falder  i  fjendtlige  Hænder.  Ved- 
rørende en  vistnok  derom  i  Sommeren  1895  afsluttet 
Overenskomst  med  det  danske  Hof,  som  er  ukendt  for 
de  fleste  Danske  og  vistnok  ikke  billiges  af  dem,  siger 
den  velkendte  konservative  Altysker  Fritz  Bley  i  sit 
Skrift:  „Die  Weltstellung  des  Deutschtums"  1897,  S.  38 
og  39:  „I  Norge  og  Sverrig,  hvor  man  trods  Broder- 
tvisten erkender  den  fælles  Fare  ved  et  russisk  Angreb, 
og  i  Finland,  hvor  Haabet  om  endelig  Forløsning  fra  det 
russiske  Tryk  endnu  ikke  er  udslukket,  seer  man  med 
Ængstelse  paa  den  russisk-danske  Overens- 
komst, der  i  Krigstilfælde  gør  Kjøbenhavn 
til  russisk  Støttepunkt,  nærmest  mod  Tysk- 
land, men  i  Tilfælde  af  en  russisk  Søsejr  ufortøvet 
ogsaa  mod  Sverrig.  ...  I  den  sidste  Tid  synes  et 
roligere  Skøn  over  disse  Ferhold  at  indfinde  sig  ogsaa  i 
Norge ;  den  russisk-danske  Overenskomst  har  ligesom  et 
Blinkfyr  kastet  sit  Lys  paa  de  Skær,  mod  hvilke  det 
nordiske  Statsskib  styrede  med  fuld  Damp". 

6)  Det  ved  Undertrykkelsen  af  det  delvis  blods- 
forbundne  Finland  ganske  vist  aftagende  Russer-Venskab 
hos  Danskerne  vilde  altsaa  ikke  udspringe  alene  af 
Tysker-Had    og    af    de  hos  Folket  temmelig  lidet  afholdte 


*)    at  der    i  Danmark    findes    en   vel   udviklet  Smudspresse,    har 
Altyskeren  jo  desværre  Ret  i. 


Glucksborgeres  Hus-Politik,    især    Dagmars    Rænkespind, 
men  rykke  i  et  ganske  nyt,  smukt  Lys. 

Paa  Grund  af  disse  sex  Punkter  troer  jeg  ikke  at 
have  hørt  fejl,  naar  jeg  i  Danmark  ud  af  Presse-Postyret 
og  Tysker-Klapjagten  i  chauvinistiske  Foreninger  tydelig 
har  ment  at  skelne  den  ogsaa  fra  andre  Verdenshjørner 
velkendte  Klang  af  den  rullende  Rubel. 

Man  fristes  uvilkaarlig  til  at  sige:  „Saadant  Gali- 
mathias  dommer  sig  selv,  og  kan  saa  lidet  gøre  Virkning 
i  Tyskland,  som  andetsteds".  Ydermere  har  jo  Aaret 
1905  medført  Ruslands  storpolitiske  Bankerot,  saa  nu  er 
der  da  absolut  ingen,  der  kan  lægge  Vægt  paa  Fantasier 
om   „den  rullende  Rubel". 

Men  man  skal  aldrig  forsværge  noget.  Forrige  Tiders 
Slesvig-Holstenere  har  allerede  tilstrækkelig  viist,  hvor 
meget  Folkestemningen  kan  paavirkes  af  en  hensynsløs 
Agitation.  Og  hvis  den  „rullende  Rubel"  gaar  ud  af 
Kurs,  saa  kan  den  i  Agitationens  Tjeneste  nemt  afløses 
af  den  „rullende  Sovereign".  Jfr.  et  Skridt  af  Altyskeren 
Bresnitz  von  Sydacoff,  „Das  Balkanproblem  und  die 
Balkandynastien",  Leipzig  1908.  Her  drages  der  overalt 
til  Felts  mod  „Englands  Haand"  og  „den  rullende 
Souvereign-dor",  og  naar  dette  Gødemiddel  ikke  paa- 
peges ogsaa  i  Danmark,  saa  skyldes  det  kun  den  Til- 
fældighed, at  Forfatterens  Blik  er  vendt  udelukkende 
mod  Syd  og  Øst. 

En  Kendsgerning  er  det,  at  vore  Tiders  Altyskere  i 
Agitations-Evne  ikke  giver  forrige  Tiders  Slesvig-Hol- 
stenere nogetsomhelst  efter;  jeg  skal  i  Slutningen  af 
Afsnit  II  fremføre  en  Række  tungtvejende  Vidnesbyrd 
om  altysk  Indflydelse  helt  op  i  de  højeste  Krese. 

Og  det  „Oplysningsstof",  hvormed  Altyskerne  for- 
syner hine  høje  Krese,  er  ikke  en  Smule  bedre  end  det. 
der  indeholdtes  i  Artiklen  om   „den  rullende   Rubel". 

De  Sigtelser,  som  Grev  Reventlow  i  den  preus- 
siske Landdag  efter  altyske  Hjemmelsmænd  fremførte 
mod  de  kongerigske  „Losrivnings-Apostle",  var  af  den 
taabeligste  og  letfærdigste  Natur,  som  tænkes  kunde. 
Aldeles  opdigtet  var  den  Paastand,  at  Franz  v.  Jessen 
skulde  have  stiftet  de  sønderjyske  Foreninger  i  Konge- 
riget; de  mod  Franz  v.  Jessen  fremførte  Sigtelser  var 
overhovedet  af  den  Art,  at  han  saa  sig  nødsaget  til 
offentlig  at  stemple  Grev  Reventlows  Adfærd  som 
„upassende  for  en  Gentleman"  („Nationaltidende"  5.  Marts). 

Af  samme  Surdej  var  „Oplysningsstoffet"  hos  Ge- 
hejmeraad  Johannsen,  der  i  Landdagsmødet  den  27. 
Febr.  havde  Ordet  umiddelbart  for  Grev  Reventlow. 
Gehejm.eraaden  meddelte,  at  „Dybbøl-Posten"  i  Efteraaret 
1 908  havde  skrevet :  „Ja,  vi  hader  alt  tysk,  og  vi  haaber, 
at  de  tyske  Krigsskibe  snart  vil  flygte  sydpaa  fra  Sønder- 
borg eller  endnu  bedre  gaa  tilbunds  i  Havet  heroppe, 
ramte  af  Fjendehaand".  Citatet  er  en  perfid  Fordrejelse 
af  en  Ytring,  som  aldeles  ikke  sigter  til  de  tyske  Krigs- 
skibe, men  blot  sindbilledlig  fremstiller  de  altyske  Løgne- 
krøniker, om  hvilke  der  siges,  at  selv  de  stolteste  Skuder 
en  skønne  Dag  vil  flygte  sydpaa  eller  skydes  isænk 
paa  Stedet.  Forvrængningen  har  været  afsløret  gen- 
tagne Gange  i  de  danske  Blade,  men  derfor  kan  den  jo 
være  god  nok  til  den  preussiske  Landdag. 

Rent  utrolige  er  de  Forvrængninger,  der  bringes  til 
Torvs  gennem  Lederen  af  Ophidsningsarbejdet  mod  Dan- 
mark, Amtsdommer  Hahn,  Formanden  for  den  altyske 
Forening  i  Nordslesvig  og  nylig  Altyskernes  Landdags- 
kandidat  i  Aabenraa-Sønderborg  Kres.  Han  har  ifjor  op- 
lyst, at  danske  Blade  aabenlyst  opfordrer  den  sønderjyske 
Ungdom  til  at  væbne  sig  med  Rifler  til  den  kommende 
Vaabendyst  med  Tyskerne,  - —  tænk,  hvilken  Frækhed ! 
Denne   „Oplysning"   har  Hr.   Hahn  uddraget  af  en  Artikel 

i  et  dansk  Blad,  der  onskede  Sønderjyllands  unge  Idræts- 
mænd „Staal  i  Arm  I"  Den  kgl.  preussiske  Embeds- 
mands Skarpsindighed  vilde  være  grotesk-komisk,  hvis 
der  ikke  var  saa  sorgelig  mange,  i  hvem  den  glider  ned 
som  sød  Mælk. 

Det  altyske  „Oplysnings-Arbejde"  har  i  den  nyeste 
Tid  taget  et  saadant  Opsving,  at  man  i  selve  Tyskland 
har  fundet  det  nødvendigt  at  tage  Afstand  derfra.  Saa- 
ledes  har  en  tysk-nordslesvigsk  Forfatter  ved  Navn 
Erich  Schlaikjer  nylig  skrevet  en  indtrængende 
Advarsel  i  Tidsskriftet  „Die  Welt  am  Montag".  I  det 
sandhedskærlige  og  humane  Tysklands  Navn  protesterer 
Schlaikjer  imod,  at  Altyskerne  uforstyrret  faar  Lov  til  at 
forgifte  deres  intetanende  Landsmænds  Sind  og  at  til- 
smudse Tyskhedens  Ry  i   Udlandets  Øjne. 

Da  i  Danmark  ingen  anden  synes  at  ville  tage  al- 
vorlig Affære,  har  jeg  seet  mig  nødsaget  til  selv  at  gaa 
i  Ilden. 

Mit  Søgelys  kan  ikke  undgaa  at  komme  til  at  strejfe 
uhyggelig  højt  op  ad  den  tyske  Videnskabeligheds  Trin- 
stige. Altyskerne  vil  selvfølgelig  strax  være  rede  til  at 
raabe:  „Ny  dansk  Udæskning!"  Dog,  hvad  en  Dansk 
foretager  sig  i  denne  Sag,  er  ikke  Udæskning,  men 
simpelt  Nødværge.  Naar  allerede  en  Tysker  kan  føle  sig 
tvungen  til  at  raabe  Vagt  i  Vaaben  overfor  den  stigende 
Syndflod  af  Bagvaskelser  og  Annexionslærdomme  mod 
Danmark,  hvor  meget  mere  nærliggende  maa  da  ikke  en 
saadan  Vagttjeneste  være  hos  os,  for  hvem  det  ikke 
drejer  sig  om  at  hævde  Sømmeligheden,  men  om  at 
hævde  selve  Livet?  *) 


*)  For  mit  personlige  Forhold  til  Tyskheden  har  jeg  gjort  ud- 
forlig Rede  i  min  Artikel  „Deutsch-danische  \'erstandigung", 
optagen  i  „Schleswig-Holsteinische  Volks-Zeitung",  Beilage  15. 
Aug.   1907  (Kiel)  og  „Flensborg  Avis"   16.  Aug. 

Altyskerne  har  nu  som  organiseret  Parti  existeret  i 
henved  20  Aar,  og  gennem  al  den  Tid  har  Danmark 
været  blindt  og  døvt  overfor  dem.  De  Krese,  der  i 
Kalds  Medfør  skulde  have  staaet  paa  Vagt,  —  Historikere, 
Geografer,  Sprogmænd,  Skolemænd,  Statsmænd,  Presse- 
mænd — ,  for  dem  existerer  Altyskeriet  endnu  ikke,  ja, 
de  kender  det  knap  nok  af  Navn.  I  samfulde  15  Aar 
har  jeg  i  Danmark  været  ene  om  at  iagttage  Altyskeriet 
og  at  paakalde  Offentlighedens  Interesse  deroverfor.  I 
1894,  da  jeg  studerede  i  Leipzig,  kom  jeg  uforvarende 
til  at  deltage  i  et  Protestmøde,  der  var  sammenkaldt  af 
Altyskernes  Leder,  Prof.  Hasse,  mod  Magyarernes  natio- 
nale Voldspolitik.  Jeg  talte  selv  med  Prof.  Hasse,  og  i 
min  Enfoldighed  gik  jeg  hans  Ærinder  saavidt,  at  jeg  fik 
et  langt  Referat  af  Mødet  optaget  i  „Politiken"  24.  Aug. 
under  Titlen  „Truende  Nationaliteter".  I  1896  fik  jeg 
gennem  Flyveskriftet  „Deutschnational"  Øjet  opladt  for 
Altyskernes  sande  Væsen,  og  jeg  meddelte  mine  Iagt- 
tagelser til  Offentligheden  gennem  Artikelrækken  „Breve 
fra  Leipzig",  optagen  i  „Studenterbladet"  1896,  Nr. 
115—  117.  Siden  da  er  jeg  som  Formand  for  „Selskab 
af  germansk  Filologi"  gentagne  Gange  bleven  hjemsøgt 
af  altyske  Udsendinge,  der  paa  Grund  af  det  misvisende 
Navn  opfattede  nævnte  Selskab  som  en  Slags  frivillig 
Forpost  for  „AUdeutscher  Verband".  En  saadan  Ud- 
sending, der  følte  sig  skuffet,  gjorde  mig  og  Selskabet 
og  hele  Danmark  til  Genstand  for* en  større  Nedrakning 
i  de  altyske  Blade  „Jungdeutschland"  og  „Heimdall"  (1. 
Juli    1900  og    15.  Januar    1901). 

Jeg  har  refereret  dette  Mellemværende  udførlig  i 
„Budstikke  til  Selskab  for  germansk  Filologi",  Oktbr. — 
Novbr.  1900,  jfr.  ogsaa  mit  Skrift  „Fædreland  og  Forret- 
ning", S.  14.  Samtidig  og  senere  har  jeg  omtalt  Al- 
tyskernes   Virken    gentagne    Gange,     saaledes    navnlig    i 

„Den  alldeutsche  Bevægelse"  („Dansk  Tidsskrift".  Marts- 
hæftet  1900),  „Imperialisme  og  Kosmopolitisme"  („Til- 
skueren" 1903,  S.  886,  Afsnittet  „Den  moderne  National- 
ismes Praxis  i  Preussen").  „National  Selvhævdelse  kontra 
Barbari"  („Kobenhavn"  30.  Septbr.  1908,  „National- 
tidende"s  Tillæg,  14.  Oktober  1908.  citeret  ogsaa  i 
„Modersmaalet"),  „Altyskerne"  (Fælleskorrespondance, 
optagen  fra  28.  Novbr.  til  2.  Decbr.  1908  i  „Vejle  Amts 
Folkeblad",  „Flensborg  Avis",  „Aarhus  Stiftstidende", 
„Næstved  Tidende"   og   „Kjøbenhavns  Amts  Avis"). 

De  tyske  Annexionslærdomme  om  Jyllands  Nationalitet 
har  jeg  oftere  omtalt,  udførligst  i  Artikelrækken  „Dansk 
og  tysk  Sandhedskærlighed",  („Hejmdal"  16.  Decbr. 
1907—7.  Jan.  1908,  „Flensborg  Avis"  17.  Decbr.  1907 
—7.  Jan.    1908). 

Jeg  har  kort  sagt  i  de  femten  Aar.  jeg  har  kendt 
Altyskerne.  ofret  ikke  saa  lidt  Tid  og  Kræfter  paa  at 
meddele  min  Viden  til  andre,  men  den  Opmuntring,  jeg 
har  høstet  derfor,  har  været  mindre  end  liden,  og  den 
vilde  næppe  have  forslaaet  til  at  tilskynde  mig  til  et  Ar- 
bejde i  større  Stil.  Naar  jeg  nu  alligevel  er  naaet  saa 
vidt,  er  Drivkraften  ikke  dansk,  men  fransk;  jeg  har 
maattet  hente  den  fra  et  i  Paris  udkommet  Værk : 

Jeanne  et  Frédéric  Régamey,   „L'  Allemagne 
å  c  h  e  V  a  1"  ;    1907,   La  librairie  mondiale,  Rue  de 

rUniversité  10;  326  Sider. 
I  dette  Værk  gives  en  aktmæssig  Fremstilling  af  Al- 
tyskeriets  Forhistorie,  Opkomst  og  Udvikling,  —  sagtens 
den  første  saadanne  Fremstilling,  der  er  given  udenfor 
Tyskland,  —  ja,  maaske  den  første  overhovedet.  Den  er 
i  Opfattelsen  unægtelig  noget  ensidig,  men  i  Sprog  og 
Stil  glimrende  og  i  Materialets  Fylde  og  Vægt  simpelthen 
overvældende.      Enhver  Læser  med  nogenlunde  Intelligens 

vil  føle  sig  holdt  i  Aande  fra  først  til  sidst;  har  han  een- 
gang  aabnet  Bogen,  vil  han  knap  kunne  slippe  den,  før 
han  har  læst  den  ud.  Prisen  er  3  Francs  50;  Bogen 
burde  findes  hos  enhver  udenrigspolitisk  interesseret 
Dansk  og  i  enhver  af  vore  større  offentlige  Bogsamlinger. 
Den  findes  bl.  a.  paa  det  kgl.  Bibliotek  og  Universitets- 
biblioteket og  i  Officersskolens  Bogsamling,  Frederiksberg 
Slot,  hvorfra  den  kan  faas  til  Laans. 

Tilskyndet  ved  Régamey's  Værk  fremlægger  jeg  nu 
de  nyeste  Frugter  af  mine  Studier  over  de  altyske 
Annexionslærdomme  mod  Danmark.  Jeg  trøster  mig  til 
deri  at  vise,  at  om  der  nogensteds  kan  paapeges  Rænker 
mod  fremmed  Statsomraade,  da  er  det  ikke  i  vor  Lejr, 
men  i  Altyskernes. 


II. 

VIDENSKABELIGE  OG  ALTYSKE 

ANNEXIONSLÆRDOMME 

OM  JYLLAND. 


Læren  om  Jyllands  „Urtyskhed"  er  saa  gammel  som 
den  nyere  Folkeforskning  overhovedet. 

Den  tager  sit  Udgangspunkt  i  Beda's  noksom  kendte 
Fortælling  om,  hvordan  Jyderne  under  Ledelse  af  Hingst 
og  Hors  drog  ud  for  at  erobre  Britannien.  Videre  Stof 
frembyder  sig  i  Iagttagelser  om  Sprogslægtskabet.  Beda's 
britiske  Jyder  taler  nu  Engelsk,  hvilket  Sprog  man  efter 
Tyskernes  Forbillede  kalder  „Tysk".  De  danske  Jyder 
taler  et  Sprog,  som  dannede  Danske  i  det  18. — 19.  Aar- 
hundrede  har  erklæret  for  et  „uforstaaeligt  Kragemaal", 
og  Vestjyderne  savner  ydermere  Danskens  efterhængte 
Artikel,  siger  ikke  „Manden,  Huset",  men  paa  engelsk- 
tysk Vis  „æ  Mand.  æ  Hus"  :  ergo  er  det  soleklart,  at 
Jysk  er  det  samme  som  Tysk. 

Ovennævnte  Lærdomme  kan  ikke  overraske  os.  For 
den  ætniske  Forsknings  første  Banebryder  laa  alting  saa 
nemt  og  grejt:  et  Folk  var  et  Folk,  og  et  Sprog  var  et 
Sprog ;  en-to-tre,  saa  var  alting  sat  paa  sin  rette  Plads, 
nummereret  og  bogfort. 

Man  anede  ikke,  at  Folkevandringstidens  omflakkende 
Horder  mangengang  havde  skiftet  Sprog,  som  man  skifter 

en  Vante,  hvilket  saare  let  kunde  være  passeret  et  for- 
svindende lille,  indsprængt  Mindretal  som  Bedas  Jyder  i 
England. 

Man  anede  ikke,  at  de  dannede  Danskes  Foragt  for 
Jysken  hvilede  paa  fælles-europæiske  Fordomme  om 
Folkemaalets  Væsen,  at  f.  Ex.  efter  samme  Recept 
Størstedelen  af  Tyskland  havde  maattet  frakendes  tysk  Sprog. 

Man  anede  ikke,  at  Urtidens  gotiske  Sprogomraader 
flød  over  i  hinanden  gennem  en  Række  ofte  helt  umærke- 
lige Overgange,  og  at  et  enkelt,  løsrevet  Skelnemærke 
som  den  ..  vestjysk-engelsk-tyske  Artikel"  var  nøjagtig 
saa  meget  værd  som  Erasmus  Montanus'  navnkundige 
Slutningsrække :  „I  galer  som  en  Hane,  —  ergo  er  I 
en  Hane". 

Det  var  ikke  alene  Tyskere,  af  hvem  Læren  om 
Jyllands  Urtyskhed  oprindelig  fremførtes.  Den  knæsattes 
ogsaa  af  Danskere,  saasom  af  Allen  i  hans  Danmarks- 
historie 1840  og  af  M  o  1  b  e  c  h  i  „Hertugdømmet  Slesvig" 
1846  (ogsaa  udkommet  paa  Tysk);  dette  var  ovenikøbet 
Skrifter,  der  udtrykkelig  var  rettede  mod  Slesvig-Hol- 
stenernes Stræben  efter  at  løsrive  Sønderjylland  fra 
Danmark. 

I  Længden  kunde  det  dog  ikke  forblive  skjult  for 
selv  den  enfoldigste  Dansker,  at  Læren  om  Jyllands  Ur- 
tyskhed kunde  blive  et  farligt  Vaaben  i  tyske  Politikeres 
Hænder,  og  at  de  heller  ikke  lod  det  ligge  unyttet.  De 
danske  Historikere  holdt  da  op  med  tankeløst  at  gentage 
den  tyske  Lære;  skønt  det  varede  saamænd  længe  nok, 
inden  de  naaede  blot  saavidt,  og  videre  kom  de  dengang 
overhovedet  ikke:  at  møde  de  tyske  Lærdomme  med  en 
grundig  geografisk-ætnisk  Urtidsforskning  faldt  dem  al- 
deles ikke  ind. 

Var  Danskerne  efterladende,  saa  var  Tyskerne  des 
virksommere. 

Allerede  i  1813,  mens  Tyskland  endnu  kæmpede  for 
Livet  med  sine  franske  Undertrykkere,  havde  dets  videst- 
gaaende  Foregangsmænd  Annexionslæren  fix  og  færdig. 

Ernst  Moritz  Arndt  digtede  1813  sin  Sang  om 
„Tyskerens  Fædreland". 

Was  ist  des  Deutschen  Vaterland? 
ist's   Preussenland?  ist's  Schwabenland? 
ist's,  wo  am  Rhein  die  Rebe  bliiht? 
ist's,  wo  am  Belt  die  Mowe  zieht? 
o  nein,  nein,   nein  I 
:i:  sein  Vaterland  muss  grosser  sein  !   :': 

So  weit  die  deutsche  Zunge  klingt 

und  Gott  im  Himmel  Lieder  singt: 

das  soli  es  sein !  das  soli  es  sein ! 

:;:  das,  wackrer  Deutscher,  nenne  dein !  :!: 

Samme  Arndt  dannede  ogsaa  Ordet  „Alldeutschland", 
se  det  altyske  Tidsskrift  .,  Heimdall",  15.  Scheiding,  Aar 
2014  efter  Kimbrertoget  (paa  almindeligt  kristeligt  Euro- 
pæisk: September  1901),  Artiklen  „Alldeutsche  Verbands- 
Schmerzen"  af  „Teut"  *).  „Altysk"  er  ved  Slutningen  af 
det  19.  Aarh.  blevet  Samlingsløsenet  for  et  stort,  organi- 
seret Annexions-Parti,  jfr.  min  Artikel  „Den  alldeutsche 
Bevægelse",   Dansk  Tidsskrift,  Marts   1900. 


*)    Til  Oplysning  om  Arndts  Syn  paa  Tyskheden  og  dens  Naboer 
vil  jeg  citere  noget  af  hans  Sang  „Deutscher  Trost'",  digtet  1813. 

Deutsche  Freiheit.  deutscher  Gott, 
deutscher  Glaube  ohne  Spott, 
deutsches  Herz  und  deutscher  Stahl 
sind  vier  Helden  allzumal. 

(NB.  4  Helte!  man  skulde  synes  5?)  Der  tillægges  end- 
videre Tyskerne  Troskab  og  Ærlighed,  de  Vælske  derimod  Snig- 
mord og  Trællesind. 

G.  ScHtJTTE :  Altyske  Annexionslærdomme.  2 

Den  tyske  Videnskab  satte  øjeblikkelig  Altyskeren 
Arndts  Lærdomme  i  Højsædet.  Heri  fik  den  velkommen 
Understøttelse  af  visse  Nordmænd  saasom  K  e  y  s  e  r,  der 
af  bare  Iver  for  at  hævde  Norges  Selvstændighed  overfor 
Danmark    helst    vilde    stemple    alle  Danske  som  Tyskere. 

Miillenhoff  erklærede,  støttet  paa  Nordmændenes 
Vidnesbyrd,  Jyllands  Sprog  for  tysk  indtil  det  6. — 7. 
Aarhundrede,  og  ligesaa  Indskriften  paa  det  sønderjyske 
Guldhorn  (14.  Bericht  der  Schleswig-Holstein-Lauenburg.- 
Ges.  S.  26  ff\  *) 

I  „Nordalbingische  Studien"  1844  kørte  Miillenhoff 
op  med  sin  Lærdoms  sværeste  Skyts  for  at  godtgøre 
Ur-Jydernes  tyske  Nationalitet;  for  en  Sikkerheds  Skyld 
tog  han  ogsaa  Fyenboerne  og  Sjællænderne  med.  F.  Ex. 
(S  136)  fandt  han  Hundreder  af  danske  Stednavne  saasom 
Tyrstrup,  Torsbjerg,  Torntved,  Tornskov, 
Torsbøl,  og  selv  om  nogle  af  disse  nok  kunde  hen- 
føres' til  Guderne  Tyr  og  Tor  eller  til  Tornebusken,  saa 
kunde  det  umulig  være  Tilfældet  med  dem  alle;  det  var 
saa  klart  som  Dagen,  at  en  stor  Del  af  dem  maatte  være 
Minder  om  den  tyske  Stamme  Tyringerne;  osv.  osv. 
efter  den  af  Blicher  givne  Recept  for  Etymologi:  Hart- 
grebeshøj  -=:-  Lushøj.  Saaledes  „forskede"  en  MiillenhofT, 
som  var  en  af  den  tyske  Videnskabs  Stormestre ;  man 
kan  da  selv  tænke  sig,  hvad  der  blev  bragt  til  Torvs  af 
hans  troende  Lærlinge. 

Videnskabens  „Opdagelser"  blev  øjeblikkelig  omsatte 
i  politiske  Krav. 

Jakob  Grimm,  der  regnes  for  den  nyere  tyske 
Sprog-    og  Folkeforsknings     „Altvater",    skriver     1840    til 


*)    De  yngre  Indskrifter  erklærede  han  for  nordiske;  ogsaa  Guld- 
horns-Indskriften erklærede  han  senere  for  nordisk. 

sin  danske  Fagfælle  Rafn:  „Hvad  var  da  saa  frygteligt 
i  den  Tanke,  at  hele  Halvøen  (Jylland)  atter  i  Fremtiden 
maatte  slutte  sig  nærmere  til  Tyskland  end  til  de 
skandinaviske  Øer?  Tænk  paa  Norge,  hvis  Udskillelse 
egentlig  afkræftede  Danmark,  —  har  det  ikke  derved 
vundet  i  Frihed  og  Magt?  Ogsaa  den  noget  fordummede 
og,  som  Holberg  lærer  os,  paa  Sjælland  noget  ringeagtede 
Jyde  vilde  maaske  udfolde  sig  mere  levende,  hvis  han 
engang  blev  bragt  i  en  anden  Retning.  For  de  Danske 
(saa  forvovent  det  end  er  at  udtale  sig  overfor  et  følelses- 
fuldt og  oplyst  Folk)  seer  jeg  kun  Frelsen  i  Gen- 
erhvervelsen af  Skaane  eller  i  en  nøjere  Tilslutning  til 
Sverige".  15.  Decbr.  1848  skriver  Grimm  til  Rafn :  „Op- 
rindelig var  Halvøen  helt  tysk  eller  germansk,  og 
Jydernes  Forfædre  var  af  ét  Blod  med  Saxerne  og 
Kimbrerne.  I  Tidens  Løb,  jeg  ved  ikke  hvornaar,  brød 
de  Danske  ind,  underkuede  Jyderne  og  trængte  frem 
overfor  Saxerne  imod  Ejderen.  I  det  slesvigske,  imellem 
hinanden  og  næppe  adskillelige,  sidder  Danske,  Friser, 
Angler,  Saxer.  Lader  det  sig  endnu  omtrentlig  skille  i 
Rummet,  saa  lad  det  ske;  men  skrigende  Uret  vilde  det 
dog  ikke  være,  at  50,000  eller  100,000  nu  slet  Dansk 
talende  Folk  kom  under  Tyskland,  efter  at  Holsten  og 
Slesvig  i  Aarhundreder  har  staaet  under  Danekongerne. 
Paa  de  store  og  smaa  Øer  skal  Skandinavien  herske  og 
blomstre.  Slutter  det  sig  broderlig  til  Tyskland,  og  ind- 
drager vi  Nederlandene,  maaske  ogsaa  senere  de  russiske 
Østersøprovinser  i  Forbundet,  da  vil  vi  trodse  Slaver  og 
Romaner".  *) 


")  Briefwechselung  der  Briider  Grimm  mit  nordischen  Gelehrten, 
herausg.  von  E.  Schmidt.  Jfr.  mit  Referat  i  Afhandlingen 
„Om  Racenavnet  og  Racetanken'',  Tidsskriftet  „Norden" 
1905,  S.   104. 

2* 

Altsaa :  Grimm  vil  annektere  Jylland  fra  Danmark,  som 
til  Gengæld  skal  annektere  Skaane  fra  Sverige,  hvorefter 
det  saaledes  omkalfatrede  Skandinavien,  herskende  og 
blomstrende  paa  de  de  store  og  smaa  Øer,  sammen  med 
Nedferlandene  og  de  russiske  Østersøprovinser  skal  opgaa 
i  en  „broderlig  Forening"  med  „das  grosse  Vaterland". 
Dette  turde  være  nok  til  Prove  paa  de  Tanker  og  Ønsker, 
der  fostredes  i  tyske  videnskabelige  Krese,  der  selv 
mente  at  være  Danmark   „broderlig"   velsindede. 

Hvorledes  det  af  Videnskabens  Stormestre  givne 
Løsen  virkede  nedefter  paa  Krese,  der  var  mindre 
„danskvenlige",  kan  man  sige  sig  selv.  Jeg  skal  her 
nævne  et  Par  typiske  Prøver. 

En  unavngiven  Forfatter,  Dr.  Gottlieb  (Leh- 
mann?) samlede  1840  „Tolv  Fabler  i  nordslesvigsk 
iMundart",  der  udgaves  af  Dr.  jur.  Heiberg  „med 
Oversættelse  paa  Skriftsproget  og  Forord"  *).  Med 
„Skriftsproget"  menes  her  —  Tysk,  og  der  erklæres  i 
Forordet :  den  danske  Nordslesvigers  Sprog  er  Tysk, 
ALTSAA  er  det  Skriftsproget  for  Nordslesvig.  „I  galer 
som  en  Hane,  ergo  er  I  en   Hane". 

Da  Kristian  VIII  1840  havde  krævet  Oplysninger  om 
Sprogforholdene  i  Sønderjylland,  udsendte  Amtmand 
W  a  r  n  s  t  e  d  t  en  halv  privat  Omgangsskrivelse  til  de 
ham  undergivne  Præster ;  dette  Aktstykke  er  ligefrem 
klassisk  (Allen,  Det  danske  Sprogs  Historie  i  Sønder- 
jylland, II,  362).  „Det  er  mig  meget  magtpaaliggende", 
siger  Amtmanden,  „at  blive  forsynet  med  tilstrækkelic t 
Materiale  til  at  paavise,  at  det  Dansk,  der  tales  i  Amtet 
Flensborg  paa  Landet,  ikke  kan  gøre  Krav  paa  at  gælde 
for  virkeligt  Dansk,  men  at  tværtimod  det  gamle  Folke- 
sprog,   eller    nu  snarere  blot  de  Gamles  Sprog,  ligesom  i 


*l    Allen,  Det  danske  Sprogs  Historie  i  Sønderjylland,  II,  364. 

alle  Grænselande  er  en  fordærvet  Sprogblanding,  der 
hyppig  former  sig  ganske  forskellig  i  de  forskellige 
Sogne.  Fra  min  Praxis  kender  jeg  Exempler  paa,  at 
Folk  fra  forskellige  Dele  af  Amtet  knap  kunde  gøre  sig 
forstaaelige  for  hinanden  gennem  deres  saakaldte  danske 
Sprog.  —  Jeg  vender  mig  til  Deres  Højvelbaarenhed 
med  Bøn  om  at  bistaa  mig  ved  denne  Plan  til  at  frem- 
stille Amtets  Sprogforhold  fuldstændig". 

Hvad  Amtmand  Warnstedt  saa  at  sige  Ord  for  Ord 
lagde  de  slesvig-holstenske  Præster  paa  Tungen,  lod  de 
sig  ikke  sige  to  Gange.  „Den  er  let  at  lokke,  som  efter 
vil  hoppe".  Man  kan  tænke  sig,  hvorledes  den  „fuld- 
stændige Fremstilling"  af  Sprogforholdene  gennem  dette 
skønne  Sammenspil  mellem  Over-  og  Underøvrighed  kom 
til  at  tage  sig  ud. 

For  Exempel  erklærede  Pastor  Hansen  i  Bov,  hvor 
det  danske  Sprog  hersker  den  Dag  i  Dag:  „Forholdet 
mellem   Danske  og  Tyske  er  som  een  til  fireogtyve. 

Rekorden  sattes  dog  af  Pastor  Feddersen  i  Nørre 
Hagsted.  et  ialfald  overvejende  dansk  Sogn  *).  Hans 
Svar  er  ligesaa  klassiske  som  Amtmand  Warnstedts 
Spørgsmaal.  „Folketallet  i  Sognet",  siger  han,  „er  885. 
Deraf  er  a)  Tyske,  60  Hoveder,  altsaa  omtrent  ^  i.i;  b) 
Friser,  6  Hoveder,  altsaa  omtrent  ^  isn ;  c)  Danske,  der 
har  nydt  dansk  Skoleundervisning  i  fremmede  Menigheder 
og  nogenlunde  forstaar  Skriftdansk,  5  Hoveder;  d)  tysk- 
frisisk-danske  er  de  øvrige :  de  forstaar  —  paa  faa  Indi- 
vider nær  —  ikke  Højdansken  og  taler  den  end  mindre; 
de  har  i  umindelige  Tider  haft  Tysk  i  Skole  og  Kirke 
og  for  Retten,  ikkun  læst  og  skrevet  Tysk  og  bruger  det 
ogsaa  mer  og  mer  i  deres  Samkvem.  —  Ikke  en  Hundrede- 


")    en     tx'sksindet    Præst  Jensen     siger  1841     i    sin    „Kirchliche 
Statistik"  om  Sognet,  at  der  mest  tales  Dansk. 

del  (V1-7)  af  Indbyggerne  er  altsaa  dansk".  De  „uminde- 
lige Tider",  i  hvilke  Tysk  ifølge  Pastor  Feddersen  har 
hersket  i  Norre  Hagsted  Skole,  er  —  siden  det  19. 
Aarhundrede;  thi  indtil  den  Tid  var  Sognets  Skolesprog 
trods  den  gældende  Skoleforordning  faktisk  Dansk.  Men 
det  bliver  bedre  endnu,  naar  vi  erfarer,  at  Pastor  Fedder- 
sen i  et  Brev  har  ytret  til  Slesvig-Holsteneren  Dr.  Cle- 
ment *) :  „Omend  der  nu  er  en  ikke  ringe  Forskel  mellem 
vort  fordærvede  Dansk  og  Højdansken,  saa  er  Afstanden 
mellem  vort  (eget)  Folkesprog  og  det  (høj)-tyske  dog 
endnu  større,  og  jeg  er  af  den  Mening,  at  et  Barn,  der 
fra  dette  Sogn  kom  i  en  dansk  Skole,  lettere  vilde 
komme  til  at  mestre  det  deri  raadende  Sprog  end  det 
tyske,  om  det  kom  i  en  tysk  Skole".  „Alligevel",  tilføjer 
han,  „maa  der  arbejdes  henimod,  at  Tysken  kommer  til 
fuldt  og  frydeligt  Herredømme". 

Pastor  Feddersen  fik  en  Aandsfælle  i  Pastor  Fr. 
Petersen,  som  efter  Oprøret  smædede  Danmark  og 
Danskheden  i  sine  „Erlebnisse  eines  schleswigschen 
Predigers".  Han  erklærer  S.  346:  „Det  danske  Patois 
i  Nordslesvig  er,  som  indfødte  Danske  har  erklæret  mig, 
et  Patois,  der  staar  Dansken  fjærnere  end  Tysken.  Jeg 
er  rede  til  at  godtgøre  dette."  Det  samme  Sprogvidne 
havde  tidligere  skrevet  til  Hertugen  of  Augustenborg  om 
et  Blad  „Lyna",  der  skulde  startes:  „Skal  Lyna  nytte 
vor  Sag,  maa  det  blive  et  Folkeblad.  Men  det  bliver 
det  ikkun,  naar  det  taler  Folkets  Sprog,  som  nu  i 
Nordslesvig  eengang  er  dansk.  Ikke  idet  vi 
ængstelig  fastholder  den  sproglige  Form,  men  idet  vi  paa 
Nordslesvigs  Tunge  taler  for  og  om  vort  dyrebare  Slesvig- 
Holsten,  gavner  vi  dettes  Sag".  **) 


*)    ofFentligjort    i  Dr.  Clement's  Bog  „Das    wahre  Verhaltnis  der 

siiderjutischen  Nationalitat  und  Sprache'\  se  Allen  II,  368. 
*-)  Allen,  II,  330. 

De  nys  nævnte  Vidner  er  ialfald  saa  omtænksomme, 
at  de  ikke  har  afleveret  deres  selvmodsigende  Vidnesbyrd 
i  selvsamme  Aandedræt.  Men  hvad  skal  man  vel  sige 
om  den  Adresse,  som  de  slesvig-holstenske  Embedsmænd 
under  Oprøret  indgav  til  den  provisoriske  Regering,  og 
som  meddeltes  i  „Schleswig-Holsteinische  Zeitung"  20. 
Marts  1849,  se  Allen  II,  481.  Den  indlededes  meget 
flot  med  den  Oplysning,  at  „den  nordslesvigske  Folke- 
stamme er  en  blandet  saxisk-frisisk",  men  derpaa  skildres 
Punkt  for  Punkt  de  i  Krigsaaret  gjorte  Erfaringer  om 
Nordslesvigernes  Sindelag,  og  der  sluttes:  „Dette  er  For- 
teeiser, der  ikke  levner  Tvivl  om,  at  den  danske 
Nationalitet  er  stærkt  repræsenteret  i  Nordslesvig,  og  at 
den  danske  Sag  her  kan  gere  Regning  paa  mange  og 
inderlige  Sympatier". 

Efter  at  Tyskland  lykkelig  og  vel  har  faaet  gennem- 
ført Sønderjyllands  Annexion,  skal  der  være  indtraadt  en 
Standsning  i  Tyskernes  Tilvirkning  af  højvidenskabelige 
Annexionslærdomme.  Den  tyske  Videnskab  kom  efter 
de  store  politiske  Sejre  ind  i  roligere  Baner,  arbejdede 
sig  frem  til  Verdensry  for  sin  Fortrinlighed  paa  alle 
mulige  Omraader,  saaledes  bl.  a.  ikke  mindst  for  sin 
nationale  Uhildethed,  sin  enestaaende  Ophøjethed  over 
enhver  politisk  Tendens.  Saaledes  lyder  i  det  mindste 
den  almindelige  Lovsang,  og  Tyskerne  kan  ogsaa  godt 
selv  selv  se  denne  deres  højtpriste  Overlegenhed. 

Historikeren  Dietrich  Schafer  udtaler  sig 
derom  i  Skriftet  „Das  eigentliche  Arbeitsgebiet  der  Ge- 
schichte",  Jena  1888,  som  er  rettet  mod  den  danske 
Kulturhistoriker   Troels-Lund  *).      „Hvad    historisk  Viden- 


')  Troels-Lund,  „Om  Kulturhistorie",  S.  8(1894).  Mærk  ogsaa  føl- 
gende Sætning  hos  Schafer:  .,1  vort,  det  nationale  Statsdannel- 
sens Aarhundrede,  er  det  blevet  til  en  Trossætning  —  men 
sikkert  en  urigtig  —  at  enhver  Nation  ogsaa  har  Ret  til  at 
udgøre  en  national  Stat". 

skab  gælder,  er  vi  nu  stillede  i  Spidsen  for  Europa. 
Vore  Udgaver  af  Kildeskrifter  er  blevne  Mønstre  for 
Fremmede.  Historisk  Kritik  og  Metode  syntes  man 
stundum  kun  at  kunne  lære  i  Tyskland."  „I  ingen 
anden  Nation  lever  en  saa  dyb  o^^  almindelig  Interesse 
for  udenlandsk  og  almindelig  Historie  som  i  vor."  „I 
Syssel  med  udenlandsk  Historie  kan  ingen  Nation  blot 
tænke  paa  en  Sammenligning  med  os.  Den  Fylde  af 
dybt  indgribende,  strængt  videnskabelige  Arbejder  af 
enten  monografisk  eller  mere  omfattende  Karakter,  som 
Tyskland  har  at  opvise  med  Hensyn  til  fremmed  Historie, 
staar  simpelthen  uden  Sammenligning".  „En  Advarsel 
mod  Chauvinisme  finder  sikkert  mindre 
Anvendelse  paa  os  end  paa  noget  andet 
Folk". 

Oldforskeren  og  Etnologen  Gustaf  Kossinna, 
som  er  vel  kendt  for  sin  nordiske  Interesse,  følte  sig  i 
1896  kaldet  til  i  den  tyske  Forsknings  Navn  at  give  de 
danske  Fagfæller  en  direkte  Advarsel  („Indogermanische 
Forschungen"  VII,  293):  „Det  er  højst  uheldigt,  at  den 
danske  Forskning  endnu  stedse  ikke  kan  undersøge  de 
urhistoriske  Forhold  i  Danmark  og  hele  Germanien  med 
uhildet  Blik,  men  overalt  indsnævres  ved  politiske 
Hensyn." 

Danske  Iagttagere  vil  maaske  være  noget  mindre 
tilbøjelige  til  at  falde  paa  Knæ  for  den  tyske  Videnskabs 
nationale  Uhildethed,  men  een  Ting  skal  vi  villig  ind- 
rømme, —  „indsnævre  ved  politiske  Hensyn"  lader  vor 
Tids  tyske  Videnskab  sig  skam  ikke;  det  vilde  det  virke- 
lig være  Synd  at  sige  den  paa.  Har  den  maaske  en 
Stund  deltaget  i  den  „Fordøjelses-Pause",  som  Bismarck 
indvarslede  efter  1870,  saa  er  den  nu  atter  rask  og  rørig 
paa  Færde,  annekterer  over  en  lav  Sko  baade  gamle  og 
nye  Folkeslag  og  lader  sig  ikke  i  fjærneste  Maade  genere 

af  saadanne  „Indsnævringer"  som  Hensynet  til 
fredelige  Nabostaters  uforstyrrede  poli- 
tiske Tilværelse.  Jeg  skal  nu  nævne  nogle  Ex- 
empler,  der  viser,  hvordan  den  grimm-mullenhoffske 
Tradition  fortsættes  ganske  uforstyrret. 

1880.  Th.  Mencke  redigerer  en  ny  Udgave  af 
Spruners  historiske  Atlas,  et  Monumentalværk,  der  findes 
paa  Læsesalen  i  de  fleste  større  Biblioteker.  At 
heri  Jylland  indtil  det  7.  Aarhundrede  sættes  som  saxisk, 
er  en  saadan  Selvfølge,  at  det  knap  er  værd  at  omtale : 
det  genfindes  jo  som  den  herskende  Regel  i  alle  til- 
svarende tyske  Værker,  jeg  har  seet.  Men  forbløffende 
virker  unægtelig  den  Sindrighed,  hvormed  Jyllands  Ur- 
Saxiskhed  „historisk"  kædes  sammen  med  Nutiden.  Lad 
os  slaa  op  hos  Spruner-Mencke  og  se,  paa  hvor  mange 
Kort  indtil  1864  enten  hele  Jylland  eller  ialfald  Dele 
deraf  er  afsat  med  samme  Farve  som  de  tilstødende  Dele 
af  Tyskland.  Vi  vil  da  notere  følgende  Kort :  Europa 
Aar  476—493.  560,  768—814,  962,  1190;  Frankrig 
768—900,  843,  870;  Normanner  7. — 12.  Aarhundrede; 
Skandinavien  til  1397;  Danmark  i  Middelalderen ;  Nordal- 
binger;  Tyskland  900—1137.  1492—1618,  1618—1648. 
Med  samme  Farve  som  Danmark  og  adskilt  fra  Tyskland 
staar  hele  Sønderjylland  tidligst  ved  Aar  1293  og  uaf- 
brudt først  efter  1648.  Paa  Kortene  1492 — 1618  og 
1618 — 1648.  altsaa  i  halvandet  Aarhundrede,  er  hele 
Danmark  afsat  med  saadan  Farvelægning,  at  det  maa  op- 
fattes som  en  Provins  af  Tyskland.  Lad  os  nu  se  bort 
fra  Tiden  før  700,  hvor  det  meste  er  Sagn  og  saaledes 
tillader  et  vist  Spillerum  for  de  jysk-ursaxiske  Fantasier. 
Lad  os  holde  os  alene  til  den  fuldt  historiske  Tid,  —  vi 
naar  da  paa  Grundlag  af  Spruner-Mencke  frem  til  ret 
overraskende  Resultater.  Der  har  hersket  Union  mellem 
Tyskland    og  Dele    af  Sønderjylland    i  henved    1000  Aar. 

nemlig  fra  ca.  700  til  1648;  denne  Union  har  naaet 
Toppunktet  mellem  1492  og  1648,  da  hele  Danmark  var 
tysk;  og  forbundet  med  et  fra  Tyskland  skilt  Danmark 
har  hele  Sønderjylland  kun  været  i  200  Aar,  nemlig  fra 
1648  til  1864.  Undersøger  vi  nærmere,  hvordan  det 
forholder  sig  med  den  spruner-menckeske  Bro  mellem 
Urtid  og  Nutid,  opdager  vi  omsider  en  lillebitte  Notits 
paa  Tysklandskortet  fra  900 — 1137;  der  staar  paa  Landet 
mellem  Slien  og  Ejderen :  „tysk  fra  934  til  1027".  Aar 
934  skal  Henrik  Fuglefænger  nemlig  i  disse  Egne  have 
oprettet  et  tysk  Markgrevskab,  ifølge  en  Efterretning, 
som  alene  findes  hos  Adam  af  Bremen.  Det  nævnes 
aldrig  siden ;  atter  og  atter  fremtræder  de  Danske  som 
herskende  indtil  Ejderen,  indtil  enhver  Mulighed  for 
Markgrevskabets  fortsatte  Tilværelse  afskares  selv  paa 
Papiret,  dengang  Kejser  Konrad  1027  udtrykkelig  opgav 
alle  Krav  om  Herredømme  nordenfor  Ejderen.  Og  dette 
Papirs-Markgrevskab  med  allerhøjest  93  Aars  Varighed 
er  hos  Spruner-Mencke  blevet  til  et  tusindaarigt  Rige, 
medens  det  udelte  Sønderjyllands  tusindaarige  Forbindelse 
med  Danmark  er  bleven  reduceret  til  200  Aar! 

1881.  Karte  der  kg  1.  preussischen  Lande  s- 
Aufnahme;  die  Herzogtiimer"  (findes  paa  det 
kgl.  Biblioteks  Læsesal).  Dette  Værk  fører  Stednavnenes 
Fortyskning  over  paa  kongerigsk  Grund.  Ikke  blot  ude- 
lades den  danske  Navneform  ved  „Ripen"  og  „Fiinen" 
samt  ved  de  allerede  tidligere  officielt  fortyskede  By- 
navne i  hine  slesvigske  Sogne,  der  1864  blev  afstaaede 
til  „Jylland"  (for  at  tale  med  Dr.  Daniel,  se  nedenfor). 
Men  der  fortyskes  ogsaa  over  en  lav  Sko  i  de  oprindelig 
nørrejyske  Grænsestrøg  og  paa  Fyn  og  Laaland.  F.  Ex. : 
Wacht  B.,  Vogelkoje,  Vogelsand,  Paradies  paa  Fanø, 
Weeserbank,  Kaufmanns  Sand,  Klyngwese  Sand,  Wogns- 
bøl,  Sønderwang,  Nørwang  ved  Esbjerg,  Gredstedt,  Weien 

ved  Kongeaaen,  Woldby,  Fiins  (Fons),  Funens  Wig, 
Ackerup,  Lyckevalg,  Nylycke,  Westersio,  Wragegaard, 
Westerhoved,  Wintergaard,  Smedebacke  paa  Fyn,  Widso, 
Snorliicke,  Albertslucke  paa  Ærø,  Giildenberg,  Weileby, 
Dragsmiinde  paa  Laaland.  lait  har  jeg  paa  Bladene  Nr. 
5,  6,  7,  11,  24,  40  noteret  ca.  60  Fortyskninger  paa 
kongerigsk  Grund.  Heri  har  jeg  endda  ikke  medregnet 
forskellige  tyske  Skrivemaader  og  stedmærkende  Tillægs- 
ord eller  Fællesord,  der  gennemføres  konsekvent,  saasom 
de  Hundreder  af  a  for  æ  (kun  et  Par  Gange  ved  „Fejl- 
tagelse" ae),  Oster,  Wester,  Norder,  Suder,  Krug,  Schule, 
Schmiede,  Arbeiterhaus,  Hegereiterei  (Skovriderhus). 
Schanze,  Zgl.  (Ziegelei),  Wig.  Fohrde  osv.  Ejendomme- 
ligt er  det,  at  de  nævnte  tyske  Tillægsord  og  Fællesord 
forekommer  meget  hyppigere  i  Jylland  og  paa  Vestfyen 
end  ved  den  ostligere  Kyst  og  i  Fyens  Indre,  hvor  man 
endog  er  saa  liberal  at  taale  et  Par  danske  Istedtrædere. 
saasom  „Faaborg  Fjord,  Landingssted,  Arreskov  So, 
Skovfogedhus".  Man  kan  daarlig  vægre  sig  ved  det 
Indtryk,  at  de  fortyskede  Egennavnes  og  tyske  Sted- 
mærkningers Ophobning  i  Jylland  og  Vestfyen  er  skeet 
med  Flid,  for  at  give  disse  Grænsestrøg  en  tysk  Fernis. 
1 886.  \V.  S  e  e  1  m  a  n  n  offentliggør  i  „Jahrbuch  des 
Vereins  fur  niederdeutsche  Sprachforschung"  en  Række 
ætniske  Undersøgelser  med  Titler  som  f.  Ex.  „Die  Be- 
wohner  Danemarks  und  Schonens  vor  dem  Eindringen 
der  Danen".  Man  finder  dem  citerede  med  fuld  Honnør 
i  forskellige  tyske  videnskabelige  Værker,  f.  Ex.  i  Bre- 
mer's  „Ethnographie  der  germanischen  Stamme"  (Paul's 
„Grundriss  der  germanischen  Philologie",  2.  Udg.  Bd. 
III,  918).  Af  Seelmann  bliver  den  mullenhoffske  Rekord 
afgjort  slaaet :  som  man  vil  kunne  ane  af  ovennævnte 
Titel,  tilkender  han  ganske  rolig  Urtyskerne  hele  det 
gamle    danske  Omraade,     Skaane    og  Halland  medregnet. 

og  under  denne  Proces  farer  han  meget  flot  frem  mod 
det  geografisk-historiske  Kildestof,  —  flytter,  hvad  der 
ikke  passer  ham,  og  tildigter,  hvad  han  savner.  F.  Ex. 
arbejder  han  med  en  gammel  Stamme  Charuderne,  som 
af  Geografen  Ptolemaios  i  2.  Aarh.  efter  Kr.  ganske 
umiskendelig  er  aftegnet  paa  Kortet  over  den  kimbriske 
Halvø,  og  som  man  ellers  har  ment  at  genfinde  i  det 
jyske  Landskab  Harsyssel,  ældre  Harthe  Syssel.  Denne 
Stamme,  hvis  Navn  Seelmann  udleder  afoldtyskCharud,  Hart 
„Skov",  bliver  nu  paa  Trods  af  det  gamle  Korts  Vidnes- 
byrd flyttet  over  paa  Sjælland  (S.  34).  Endvidere  finder 
Seelmann  hos  Romeren  Plinius  omtalt  et  „vældigt  Bjærg" 
(mons)  ved  Navn  Saevo  i  Nærheden  af  den  kimbriske 
Halvø.  Dette  Bjærg  kan  ifølge  Seelmann  S.  36  ikke 
være  noget  rigtigt  Bjærg,  men  maa  være  den  flade  0 
Sjælland,  og  Navnet  Saevo  kan  heller  ikke  være  det 
rigtige  Navn,  men  maa  forbedres.  „Sikkert  er  det,  at 
dette  Bjærgland  ikke  kan  have  heddet  slet  og  ret  Saevo, 
thi  Saevo  vil  sige  „Sø"  ;  det  maa  have  haft  et  Navn, 
hvis  første  Del  var  Saevo,  mens  den  anden  gengives  ved 
„mons".  Sjælland  indehavdes,  som  vi  før  saa,  af  Cha- 
ruder;  Charud  vil  sige  „Skov,  Bjærgskov".  Sjællands 
gamle  Navn  maatte  herefter  have  været  Saevocharud". — 
Det  fremstilles  derpaa,  hvordan  det  for  Danskerne  ufor- 
staaelige  Saevocharud  :^  „Søskov"  senere  blev  ændret  til 
„Sjølund"  og  derpaa  videre  forvrængedes  til  Sjælland.  — 
Jeg  troer  ikke,  jeg  har  sagt  for  meget,  naar  jeg  hævdede, 
at  Seelmanns  Fantasi  her  slaar  enhver  Rekord.  Man 
forstaar  nu  ligesom  bedre,  hvordan  det  kunde  gaa  til,  at 
Blichers  Hartgrebeshøj  blev  til  Lushøj.  Hart  =  Skov: 
Skov  =  Lund,  siger  Lundgrebeshøj ;  ved  Forvrængning  ud- 
skydes n  d  g  r  e  b  e,  ergo  Hartgrebeshøj  =  Lundgrebeshøj  =^ 
Lushøj.  Quod  erat  demonstrandum..  —  Til  Vidnesbyrd 
om    Danmarks     Urtyskhed    bruger    Seelmann    især    Sted- 

navnetypen  -lev,  som  han  genfinder  i  de  nordtyske  Navne 
paa  -leben.  f.  Ex.  Eisleben.  Ved  Hjælp  af  Vikingernes 
Stednavne  udenfor  Danmark  faar  han  i  en  Haandevending 
„godtgjort",  at  denne  Type  umulig  kan  være  dansk,  og 
da  den  nu  er  bleven  herreløs,  erklærer  han  uden  lang 
Snak,  at  den  maa  tilhøre  en  oldtysk  Stamme  Varnerne. 
Deres  Spor  påaviser  han  saa  ved  Hjælp  af  Lev-Navnene. 
I  hans  Exempelrække  pranger  bl.  a.  Skarrek-lev  i  Nord- 
jylland ;  enhver  Sprogkyndig  vil  øjeblikkelig  se,  at  Skarrek 
er  umuligt  paa  Dansk,  og  folgelig  kan  Navnet  vel  ikke 
godt  være  andet  end  varnisk.  Det  er  blot  mærkeligt,  at 
Seelmann,  siden  han  nu  eengang  var  i  det  Nabolag,  har 
glemt  at  medtage  Svink-løv,  hvorhen  Varnerne  paa  deres 
Vandring  sagtens  i  et  Svinke-Ærinde  er  kommet  løbende. 
Endvidere  kunde  han  jo  dog  have  forfulgt  dem  endnu 
langt  videre,  end  han  har  gjort :  gennem  Randk-leveskaaret 
paa  Bornholm  og  Krogk-leven  i  Norge  helt  op  til  Spitz- 
bergens  Nabolag;  det  laa  dog  egentlig  nær  nok  at  for- 
mode, at  Var-dø-hus  røbede  os  det  Sted,  hvor  Varnerne 
havde  fundet  Døden  og  det  sidste  Hvilested,  —  Fred 
med  deres  Støv !  —  Blandt  Seelmanns  Exempler  paa 
urvarniske  Bosættelser  i  Jylland  er  der  eet,  der  er  særlig 
klassisk ;  det  er  Villabyen  Wassersleben  eller  Waschersleben, 
som  ligger  ved  Bunden  af  Flensborg  Fjord,  og  som  synes 
at  spille  en  viss  Rolle  for  Seelmann  ved  Fastsættelsen  af 
Varnernes  Grænse  mod  Anglerne  (S.  19).  Her  er  det 
virkelig  aldeles  utvivlsomt,  at  vi  har  med  et  udansk 
Navn  at  gøre,  thi  paa  Dansk  hedder  Stedet  helt  ander- 
ledes, —  det  bærer  det  alt  andet  end  poetisk  eller 
urgermansk  klingende  Navn  „Sosti".  I  Hr.  Seelmanns  Aand 
maa  vi  vel  formode,  at  en  varnisk  Høvding  ved  Navn  Wasser- 
hari  eller  Waska-bjørn  her  har  grundet  sig  et  Herresæde 
omkring  det  18de  Aarhundrede  før  Kristus.  Og  deri 
tager    vi    heller    ikke    stort  fejl.       Kun  nogle  faa  Enkelt- 

heder  maa  rettes:  Wasserslebens  Navngiver  var  saaledes 
ikke  en  varnisk  Høvding  Wasserliari  eller  Waskabjørn, 
men  derimod  kgl.  dansk  Konferensraad  Wasserschlebe,  og 
det  18.  Aarhundrede,  hvori  han  levede,  var  ikke  før, 
men  efter  Kristi  Fødsel.  Dog,  det  er  for  Hr.  Seel- 
manns  Argumentation  vist  ret  ligegyldigt;  „so  was  geniert 
einen  grossen  Geist  nicht"  *). 

1887.  Fr.  Kluge,  en  meget  agtet  Sprogforsker, 
udgiver  Bogen  „Von  Luther  bis  Lessing".  Heri  findes 
et  Sprogkort,  som  omhyggelig  viser  en  hel  Række  gamle 
og  nuværende  Sproggrænser:  Tyskens  nuværende  Grænse 
mod  Polsk,  Vendisk  og  Fransk,  —  Grænsen  for  de  Om- 
raader,  hvor  der  taltes  Vendisk  i  16. — 18.  Aarhundrede; 
Grænsen  mellem  Høj-  og  Nedertysk.  Men  een  Ting 
glemmer  Professor  Kluge :  Grænsen  mellem  Tysk  og 
Dansk!  Hvad  der  ligger  nordenfor  Flensborg  sættes 
ganske  roligt  som  tysktalende !  Se  min  Artikelrække 
„Dansk  og  tysk  Sandhedskærlighed"  i  „Hejmdal"  17. 
Decbr.    1908,   „Flensborg  Avis"    18.   Decbr.    1908. 

1891.  En  meget  agtet  tysk-østrigsk  Sprogforsker  er- 
klærer uden  nærmere  Paavisning  i  „Zeitschrift  fiir 
deutsches  Altertum",  at  Danmarks  Sprog  i  det  3. — 4. 
Aarhundrede  efter  Kristus  var  anglofrisisk. 

1894.  Dr.  Ger  land  redigerer  en  ny  Udgave  af 
Berghaus'  „Statistisch-physikalischer  Atlas",  ligesom 
Spruner-Mencke's  Atlas  et  Værk,  der  findes  paa  Læse- 
salen i  de  fleste  større  Biblioteker.  Heri  findes  bl. 
a.  et  Sprogkort  over  Nutidens  Europa,  og  det  sætter  det 
tyske  Sprogs  Nordgrænse  —  ved  Kongeaaen  I !  Jfr.  min 
ovennævnte  Art.   „Dansk  og  tysk  Sandhedskærlighed". 

1894.  Rud.  Kogel,  en  meget  agtet  Sprogmand,  ud- 
giver   en    tysk  Literaturhistorie.       Heri    kaldes  den  nord- 


')  Jfr.  min  Afhandling:  „Var  Anglerne  Tyskere?",    Sønderjydske 
Aarbøger  1900,  S.   17. 

slesvigske  Guldhorns-Indskrift  uden  videre  for  „anglo- 
frisisk",  og  der  siges  (156)  om  Beovulfs-Kvadets  Skjoldung- 
Daner  paa  Sjælland,  at  de  ikke  var  rigtige  Daner,  men 
Anglofriser.  Andetsteds  kaldes  Anglofriserne  for  Tyskere. 
1896 — 1907.  August  Sach  udgiver  „Das  Herzog- 
tum  Schleswig  in  seiner  ethnographischen  und  nationalen 
Entwickelung",  to  Bind,  tilsammen  824  Sider;  Udgivelsen 
er  fremmet  af  Landsdirektoratet  for  Provinsen  Schileswig- 
Holstein  og  af  Provinsial-Landdagen ;  tredje  Afdeling  er 
tilegnet  „Dem  deutschen  Verein  fiir  das  nordliche  Schles- 
wig", en  Filial  af  den  „altyske  Forening"  Jfr.  J.  Lind- 
bæks Recension,  Sønderjyske  Aarbøger  1903,  111. 
Gennem  hele  dette  Værk  gaar  som  en  rod  Traad  For- 
fatterens Stræben  efter  at  vise,  at  der  mellem  Jyderne 
og  de  Ødanske  ligger  en  skarp  Kløft.  1,10  ff.  „Ganske 
vist  forekom.mer  Navnet  Danske  i  ældre  Tid  om  Ind- 
byggerne nordfor  Ejderen ;  men  altid  maa  det  da  forstaas 
i  samme  Mening  som  hos  Jyderne  norden  Aa  og  vil  kun 
kendemærke  dem  som  Undersaatter  af  det  danske  Rige ; 
i  national  Mening  har  Hertugdømmets  Indbyggere,  for 
saa  vidt  som  de  taler  den  vestjyske  Mundart,  aldrig 
kaldt  sig  Danske".  111,4  if.  citeres  AP.ens  og  Molbechs 
oprindelige  Mening,  at  Jyderne  fra  først  af  var  en  saxisk 
Stamme.  „Den  danske  Digter  Blicher  mente  endog,  at 
hvis  en  Kjobenhavner  pludselig  med  et  Luftskib  dalede 
ned  i  Agger  ved  Limfjordens  Vestmunding  og  mødte 
Indbyggernes  fremmedartede  Dragter  og  Ansigter  og 
Sprog,  saa  maatte  han  tro,  at  han  var  i  et  fremmed 
Land.  Medens  L.  Varming  (1862),  der  først  under- 
kastede det  jyske  Folks  sproglige  og  historiske  Stilling  en 
videnskabelig  Undersøgelse,  ligesaa  afgjort  indrømmede 
Jyskens  Slægtskab  med  Vestgermansk,  som  han  iøvrigt 
understregede  dets  nordiske  Karakter,  har  den  nyere 
danske  Sprogforskning  med  Opbydelse  af  al  mulig  Lærdom 

stræbt  at  bortforklare  dette  vestgermanske  Element  i 
Vestjysk  og  selv  at  gøre  Jyderne  til  en  dansk  Folke- 
stamme med  en  dansk  Mundart.  De  danske  Forskere 
forglemmer  her,  at  det  nuomstunder  ikke  falder  nogen 
tysk  Lærd  ind  at  nægte  Vestjyskens  nære  Slægtskab 
med  Ødansk  paa  væsentlige  Punkter;  det  var  derfor 
meget  ønskeligt,  om  de  ligesom  de  ældre  Fagfæller  kunde 
formaa  sig  til  hellere  at  indrømme  Vestjyskens  nære 
Slægtskab  med  Vestgermansk  paa  visse  vigtige  Punkter 
end  stadig  paany  at  gøre  forgæves  Forsøg  paa  at  løse 
denne  Gaade  i  dansk  Retning".  (S.  11).  „Er  det  nu 
efter  min  Mening  en  forgæves  Stræben,  fuldstændig  at 
ville  nægte  den  jyske  Stamme  en  selvstændig  Nationalitet 
(„Volkstum")  i  ældre  Tid  og  at  gøre  den  til  en  dansk 
Stamme,  saa  er  det  ligeledes  i  Modstrid  med  den  hi- 
storiske Overlevering,  hvis  man  vilde  nægte,  at  Jyderne 
ikke  skulde  have  gjort  sig  denne  Modsætning  til 
Ødanskerne  klar,  trods  det,  at  de  tidlig  havde  mistet 
deres  politiske  Selvstændighed  og  fra  gammel  Tid  stod 
under  dansk  Herredømme.  „Juti  rebellaverunt"  (Jyderne 
gjorde  Oprør),  saaledes  toner  det  igennem  Middelalderens 
danske  Historie  indtil  Midten  af  det  16.  Aarhundrede. 
Først  efter  Jyskens  gradvise  Tilbagetræden  og  omsider 
fuldstændige  Forsvinden  fra  Literaturen  og  det  officielle 
Sprog,  ved  det  danske  Literatursprogs  Indtrængen  i  For- 
valtning, Ret,  Kirke  og  Skole,  med  ét  Ord:  det  jyske 
Sprogs  Nedsynken  til  en  slet  og  ret  Mundart,  er  den 
gamle  Modsætning  tilbagetrængt,  selv  om  den  endnu  den 
Dag  idag  ikke  ganske  er  svunden  bort  fra  Folke- 
følelsen". I  Tilslutning  til  den  her  givne  Fremstilling 
gennemfører  Sach  i  sit  Værk  en  ejendommelig  „For- 
bedring" af  forrige  Tiders  Sprogbrug:  næsten  overalt, 
hvor  man  tidligere  uden  Vaklen  kaldte  Jyderne  Danske 
og     deres    Sprog     dansk,     citerer    Sach     disse  Udtryk    i 

Gaaseojne,  og  mangen  Gang  forklarer  han  dem  yder- 
ligere ved  en  tilføjet  Parentes;  f.  Ex.  I,  297—  298 
gloser  han  4  Gange  „Dansk"  med  „Jysk".  Han  selv 
bruger  naturligvis  om  Jyder  og  Jysk  aldrig  Udtrykkene 
Danske,  Dansk. 

1899.  O.  Bremer  skriver  et  Afsnit  „Ethnographie 
der  germanischen  Stamme"  i  Paul's  „Grundriss  der 
germanischen  Philologie",  et  Monumentalværk,  der  bruges 
overalt,  hvor  man  studerer  gotiske  Sprog.  Heri  siges 
der  S.  835  ff.,  at  Danmarks  ældste  Runeindskrifter  — 
maaske  ogsaa  Guldhornsindskriften  —  tilhørte  Anglo- 
friserne,  og  at  disses  Sprogomraade  strakte  sig  til  de 
danske  Øer.  Jfr.  Wimmers  Kritik,  „Haandbog  i  det 
nordslesvigske  Spørgsmaal  Historie"  S.  38  samt  min 
Recension  af  Andr.  Hansens  „Landnåm  i  Norge",  i  „Danske 
Studier"    1906  (S.   45). 

1903  (eller  1904).  Prof.  S.,  en  kendt  tysk  Etnolog 
og  Tidsskriftudgiver,  holder  ved  et  Feriekursus  for  Ud- 
lændinge en  Forelæsning  over  tyske  Stednavne,  hvoraf 
Tilhørerne  faar  den  Forestilling,  at  „tyske"  Stednavne- 
typer strækker  sig  lige  op  til  Skagen.  Da  det  senere 
kommer  paa  Tale  blandt  Tilhørerne,  ytrer  en  svensk 
Docent,  at  „naar  Prof.  S.  har  sagt  det,  maa  det  være 
rigtigt".  Paa  en  Forespørgsel  fra  mig  har  Professoren 
ganske  vist  svaret,   at  hans  Tilhørere  har  misforstaaet  ham. 

1908  (paa  Titelbladet  staar  1909).  K.  Haff  udgiver 
et  Værk  „Die  danischen  Gemeinderechte",  der  helt 
igennem  bygger  paa  den  sach'ske  Forudsætning,  at 
Jyderne  er  noget  meget  forskelligt  fra  de  øvrige  Danske. 
S.  109.  „Hidtil  drog  man  udaf  Sprogforskellen  mellem 
Jysk  og  Sjællandsk  Slutninger  om  en  Forskellighed  mellem 
de  to  Folk  (saaledes  Otto  Bremer).  En  yderligere  Godt- 
gørelse af  denne  Opfatnings  Rigtighed  turde  ligge  i  den 
af    mig    opdagede    Forskel    mellem  Markforfatningerne    i 

G.  SchCtte:  Altvske  Annexionsl.-erdom.me.  3 

begge  Lande.  Endelig  fortjener  det  at  fremhæves,  at 
ligesom  det  sjællandske  Sprog  stemmer  mere  med  Svensk, 
saaledes  fremviser  den  sjællandske  Markfællesskabsfor- 
fatning  større  Lighed  med  Sverrigs".  Vedrørende  de  af 
Hr.  Haff  gjorte  „Opdagelser"  kan  der  henvises  til  den 
af  Prof.  Steenstrup  givne  Kritik,  „Historisk  Tidsskrift", 
8.   Række,  2.  Bd. 

1908.  K.  Rhamm  udgiver  „Urzeitliche  Bauernhdfe 
im  germanisch-slawischen  Waldgebiet"  (2den  Afdeling  af 
„Ethnographische  Beitrage  zur  germanischen  Altertums- 
kunde",  et  tusendsidigt  Værk).  Heri  sætter  han  S.  550 
en  Note,  der  omtrent  gentager  Grimm's  ovenfor  citerede 
Paastande  om  Jyderne:  „Tidligere  var  det  Mode  at 
spotte  den  plumpe  Jyde  som  Landets  Bøotier,  og  han 
var  en  staaende  Figur  i  Lystspillene.  Først  nutildags, 
da  man  har  Brug  for  Jyderne  overfor  Tyskerne,  er  de 
forfremmede  til  vaskeægte  Danske,  hvad  de  aldrig  har 
været". 


Hvor  meget  eller  hvor  lidt  politisk  Tendens  der  ligger 
i  hver  enkelt  af  de  citerede  Ytringer,  skal  jeg  her  ikke 
drøfte.  Jeg  tvivler  ikke  paa,  at  intet  ligger  f.  Ex.  en 
Mand  som  den  nævnte  Tysk-Østriger  fjærnere  end 
politisk  Tendens,  og  saadan  kan  det  gaa  med  mange 
andre  af  de  Forskere,  der  hylder  Læren  om  Danmarks 
anglofrisiske  Urnationalitet.  Men  alligevel  kan  han  og 
hans  Lige  ikke  erklæres  for  sagesløse.  De  er  nemlig 
altfor  højt  hævede  over  Tendensen,  —  saa  højt,  at  de 
ligefrem  ignorerer  dens  Tilværelse  og  føler  sig  ganske 
ansvarsløse  overfor  den.  I  denne  olympiske  Ophøjethed 
tumler  de  med  Gisninger  om  Folk  og  Sprog,  som  var 
det  Tinsoldater.       Og    hvad  Videnskabsmanden    udslynger 

som  Gisning  paa  maa  og  faa,  det  opfanges  af  den  an- 
dægtig lyttende  Hob  som  videnskabelig  Kendsgærning,  — 
paa  Videnskabsmandens  Autoritet  vover  ingen  at  tvivle 
—  og  udnyttes  af  den  dertil  indrettede  Populærvidenskab 
uden  Skrupler  i  Politikens  Tjeneste.  Denne  praktiske 
Frugtbargøreise  bliver  det  sikreste  Resultat  af  alle  slige 
videnskabelige  Luftkonstruktioner,  og  overfor  den  er  det 
i  Virkeligheden  fuldstændig  ligegyldigt,  om  deres  egent- 
lige Ophavsmænd  har  været  aldrig  saa  tendensfrie;  ja,  i 
Tendensens  Tjeneste  kan  den  oprindelige  Tendensfrihed 
ovenikøbet  til  Tider  spilles  ud  med  ikke  ringe  Virkning. 
Dertil  kommer  nu  en  Gruppe  Videnskabsmænd  af  andet 
Snit  end  de  førnævnte,  —  en  Gruppe  Tendensmagere  af 
det  reneste  Vand ;  en  saadan  er  f.  Ex.  Dr.  Gerland  med 
sin  forlods  Fortyskning  af  Nordslesvig  indtil  Kongeaaen : 
en  saadan  er  Spruner-Mencke  med  sin  mildest  talt 
mærkelige  Fremstilling  af  Danmark  som  tysk  Provins 
etc. ;  en  saadan  er  endelig  K.  Rhamm  med  sin  Erklæring, 
at  Jydernes  Danskhed  er  et  splinternyt  Paafund,  dikteret 
af  tyskfjendtlig  Politik. 

Jævnfor  Dr.  phil.  P.  Munch's  Dom  om  tysk  Historie- 
skrivning, „Sønderjydske  Aarbøger"  1899,  S.  82.  Paa- 
faldende  naivt  partiske  er  de  tyske  Historikere,  naar  det 
gælder  de  nationale  Stridsspørgsmaal,  siger  Dr.  Munch. 
„Al  tysk  Historie  efter  1864  og  1870  er  Sejrherrens 
Historieskrivning,  præget  af  den  besynderligste  Tro  paa 
egen  Ret  og  egen  Fortræffelighed,  af  den  usvigeligste 
Tillid  til,  at  Tyskerne,  —  eller  vel  rettere  den  Gruppe 
af  Tyskere,  vedkommende  Forfatter  tilhører,  —  altid  har 
haft  den  hele  Ret:  enhver  Evne  til  ædruelig  Selvvurdering 
er  efter  Sejren  forsvundet  af  tysk  Historie.  Det  gælder 
store  som  smaa.  Mænd  af  første  Rang  som  Treitschke 
og  Sybel  lige  saa  godt  som  de  smaa,  og  saa  stærkt 
træder    denne  Kritikløshed    frem,    at    det  ved  Læsningen 

uvilkaarligt  virker  paa  os  som  Udtrykket  for  en  Naivitet, 
udsprunget  af  et  i  en  vis  Forstand  lavere  Dannelsestrin. 
Der  gives  forskellige  Grader  i  Partiskheden,  men  Und- 
tagelser findes  næppe".  Denne  Dom  faar  staa  for  Dr. 
Munchs  Regning;  man  tør  vel  gaa  ud  fra,  at  han  i  Kraft 
af  sin  Radikalisme  ikke  vil  være  tilbøjelig  til  at  se 
meget  sortere  paa  Tyskerne,  end  han  kan  forsvare. 

Altsaa :  vi  har  paa  den  ene  Side  saadanne  Viden- 
skabsmænd, som  i  deres  ophøjede  „Uhildethed"  og  Sorg- 
løshed intetanende  smedder  Annexionspolitikerne  Vaaben 
til  Brug  mod  det  danske  Statsomraade ;  vi  har  paa  den 
anden  Side  saadanne  Videnskabsmænd,  som  smedder  den 
samme  Slags  Vaaben  med  det  fuldeste  Overlæg,  mis- 
brugende deres  Autoritet  paa  en  Maade,  som  ingen 
skulde  tro  mulig  i  et  for  sin  videnskabelige  Uhildethed 
saa  højtprist  Land.  Under  saadanne  Omstændigheder 
kan  man  ikke  undre  sig  over,  at  Annexionslærdomme  i 
lavere  tyske  Sfærer  skyder  frem  som  Paddehatte. 

Den  nypreussiske  Rigshusholdning  giver  denne  Aands- 
Avl  rigelig  Gødsel.  Videnskabelig  Uhildethed  kan  være 
godt  nok  paa  de  højeste  Steder,  men  for  Folket  duer 
den  ikke;  til  Folket  bør  den  videnskabelige  Sandhed  kun 
naa  gennem  den  dertil  indrettede  kejserlig-kongelige 
Populærvidenskab,  den  „gesinnungstiichtige",  som  det 
hedder  paa  sin  Regerings-Tysk.  Vi  skal  nu  se  lidt  paa, 
hvordan  „Sandheden"  i  denne  Servering  kommer  til  at 
tage  sig  ud. 

Hvad  Jakob  Grimm  er  for  Annexionslærens  Høj- 
videnskabelighed, det  er  Dr.  Hermann  Adalbert 
Daniel  for  dens  Populær-Videnskabelighed  og  folke- 
opdragende  Mangfoldiggørelse.  Han  var  Inspektor  ved 
det  kgl.  Pædagogium  i  Halle,  titulær  Professor,  en  flittig 
og  frugtbar  Forfatter,  from  og  lærd.  Teolog  og  Geograf 
paa    samme  Tid.       Han    har    udgivet  dels  Særskildringer 

paa  Tusender  af  Sider,  dels  smaa  Almueskole-Geografier, 
der  naaer  op  til  ca.  halvtredje  hundrede  Oplag.  Jeg  skal 
her  give  nogle  Uddrag  af  hans  Værk  „Deutschland  nach 
Seinen  physischen  und  politischen  Verhåltnissen  geschildert". 
4.  Udg.  Leipzig  1873,  to  Bind,  tilsammen  over  1500 
Sider. 

Bind  I,  den  fysiske  Geografi,  giver  i  sine  første 
Kapitler  en  Skildring  af  Tysklands  verdenshistoriske 
Mission  og  Tyskhedens  Herlighed,  ret  holdt  i  den 
salvelsesfulde,  opbyggelige  Teologstil,  der  er  saa  typisk 
for  visse  tyske  Folkeopdragere.  S.  19:  „Tyskland  er 
Landet  i  Midten,  Europas  Hjærte".  „Farligt  for  Ingen, 
velgørende  for  Alle".  Tyskland  er  Europas  Hjærtelag 
(„Gemijt"),  har  historisk  en  udjævnende  og  mæglende 
Natur,  ligesom  det  i  alle  sine  Naturformer  iagttager  et 
Præg  af  smukt  Maadehold.  .  .  Men  er  nu  Europa  For- 
bindelsesleddet til  alle  øvrige  Verdensdele,  saa  fremtræder 
Tyskland  som  vor  Planets  Midt-  og  Hjærteland  og  har 
dermed  et  Kald  til  Universalitet.  .  .  „Som  Hjærtet  trænger 
til  hele  Legemet",  siger  G.  Funke,  „saaledes  trænger 
Tyskland  til  hele  Verden",  men  med  samme  Ret  tilføjer 
Kopp:  „Som  Legemet  har  sit  Livspunkt  i  Hjærteslaget, 
saaledes  har  hele  Verden  faaet  sit  geografiske  og  historiske 
Enhedspunkt  givet  i  Tyskland".  „Hvor  vigtigt  for  Eu- 
ropa, hvor  vigtigt  for  Verden,  at  Hjærtet  er  sundt".  S. 
45:  „Hvad  der  i  den  tyske  Karakter  endnu  nutildags  er 
Lys,  det  er  i  kristelig  Omdannelse  reddet  over  fra  Ur- 
tiden. I  Sammenhæng  med  den  gamle  Ejendommelighed 
staar  den  dybere  Opfattelse  af  alle  menneskelige  og  gud- 
dommelige Ting,  der  overhovedet  udmærker  Tyskeren. 
Tyskland  er  det  forjættede  Land  for  Spekulationen,  for 
Videnskaben,  der  for  sin  egen  Skyld  finder  talrige 
Dyrkere.  Rougemont  kalder  Tyskland  det  fortrinsvis 
kristelige  .Land.       Fremfor    alt  har  Tyskland  taget  det  al- 

vorligt  med  det  hellige.  Trods  alle  mod  gammel  Tugt 
skadelige  Indflydelser  har  Tyskeren  vedligeholdt  en  dyb 
Følelse  for  Ære,  Ret  og  Sædelighed.  En  lastefuld  Tysker 
f.  Ex.  føler  Samvittighedens  Brod  ganske  anderledes  end 
den  tøjlesløse  Romaner.  Tyskeren  mister  ikke  den 
Følelse,  at  alt  saadant  er  i  Modstrid  med  hans  egentlige 
Væsen.  Og  denne  Folkets  alsidige  Dygtighed  skinner 
igen  i  ejendommelig  Farvning  i  dets  forskellige  Køn  og 
Alderstrin :  den  tyske  Mand  er  fuld  af  Djærvhed  og  Tro- 
skab ;  den  tyske  Yngling,  i  sin  ydre  Optræden  ofte  kantet 
og  indesluttet,  men  med  Marv  i  Knoglerne  og  Hovedet 
fuldt  af  Idealer,  Hjærtet  paa  rette  Sted ;  den  tyske  Hus- 
frue, en  Juvel  blandt  alle  Kvinder  paa  Jorden ;  den  tyske 
Ungmø  som  en  Blomst  saa  huld  og  skøn  og  ren ;  det 
tyske  Hus,  et  Hus  fuldt  af  Tugt  og  Alvor  og  tillige  et 
Fristed  for  fortrolig  Hygge". 

Altsaa :  dybere  Opfattelse  af  alle  menneskelige  og  gud- 
dommelige Ting,  Kristelighed,  Hellighed,  Ære,  Ret,  Tugt, 
Alvor,  Samvittighedsfuldhed,  Videnskab  for  Videnskabens 
egen  Skyld,  —  alt  dette  er  givet  til  Tyskerne  i  rigere 
Maal  end  til  nogen  anden  Nation.  Efter  denne  Fanfare 
vil  Læseren  vist  være  noget  spændt  paa  et  erfare,  hvor- 
ledes den  tyske  Samvittighedsfuldhed  og  Videnskab  for 
Videnskabens  Skyld  praktiseres  af  Dr.  Daniel  selv.  Vi 
har  ikke  nødigt  at  lede  langt;  de  halvandettusende  Sider 
er  fra  Ende  til  anden  spækkede  med  Exempler. 

Hør  nu,  hvordan  Jylland  omtales  (eller  underforstaas) 
i  det  allerførste  Afsnit,  det,  der  skildrer  Tyskland  efter 
dets   „naturlige  Grænser". 

S.  2.  „De  nordlige  Have,  der  afgrænser  Tyskland, 
adskilles  fra  hinanden  ved  den  kimbriske  eller  jyske 
Halvø,  et  Forland  for  det  tyske  Lavland,  desuden  ved 
den  danske  Øgaard.  Nordsøen  eller  det  Tyske  Hav 
skyller    mod    Tyskland    fra    Caiais    til   Lillebælt    paa    en 

Strækning  af  270  Mile".  (Her  medindfattes  altsaa  stil- 
tiende Jylland  i  den  tyske  Kyststrækning). 

S.  4.  Umiddelbart  efter  Omtale  af  den  „desværre  af 
Britterne  indtagne  Klippe  Helgoland"  hedder  det:  „nord 
for  Elb-Mundingen  tager  den  jyske  Halvø  fat.  Kysten 
strækker  sig  50  Mil  nordpaa  til  Roshage".  Derpaa  følger 
en  halv  Snes  Linjer  med  Opregning  af  Navne  paa  Øer 
og  Smaa-Halvøer,  deriblandt  8  nørrejyske. 

S.   6.     20   Linjer  om  Jylland. 

S.  7.  Kysten  mellem  Roshage  og  Skagen  lige  over- 
for Norge.  „Nordsøens  Afsnit  ved  denne  jyske  Kyst- 
strækning hedder  Kattegat;  det  er  ved  Skærene  paa  den 
svenske  Kyst  og  Sandbankerne  paa  den  jyske  indskrænket 
til  et  smalt  Farvand".  S.  8  omtales  atter  den  norske 
Kyst.  S.  13  siges  der,  at  Østersøens  smalleste  Snævring 
er  mellem  Darser  Ort  og  Falster  (NB.  her  siges  ikke: 
den  danske  Kyst). 

S.  8.  7  Linjer  om  Bælterne.  Sjælland,  Fyen, 
Langeland  nævnes.  „Lillebælt  mellem  Fyen  og  den 
jyske  Kyst". 

S.  8 — 9.  10  Linjer  om  Jylland.  „Kolding  Fjord 
skiller  Jylland  fra  Slesvig.  Paa  et  Kort  fra  1552  skiller 
et  bredt  Farvand  Jylland  og  Slesvig  fra  Ribe  til  Kolding". 

S.    17.      „Tysklands  nordligste  Punkt  er  Skagens  Horn". 

Hertil  under  Skildringen  af  „Tysklands  Jordbund"  S. 
455,  Afsnittet  „Landet  ved  Nedre-Weser,  Aller  og  Leine"  : 
„I  Holsten  og  Slesvig  svært  Marskland,  paa  den  jyske 
Kyst  tørt  Sand  med  Strandsoer  og  Aaer  („Aaen"),  der 
kommer  ned  fra  Landryggen". 

S.  465 — 66.  Afsnittet.  „Den  nordlige  Del  af  Ryggen  i 
Holsten,  Slesvig  og  Jylland".  15  Linjer  plus  en  hel  Side, 
mest  Petit,  om  Jyllands  Natur. 

Der  nævnes  „Himmelsberg,  westlich  von  Arhuus" ; 
nordenfor     „Lymfiord"     .   .    „der    jijtische     Berg".       „Med 

Sandbjærgene  ved  Skagen  ender  den  uralsk-baltiske  Ryg". 
„I  det  Slesvigske  .  .  Skamlingsbanken,  nu  jysk.  Paa 
tysk  Omraade  .   .   Huttener  Berge". 

Omtalen  af  Jyllands  Nationalitet  indskrænker  sig  i 
hele  første  Del  (480  Sider)  til  to  eller  tre  Steder. 

S.  18,  ved  Omtalen  af  Tysklands  samlede  Sprog- 
omraade:  „Fra  det  kuriske  Haff  dannes  Grænsen  af 
Østersøens  Sydkyst  og  senere  af  Nordsøens,  med  Af- 
brydelse af  Kassuberne  i  Pommerns  nordøstligste  Krog 
og  af  Danskerne  i  Nordslesvig  og  i  Jylland.  Sydfor 
Jylland  dannes  Grænsen  af  en  Linje  mellem  Graasten 
ved  Flensborg  Fjord  og  Tønder". 

S.  35,  ved  Omtalen  af  de  tyske  Stammer:  „Ingæ- 
vonerne  .  .  .  strakte  sig  ind  i  den  kimbriske  Halvø 
(Jylland)". 

Til  Sammenligning  med,  hvad  der  ved  Omtalen  af 
Sønderjylland  udtrykkelig  siges,  bør  man  lægge  Mærke 
til,  "hvad  der  ved  Omtalen  af  det  tyske  Statsomraades 
Folke-Elementer  bliver  fortiet. 

Det  paagældende  Afsnit  strækker  sig  fra  S.  47  til  S. 
70.  Herunder  omtales  S.  64  talrige  slaviske  Stammer: 
Kassuber,  Polakker,  Hanaker,  Sorber,  Tjekker,  Winder, 
smaa  frasprængte  slaviske  Rester  ved  Eger,  i  det  alten- 
burgske,  ved  Drøm.ling  i  det  liineburgske  (de  sidstnævnte 
Rester  er  forlængst  germaniserede.  G.  S-e).  De  enkelte 
slaviske  Egnes  Germanisering  omtales  forskellige  Steder. 
Paa  S.  64  omtales  endvidere  de  romanske  Folk:  Fransk- 
mænd, Walloner  i  Belgien  og  i  Eifellandet,  Rætoromaner 
eller  Ladiner  i  Alperne.  Endelig  omtales  Jøder  og  Zi- 
geunere.  Af  gotiske  Folkeelementer  nævnes  en  hel 
Række:  S.  51  Angelsaxer,  Hollændere,  Flamlændere,  alle 
udgangne  af  Tysklands  Moderskød ;  S.  65  flamske  Kolo- 
nister, som  er  bosatte  i  Tyskland,  og  som  ved  Jiiterbogk 
endnu  vedligeholder  deres   gamle  Sprog ;    S.  66  Friserne. 

Der  siges,  at  Oldfrisisk  er  et  uddødt  Sprog,  og  at  Ny- 
frisisk  tales  bl.  a.  ved  Husum,  Tønder  og  paa  Sild ;  dets 
Vedligeholdelse  af  mærkelige,  oldfrisiske  Sprogformer 
omtales.  Naar  vi  er  naaede  saa  vidt  som  til  Sønder- 
jylland, venter  vi  ganske  naturlig  at  høre  noget  om  det 
til  Friserne  grænsende  danske  Folkeelement ;  ialfald  venter 
vi  et  Par  Ord  om  de  saakaldt  „ingævoniske"  Angler  og 
Jyder,  men  herom  mæles  der  paa  dette  Sted  ikke  et  Ord. 

Mere  faar  vi  at  vide  i  den  politiske  Del. 

S.  1025.  „Kongerigets  (Danmarks)  Indbyggere  tilhører 
nutildags  ganske  afgjort  een  Nationalitet,  den  danske", 
og  under  denne  nævnes  ogsaa  den  jyske  Mundart.  Men 
lige  forud  siges  der,  S.  1023,  efter  Omtale  af  de  keltiske 
og  finske  Urindbyggere :  „Til  Øerne  i  Bælterne  ind- 
vandrede i  5.  Aarh.  efter  Kr.  de  Danske,  af  gotisk 
Stamme.  Den  jyske  Halvø  indehavdes  derimod  af  Fast- 
lands-Germanerne, sidst  af  de  til  Saxerstammen  hørende 
Angler  og  Jyder.  Først  Udvandringer  gav  det  danske 
Element  Overvægten  i  Jylland  og  i  Nordslesvig.  Dog 
skelnede  man  endnu  længe  Vestdanskerne  fra  de  egent- 
lige Danske".  Derpaa  skildres  Tyskhedens  politiske  og 
kulturelle  Erobringer  i  Danmark.  „De  jyske  Bispe- 
dømmer skylder  Kejser  Otto  deres  Indstiftelse.  Stæderne 
blev  i  Jylland  og  Slesvig  ganske  dannede  efter  tysk 
Mønster,  og  det  indvirkede  ogsaa  paa  Øerne.  Mange 
tyske  Haandværkere  bosatte  sig  i  Stæderne".  S.  1025 
nævnes  hollandske  Kolonister  paa  Amager  og  den  syd- 
sjællandske Kyst  samt  rinlandske  Kolonister  paa  den 
jyske  Hede.  S.  1030,  Note:  „De  jyske  Bynavne  fore- 
kommer hos  vore  ældre  Geografer  næsten  alle  ogsaa  i 
germaniserede  Former,  saasom :  Alburg,  Wiburg,  Ar- 
hausen  osv." 

Udtalelserne  om  Jyllands  Nationalitet  er  her  maaske 
endnu  ikke  tilstrækkelig  tydelige,  men  til  Gavn  og  Glæde 

for  de  mere  kundskabs-tørstige  gives  der  da  ogsaa  grundig 
„Oplysning"   paa  S.  390. 

„Nordfor  Flensborg  hører  hos  Landboerne  det  tyske 
Sprog  op.  Men  hvad  der  her  i  Nordslesvig  tales  af 
Landfolket,  er  vidt  fjærnet  fra  at  være  rent  Dansk ;  en 
Dansker  har  Møje  med  at  forstaa  det.  Før  Fyrrerne 
vilde  dansk  Hovmod  ikke  lade  dette  platte  Miskmask 
gælde  for  Dansk ;  nuomstunder  ganske  vist,  for  at  godt- 
gøre den  danske  Nationalitet,  finder  det  Naade.  Adolf 
Schmidt,  (Schleswig-Holsteins  Geschichte  und  Recht) 
siger:  „Det  platdanske  Kaudervælsk  i  Nord-  og  Øst- 
slesvig,  —  saare  langt  fra  at  være  et  Vidnesbyrd  om 
dansk  Nationalitet  — ,  er  tværtimod  i  sin  Ejendommelig- 
hed et  Vidnesbyrd  om  tysk  Afstamning  ogsaa  hos  denne 
Del  af  Indbyggerne.  Thi,  selv  om  det  er  dansk  efter 
Ordforraadet,  er  det  efter  Grammatiken  tysk,  spækket 
med  mange  tyske  Udtryk  og  Vendinger,  og  efter  Udtalen 
anglisk.  Ja  selv  dybt  ind  i  J  y  1 1  a  n  d  *)  er  i  den 
danske  Mundart  Indbyggernes  oldgermanske  Afstamning 
kendelig,  og  i  den  uhildede  Tid  var  der  endogsaa  en 
dansk  Sprog-  og  Historieforsker  (Molbech),  som  gjorde 
opmærksom  paa,  at  der  igennem  hele  Jylland  løber  et 
Sprogskel,  saaledes,  at  det  danske  Sprog  kun  hinsides 
dette  Skel  hviler  paa  skandinavisk  Grammatik,  medens 
det  paa  denne  Side  af  Skellet  hviler  paa  tysk  Grammatik". 

Hvad  bliver  nu  den  politiske  Lære,  som  Dr.  Daniel 
drager  af  Geografiens,  Sprogets  og  Historiens  Vidnesbyrd 
om  Tysklands  nordlige  Naboer?  Derom  faar  vi  al  ønske- 
lig Oplysning  i  Indledningen  til  hans  politiske  Geografis 
tiende  Kapitel,  som  hedder  „Tyske  Udenstater"  („Aussen- 
staaten"),  og  som  omfatter  Svejts,  Belgien,  Nederlandene, 
Luxemburg  og  Danmark. 


"•*)    fremhævet  af  mig.     G.  S-£ 

„Da  vi  havde  afsluttet  anden  Del  af  vort  geografiske 
Værk",  siger  Dr.  Daniel,  „og  angav  Tyskland  som  Ind- 
holdet af  det  tredje,  blev  vi  opskræmte  ved  den  Fore- 
spørgsel, om  da  den  fuldstændige  Udeladelse  af  de  oven- 
nævnte Stater  ganske  og  aldeles  var  undgaaet  Forfatteren. 
Det  foreliggende  sidste  Afsnit  af  vort  hele  Værk  giver 
Svaret.  Hine  Lande  kan  kun  skildres  som  staaende  i 
Forbindelse  med  Tyskland,  som  Tysklands  Udenstater. 
Bortseet  fra  ringe  Dele  af  Svejts,  fra  Færøerne  og  Is- 
land, ligger  disse  Stater  indenfor  vore  naturlige  Grænser, 
og  deres  Indbyggere  er  Folk  af  tysk  Stamme.  De  har 
alle  tidligere  hørt  til  det  tyske  Rige  eller  har  været 
lehnspligtige  dertil".  (Jfr.  den  historiske  Oversigt  i 
II  (5.  Bog)  med  Skildringen  af  Middelalderens  tyske  Rigs- 
dag:  „Danske  Kongebørn  jævner  deres  Trætte  foran  den 
tyske  Kejser,  lader  sig  krone  af  ham  og  lover  edelig, 
at  aldrig  en  Konge  i  Danskerlandet  skal  stige  paa 
Tronen  uden  den  romersk-tyske  Kejsers  Indvilligelse"). 
„De  har  først  i  Løbet  af  de  sidste  Aarhundreder,  Dan- 
mark allerede  tidligere,  revet  sig  løs  fra  Tyskland. 

Tyskland  sørger  over  Tabet  af  saa  ædle  Ledemod 
indtil  den  Dag  idag,  Mon  da  Ledemodene  ejer  en 
levende  Følelse  af  deres  Samhør  med  det  tyske  Legeme? 
Af  de  Danske,  hvis  allerede  af  Arndt  dadlede  „karrikatur- 
mæssige  Indbildskhed"  kroer  sig  med  en  selvstændig 
Sær-Tilværelse,  er  det  maaske  mindst  at  vente,  endskønt 
i  nyere  Tid  et  venligere  Forhold  baner  sig  Vej  mellem 
de  to  Stater.  I  Svejts  og  Belgien  er  i  det  mindste  tyske 
Stemninger  og  Sympatier  i  Nutiden  umiskendelige. 
Hvordan  det  nu  end  forholder  sig  dermed,  —  det  oven- 
nævnte Forhold  anfægtes  ikke  deraf,  at  det  ikke  sidder 
alle  de  Paagældende  foran  Sjælen  med  ligestor  Klarhed. 
Det  tyske  Rige  er  i  Opadstigen,  i  Fremadskriden.  Det 
vil  stedse  mere  danne  Europas  Tyngdepunkt,  være  stærkt 

og  mægtigt  i  sig  selv.  Svejtserne,  Belgierne  og  Hol- 
lænderne er  vore  Stamme-  og  Sprogfrænder.  Det  ligger 
i  Nødvendighedens  Gang,  at  de  dog  eengang  gærne  vil 
nærme  sig  et  stærkt  Tyskland,  som  udvikler  sig  videre 
i  friheds-kært  Liv.  Begge  Dele  kan  derved  kun  vinde 
i  Styrke,  og  Forholdet  vil  blive  ærligt  og  varigt,  naar 
vore  Stammefrænder  ved  Schelde,  Maas,  Nedrerin,  i 
Alperne  og  ved  Bæltet  er  sikre  for  Landerov  og  Ind- 
lemmelse og  forbliver  ukrænkede  i  deres  Selv-Valg". 

Som  Kapitel  X  indledes,  saaledes  slutter  det  ogsaa. 
Paa  allersidste  Side  i  Bogen  siger  Dr.  Daniel,  efterat 
have  omtalt,  at  Islænderne  efterligner  de  Ene  nordtyske 
Moder,  synger  sydtyske  Sange  saasom  „Hoch  von 
Dachstein"  og  har  grundet  Læseselskaber,  som  bl.  a. 
ogsaa  lader  cirkulere  tyske  Bøger: 

„Saaledes  har  vi  da  forfulgt  det  tyske  Liv  lige  til 
Polarregionen.  Island,  hint  Vidundrenes  Land,  „hvor  Ild 
og  Is  strides  om  Herredømmet",  rager  op  i  Nordhavet 
som  den  yderste  Grænseforpost  for  germansk  Dannelse 
og  Folkeelement".  („Germansk"  er  i  Dr.  Daniels  Sprog- 
brug det  samme  som   „tysk";  jfr.  Citatet  fra  S.    1025). 

Til  Slutningskapitlet  knytter  sig  en  længere  Udtalelse 
af  Dr.  Daniel  i  Fortalen  til  2.  Udgave,  dateret  4.  Oktbr. 
1867.  „Medens  mit  Værk  glæder  sig  ved  venlig  Paa- 
skønnelse  i  Nord-  og  Sydtyskland  og  i  Svejts,  og  heller 
ikke  har  fattedes  ialfald  en  enkeltstaaende  sympatisk  Til- 
kendegivelse fra  Tysk-Østrig,  har  mine  geografiske 
Skrifter  mødt  Anfægtelse  i  Udlandet.  Jeg  nævner  her 
kun,  hvordan  „Aftonbladet"  udtaler  sig  forundret  og  for- 
bitret derover,  at  Svejts,  Belgien,  Nederlandene  og  Dan- 
mark af  mig  skildres  som  „Vedhæng  til  Tyskland". 
Bladet  synes  bagved  dette  Krav  („Anspruch")  at  vejre 
Annexions-  og  Inkorporationslyster.  Intet  ligger  mig 
fjærnere.      Jeg    har    ordnet  dette  for  mere  end  tyve  Aar 

siden,  da  selv  Ordet  „annektere"  i  sin  moderne  Mening 
var  fuldstændig  ukendt.  Man  kan  ogsaa  kun  komme 
paa  saadanne  Tanker,  naaj  man  desværre  overfor  alle 
Videnskabens  Ydelser  stadigvæk  ikke  har  Øje  for  den 
fysiske  Opfatning  af  Jordoverfladen,  der  ganske  vist 
dominerer  i  mit  Værk.  Haandbogens  tredje  og  fjerde 
Bind  omhandler  Tyskland  indenfor  dets  fysiske  Afgræns- 
ning. Hvem  kan  nu  nægte,  at  hine  fire  Stater  (nogle 
Dele  af  Svejts  undtagne)  ligger  indenfor  Tysklands  fysiske 
Grænser?  Og  vilde,  saa  føjer  vi  til,  vilde  Verdens 
største  Rethaver  være  i  Stand  til  at  bortdisputere,  at  en 
saadan  Tilknytnings  historiske  Føje  staar  ligesaa  sikker? 
Svejts  og  Nederlandene  hørte  til  det  tyske  Rige  indtil 
1648,  Belgien  som  burgundisk  Kres  indtil  1801.  Hvad 
endelig  Danmark  gælder,  saa  er  det  ganske  vist  mange 
Øren  ukært  at  høre,  men  af  den  Grund  dog  ikke  til  at 
stryge  af  Historien,  at  Danmark  eengang  har  været  en 
Lehnsstat  af  det  Romerske  Rige,  samt  at  danske  Konge- 
børn lod  deres  Strid  udjævne  foran  den  tyske  Kejser, 
modtog  Kronen  af  ham  og  edelig  lovede,  at  aldrig  en 
Konge  skulde  stige  paa  Danmarks  Trone  uden  den 
romersk-tyske  Kejsers  Indvilligelse". 

For  ret  at  vurdere  Dr.  Daniels  Ydelser  i  Populær- 
videnskaben bør  man  endnu  sammenholde  hans  elementære 
Folkeopdrager-Kunst.  Jeg  citerer  efter  Skolebogen  „Leit- 
faden  fiir  den  Unterricht  in  der  Geographie,  von  Prof. 
Dr.  H.  A.  Daniel.  117.  Auflage,  herausgegeben  von  Dr. 
Kirchhoff,  ord.  Professor  der  Erdkunde  an  der  Universitat 
zu  Halle.  Verlag  der  Buchhandlung  des  Waisenhauses, 
Halle  1877".  (Samms  Værk  maa  senere  rimeligvis  være 
naaet  op  til  ca.  200  Oplag,  men  er  dog  nu  vist  gaaet 
ud  af  Brug). 

S.  38.  „I  Vedhæng  til  Tyskland  mærker  vi  os  6 
Stater,    der    tidligere    kortere    eller  længere  Tid  har  hørt 

til  Tyskland:  Svejts,  Liechtenstein,  Belgien.  Nederlandene, 
Luxemburg,  Kongeriget  Danmark  (uden  Grenland  og 
Island)". 

S.  146 — 149.  „Nedertyskland  ...  3)  Den  jyske 
Halvø".  20  Linjer;  derimellem:  „Fyen,  Sjælland, 
Laaland,  Falster  mellem  Jylland  og  den  skandinaviske 
Halvø  (alle  disse  kaldes  danske  Øer)". 

S.  173.  „Tyske  Udenlande.  De  6  nævnte  Stater 
opføres  som  Vedhæng  til  Tyskland:  a)  fordi  de  for 
største  Delen  ligger  indenfor  Tysklands  naturlige  Grænser: 
b)  fordi  med  faa  Undtagelser  disse  Lande  har  hørt  til 
gamle  tyske  Rige,  delvis  indtil  1866  til  det  tyske  For- 
bund". Ved  Svejts  omtales  Nationaliteten  (tysk,  fransk, 
italiensk);  ved  Danmark  siges  der  kort  og  godt  „1  '' lo 
Million  lutherske  Indbyggere". 

Jeg  skal  nu  kortelig  sammenstille  Hovedpunkterne  af 
Dr.  Daniels  „Oplysninger"  med  Hensyn  til  Jylland,  Dan- 
mark og  dansk   Nationalitet. 

Det  samlede  Jyllands  Naturforhold  omtales  under 
„Tyskland"  i  den  almindelige  Skildring  indtil  S.  10 
næsten  paa  hver  eneste  Side.  (deriblandt  5  Stykker  paa 
10  å  20  Linjer)  samt  S.  17,  og  i  den  specielle  Skildring 
S.  455  og  465 — 66,  sidste  Sted  59  Linjer,  dvs.  ca. 
halvanden  Side.  Det  samlede  Jyllands  tidligere  Natio- 
nalitetsforhold  omtales  under  „oldtyske  Stammer"  S.  35, 
Sønderjyllands  Nationaiitetsforhold  omtales  under  Tysk- 
lands Folkestammer  S.  66,  under  Preussen  S.  390.  Paa 
alle  de  nævnte  Steder  er  Jylland  opført  (eller  under- 
forstaaet)  slet  og  ret  som  en  Del  af  Tyskland,  (jfr.  især 
S.  17:  „Tysklands  nordligste  Punkt  er  Skagens  Horn)", 
at  det  vedkommer  Danmark  og  Danskheden,  faar  vi  her 
intet  at  vide  om.  Jyllands  politiske  Danskhed  bliver  i 
hele  første  Bog  (480  Sider)  simpelthen  ikke  nævnt;  ja, 
den  nævnes  for  Nutidens  Vedkommende  overhovedet  kun 

i  et  eneste  Afsnit  af  hele  Værket,  nemlig  allerbagest  i  de 
22  Sider,  som  ofres  paa  den  „tyske  Udenstat  Danmark", 
og  som  selvfølgelig  paa  det  kraftigste  understreger  Jyllands 
oprindelige  Samhør  med  Tyskland.  Jyllands  nationale 
Danskhed  nævnes  i  hele  første  Bog  kun  et  eneste  Sted 
(S.  18,  ca.  1  Linje,  skriver  een  Linje),  desuden  i  II.  Bog 
S.  390,  og  i  III.  Bog  S.  1023  og  1025.  Men  begge  de 
sidstnævnte  Steder  understreges  Jydernes  oprindelige  Tysk- 
hed, og  S.  390  bliver  ogsaa  den  øvrige  Indrømmelse  til 
Danskheden  tagen  tilbage,  ja  bliver  endogsaa  paa  det 
kraftigste  selvmodsagt  gennem  et  langt  „sprogvidenskabe- 
ligt" Citat,  der  bl.  a.  ogsaa  kører  op  med  Danskeren  Mol- 
bechs Attest  for  den  vestjyske  Dialekts  Tyskhed.  Et 
endnu  mærkeligere  Lys  falder  der  over  Dr.  Daniels  Frem- 
stillingsmaade.  naar  man  sammemholder  hans  Omtale  af 
Danskheden  med  hans  Omtale  af  Tysklands  andre  Nabo- 
nationaliteter. S.  4 — 8  nævner  han  Britternes  Herre- 
dømme paa  Helgoland,  endvidere  Norge,  den  norske  Kyst, 
den  svenske  Kyst,  men  i  samme  Sammenhæng  aldrig 
Danmark,  den  danske  Kyst,  altid  kun  Jylland,  den  jyske 
Kyst  eller  særlige  Navne  saasom  Fyen,  Sjælland,  Falster. 
F.  Ex.  I,  S.  9 :  „Kolding  Fjord  skiller  Jylland  fra  Sles- 
vig". Særlig  typisk  er  Stedet  S.  465:  „I  det  Slesvigske 
Skamlingsbanken,  nu  jysk  ....  Paa  tysk  Omraade  Hiitte- 
ner  Berge". 

S.  47 — 70  omtaler  han  i  Tyskland  og  Østrig  9  slaviske 
Stammer,  3  romanske.  Jøder,  Zigøjnere,  4  gotiske  Stam- 
mer. Mellem  de  slaviske  er  der  et  Par,  som  har  været 
germaniserede  i  150  å  300  Aar,  *)  hvilket  ikke  omtales; 
mellem  de  romanske  omtales  de  30,000  Walloner  i  Rin- 
provinsen,  de  50.000  Rætoromaner  i  Alperne;  mellem  de 
gotiske  omtales  Tysklands  flamske  Nybyggere,  som  for 
største  Delen  nu  taler  Tysk,  og  det  fremhæves,  at  de  i 
*)  i  Hannover  og  Altenburg. 

en  enkelt  brandenburgsk  By  endnu  taler  deres  gamle 
Modersmaal ;  endvidere  Friserne,  hvis  Oldsprogsform  er 
uddod,  og  hvis  nordligste  Afdeling  (ca.  20,000)  boer  ved 
Husum,  Tønder  og  paa  Sild.  Men  de  140,000  lyslevende 
Danske  i  disse  Frisers  umiddelbare  Nabolag  bliver  i  hele 
det  nævnte  Afsnit  simpelthen  tiet  ihjel.*) 

Det  samme  System,  som  gennemføres  saa  følgestrængt 
i  Dr.  Daniels  „videnskabelige"  Hovedværk,  fremtræder 
klart  i  den  Kraftextrakt,  han  har  givet  af  sin  Videnskabe- 
lighed til  Brug  i  Folkeskolen ;  her  bliver  Systemet  nærmest 
blot  endnu  fyndigere  og  virkningsfuldere,  idet  de  i  Hoved- 
værket uundgaaelige  Selvmodsigelser  har  kunnet  stryges. 
Hovedomtalen  af  Jylland  falder  stadigvæk  under  Neder- 
tyskland  (20  Linjer);  det  nævnes  kun  ganske  forbigaaende 
under  det  „tyske  Udenland"  Danmark.  Ikke-tyske  Natio- 
naliteter nævnes  f.  Ex.  ved  Svejts;  derimod  forties  Dansk- 
hedens Tilværelse  saa  grundig,  at  der  i  hele  Bogen  ikke 
findes  en  Stavelse  om  den:  det  „tyske  Udenland",  Dan- 
marks Indbyggere  er   „lutherske"   og  dermed  basta. 

Ikke  sandt.  Teologen  Dr.  Daniels  videnskabelige  og 
folkeopdragende  Virksomhed  er  en  god  Prøve  paa  de 
National-Egenskaber,  han  selv  tillægger  sit  Folk:  dybere 
Opfattelse  af  alle  menneskelige  og  guddommelige  Ting, 
Kristelighed,  Ære,  Ret,  Tugt,  Alvor,  Samvittighedsfuldhed, 
Videnskab  for  Videnskabens  Skyld?  Dette  maa  vel  det 
tyske  Folks  Flertal  mene,  siden  Dr.  Daniels  Skolegeografier 
har  kunnet  udkomme  i  Hundreder  af  Oplag.  Dette  maa 
ogsaa  menes  af  ialfald  enkelte  af  dets  Videnskabsmænd, 
siden  det  117de  Oplag  af  Dr.  Daniels  Skolegeografi  har 
kunnet  blive  udgivet  af  Dr.  A.  Kirchhoff,  „ord.  Pro- 
fessor ved  Universitetet  i   Halle". 


*)  Tallet  140,000  nævnes  S.  389.  Hr.  Daniels  Opregning  af 
Tysklands  Nationaliteter  minder  mærkelig  om  Prof.  Kluges 
Sprogkort,  hvor  Danskhedens  Tilværelse  er  udeglemt,  se  S.  30. 

Under  saa  høj-videnskabelig  Pleje  har  den  danielske 
Sæd  naturligvis  ikke  fejlet  at  give  rige  Fold.  Jeg  skal 
til  Oplysning  citere  nogle  Sætninger  af  Folkeopdrageren 
Polack,  meddelte  af  Jofianne  Futtrup  i  Artiklen  „Tyske 
Lærebøger"   („Sønderjyden",   Februar   1893). 

Fr.  Polack,  kgl.  preussisk  Kres-Skoleinspektør,  har 
skrevet  en  „Kleines  Realienbuch",  der  indtil  1893  var 
udkommet  i  81  Oplag.  Dens  første  Afsnit  hedder  „Bil- 
leder af  Fædrelandets  Historie".  Under  Overskriften  „Vore 
tyske  Forfædre"  meddeles,  at  „Tyskernes  Land  strakte  sig 
fra  Nord-  og  Østersøen  til  Alperne.  Kimbrer  og  Teutoner 
stammede  fra  Jylland".  At  Jylland  hører  til  Danmark, 
fortælles  ikke.  Overalt  taler  Forfatteren  i  svævende 
Udtryk  om  det  danske  Grænseland.  Saaledes  meddeler 
han  om  Henrik  Loves  Rigsomraade  (S.  14),  at  dette 
„strakte  sig  fra  den  danske  Grænse  til  Alperne",  og  om 
Kristian  IVs  Deltagelse  i  Trediveaarskrigen  siger  han  S. 
26  „Tilly  overvandt  Danerkongen  og  jagede  ham  tilbage 
til  hans  Øer".  Men  intet  af  Stederne  faar  vi  klar  Op- 
lysning om,  hvor  Danmarks  Grænse  er,  ja,  det  ser 
endog  ud,  som  Danmark  under  Kristian  IV  kun  omfattede 
Øerne,  men  hverken  Jylland  eller  de  skaanske  Provinser. 
—  I  den  geografiske  Del  vil  vi  paa  et  Bjærgkort  over 
Europa  træffe  Norge  og  Sverige  kendemærkede  som  den 
skandinaviske  Halvø,  men  navnløse  er:  Holland,  Belgien 
og  Danmark.  Man  slutter  uvilkaarlig,  at  disse  med- 
indfattes  under  Overskriften:  „Tyske  Lavlande".  Det 
danske  Rige  skildres  i  10  Linjer  (S.  76),  hvoraf  omtrent 
Halvdelen  ofres  paa  Island  og  Grønland ;  om  dansk 
Nationalitet  ikke  en  Stavelse.  Tysklandskortet  S.  59 
kendemærker  Skaane  med  Navnet  Schweden,  men  paa 
dansk  Omraade  kendemærkes  de  enkelte  Landskaber  og 
Øer  (lige  ned  til  Møen)  med  deres  særlige  Navne, 
medens  man   derimod  forgæves  søger  Navnet  Danmark; 

G.  Schltte:  Altvske  Annexionslærdo.mme.  4 

hele  Landet  fra  Elben  til  Skagen  bærer  Navnet  „den 
jyske  Halvø"  og  er  afsat  uden  Grænsestreg  mod 
Tyskland! 

I  de  sidste  Aar  synes  der  at  være  kommen  stærk 
Grøde  i  den  danielske  Skole.  Folkeskolelærere  udfolder 
en  livlig  Virksomhed  i  Tale  og  Skrift  til  „Oplysning"  om 
Jyllands  oprindelige  og  nuværende  Nationalitet.  En  hel 
Hærskare  af  anonyme  Bladskrivere  er  stadig  paa  Krigs- 
stien i  samme  Retning.  Man  tager  næppe  fejl  i  den 
Formodning,  at  denne  Virksomhedens  Forøgelse  for  en 
væsentlig  Del  skyldes  Partiet  Altyskerne,  til  hvis  sles- 
vigske Filial,  „Den  tyske  Forening",  jo  Videnskabs- 
manden A.  Sach  har  tilegnet  sit  Værk  om  Slesvigs 
ætniske  Forhold.  Jeg  skal  her  nævne  nogle  Exempler, 
idet  jeg  væsentlig  indskrænker  mig  til  saadanne,  som  jeg 
har  haft  Lejlighed  til  at  omtale  paa  Tryk.  Jfr.  min  Af- 
handling „Var  Anglerne  Tyskere?",  Sønderjydske  Aarbøger 
1900  og  mine  Artikelrækker  „Nyt  Lys  over  Anglerne", 
Flensborg  Avis.  30.  Juni  1907  ff.,  „Dansk  og  tysk  Sand- 
hedskærlighed", Hejmdal,  16.  Decbr. — 7.  Jan.,  Flensborg 
Avis,    17.   Decbr. — 7.  Jan.    1907 — 08. 

Den  populær-videnskabelige  Germanist  Pfister-Schweig- 
hausen  har  kendemærket  den  sønderjyske  Dialekt  som 
„nedertysk-germansk" ;  jeg  har  desværre  forsømt  at  notere 
Citatet. 

J.  P.  Fil  sko  w,  efter  Navnet  en  Hjemmetysker, 
skrev  1889  i  „Die  Grenzboten"  (48.  Aarg.,  Nr.  33  og 
36)  om  „Die  nordschleswigsche  Mundart".  Se  Holger  Peder- 
sen, „Sprogvidenskaben",  Sønderjydske  Aarbøger  1899,  S. 
116  ff.  *)  Lyngby,  der  hævder  Jyskens  Danskhed,  af- 
færdiges som  en  „fanatisk  Dansker"  ;  saa  har  Hr.  Filskow 
rigtignok  ganske  anderledes  Grunde  at  møde  op  med. 
om    ikke    just  altid  mere  slaaende.    saa  dog  afgjort  mere 


")  Jfr.     ,,Var  Anglerne  Tyskere?'",  S.  8. 

forbløffende.  I  Spidsen  for  sin  Artikel  fortæller  han  sin 
Samtid,  at  „Toget"  paa  Sønderjysk  hedder  „e  Zug" ;  nu 
kan  enhver  selv  se,  at  det  ligner  da  langt  mere  det  tyske 
„der  Zug"  end  det  danske  „Toget".  Ved  saadan  at 
koble  den  vestjyske  Artikel  sammen  med  Minderne  fra 
den  urtyske  Jærnbanetrafik,  ved  fremdeles  at  sammen- 
ligne det  alleryngste  Nutids-Sønderjysk  med  det  aller- 
yngste Nutids-Engelsk  naaer  Hr.  Filskow  til  det  Resultat, 
at  samme  Sønderjysk  ikke  er  dansk,  men  en  Slags 
Plattysk  eller  Engelsk. 

Amtsretsraad  J.  G.  C.  Adler  udgav  1891  „Die 
Volkssprache  in  dem  Herzogtum  Schleswig  seit  1864", 
jfr.  H.  V.  Clausen,  „Folkesproget  i  Sønderjylland", 
Sønderjydske  Aarbøger  1892,  S.  182.  Hr.  Adler  op- 
varmer de  sædvanlige  Paastande  om  Jyskens  Urtyskhed. 
Talordene  „feertig"  =  40,  „foftig"  =  50  osv.,  som  de 
sydligere  Nordslesvigere  i  sin  Tid  har  optaget  gennem 
deres  Handelsforbindelse  med  plattyske  Prangere",  skal 
gælde  for  Rester  af  Urjysk.  Toppunktet  naaer  Hr. 
Adler  i  følgende  Oplysning:  „I  Infinitivformen  fattes 
Vestdansk  *)  det  østdanske  e;  derimod  bruger  man 
Verbets  Stamform  med  foransat  o;  o  skriiwxv,  o  lær". 

Lærer  A.  Lorenzen,  Graasteen,  er  knap  saa 
„danielsk"  som  Kresskoleinspektør  Polack  og  Hr.  Fil- 
skow, men  hans  Stilling  røber  sig  dog  tilstrækkelig  tyde- 
lig derigennem,  at  han  er  ivrigt  Medlem  af  den  Altyske 
Forening.  I  November  1907  holdt  han  bl.  a.  et  Fore- 
drag, hvori  han  stempler  Jylland  som  oprindelig  tysk  helt 
op  til  Skagen,  og  i  en  d.  27.  Novbr.  skreven  Artikel 
„Dånische  Wahrheitsliebe"  („Apenrader  Tageblatt")  tilføjer 
han,  at  selve  den  danske  Historiker  Allen  1840  har  er- 
klæret Angler  og  Jyder  for  germanske  Stammer,  der  ikke 
tilhørte  den  dansk-gotiske  Stamme.      Dertil  føjede  Redak- 

*)    dvs.  Vestjysk  og  Sønderjysk. 

tionen  af  „Apenrader  Tageblatt"  næste  Dag  et  tilsvarende 
Citat  fra  Molbech,  —  som  vi  ser  fra  Daniel,  maa  dette 
molbechske  Citat  evig  og  altid  holde  for.  Efter  et  Ind- 
læg af  mig  i  „Hejmdal"  16. — 17.  Novbr.,  „Flensborg 
Avis"  17.- — 18.  Novbr.,  hvori  jeg  nævnede,  at  Allen  og 
Molbech  senere  havde  opgivet  at  eftersnakke  den  tyske 
Lære,  svarede  Lærer  Lorenzen  i  „Apenrader  Tageblatt" 
24.  Dec.  „Altfor  tydelig  fremtræder  i  disse  Exempler 
de  danske  Historikeres  aabenlyse  Hensigt,  at  det,  der 
hidtil  stod  fast  for  dem  som  uomstødeligt,  men  (nu)  var 
kommet  dem  paa  tværs,  med  ét  Slag  skulde  tilintetgøres. 
Det  Folk,  der  boer  i  det  omtvistede  Land,  skulde 
være  fra  Arilds  Tid  dansk,  —  og  den  danske  Videnskab 
m  aa  tt  e  føje  sig". 

Anonyme  Bladskriveres  Erobringstog  mod  Jylland  har 
jeg  gentagne  Gange  paatalt. 

I  Februarhæftet  1904  af  „Die  Woche",  et  af 
Tysklands  mest  udbredte  illustrerede  Tidsskrifter,  var  der 
saaledes  en  Hr.  P.  A.,  der  producerede  sig.  Et  af  mig 
indsendt  Mod-Indlæg,  „Jiiten  und  Danen",  blev  ikke  op- 
taget; det  findes  aftrykt  i  „Godlandsk  Budstikke"  1904, 
April. 

22.  Februar  1907  bragte  „Hamburger  Nach- 
richten"  en  Artikel  „Dansk  Historieforfalskning",  (se 
„Flensborg  Avis"  24.  Febr.  og  mit  Skrift,  „Hjemme- 
tyskeri  i  Danmark",  Tillæg  til  „Vor  Fremtid",  April  1908, 
S.  11).  „Slesvigs  Indbyggere  var  Anglere  og  Frisere", 
hedder  det,  „og  ikke  engang  de  Jyder,  der  efterhaanden 
trængte  ind  fra  Nord,  var  Danskere.  Dette  vidste 
Danskerne  paa  Øerne  ogsaa  meget  godt.  Blot  for  nogle 
hundrede  Aar  siden  gav  de  endnu  Sandheden  Æren.  .  . 
Forsøgene  paa  at  gøre  Slesvig  dansk  er  først  af  nyere 
Dato,  og  hvortil  de  førte,  viser  de  blodmættede  Slag- 
marker    i  Hertugdømmerne.       Slesvig     vilde     ikke     være 

dansk,  hvad  det  aldrig  havde  været.  Kun  den  usaUge 
Politik,  der  omsider  førte  til  Olmiitz,  gjorde  det  senere 
muligt  for  Danmark  at  tvinge  de  jyske  Rester  i  Nord- 
slesvig ind  under  Danebrog  ved  hensynsløs  Vold.  Det 
er  derfor  dobbelt  interessant,  at  Følelsen  af  Forskellen 
mellem  Jyder  og  Ødanske  trods  dette  endnu  stadig  ikke 
er  udslukt.  For  nylig  fremhævede  en  dansk  Forfatter 
fra  Jylland,  Johannes  V.  Jensen,  meget  afgjort  dette. 
Han  paastaar  —  ganske  i  Samstem  med  den  før  nævnte 
Dr.  Clement  *)  — ,  at  Jyderne  er  langt  nærmere  i  Slægt 
med  Englænderne  end  med  Danskerne,  og  at  disse  sidste 
intet  har  gjort  for  Jyllands  Udvikling,  men  kun  udsuget 
det.  Det  er  den  samme  Klage,  som  før  hørtes  i  Slesvig 
og  Holsten,  og  som  —  i  Forbigaaende  sagt  —  for 
Tiden  høres  paa  Island.  Ligesaa  var  det  i  Norge  og 
Skaane,  saa  længe  disse  Lande  stod  under  dansk  Herre- 
dømme". 

12.  Marts  1907  bragte  „Flensburger  Nord- 
deutsche  Zeitung"  en  Artikel  .,Schleswig-Hol- 
steinische  Geschichte  in  dånischer  Beleuchtung"  (se 
„Flensborg  Avis"  13.  Marts),  hvori  citeres  en  gammel 
dansk  Historiebogs  Vidnesbyrd  om,  at  Sønderjylland  op- 
rindelig ikke  var  dansk.  Denne  Artikel  har  jeg  omtalt 
i  min  Artikelrække  „Nyt  Lys  over  Anglerne",  „Flens- 
borg Avis"   30.  Juni — 11.  Juli. 

I  September  1908  bragte  „Kreuz  zeitung"  en  Artikel 
„Die  Sprache  der  Nordschleswiger",  aftrykt  i  adskillige 
andre  tyske  Blade,  bl.  a.  i  Tidsskriftet  „Echo"  22.  Sept. 
Jfr.  min  Artikel  „Annexions-Tyskerne  og  vore  Fagmænd", 
trykt  i  „Vore  Landsmænd  i  Udlandet",  15.  Oktbr.  De 
Danske  hører  hjemme  i  Sydsverrig  og  paa  Øerne,  siges 
der;  de  har  kuet  Jylland  med  Vold.  For  100  Aar  siden 
spottedes  Jysk    i  Kjøbenhavn    som     „Kartoffeldansk"  ;    en 

*)    „Das  wahre  Verhåltnis  der  suderjiitischen  Nationalitat". 

Sjællænder  forstaar  hverken  jysk  Sprog  eller  jysk  Folke- 
sind. Med  Rette  afviser  derfor  den  preussiske  Regering 
de  nordslesvigske  Præsters  Bøn  om  Genindførelse  af 
Undervisning  i  Dansk;  hvad  skal  den  nordslesvigske 
Jyde  med  dette  overflødige  Fremmedsprog? 

Sidst  i  November  1908  bragte  „ApenraderTage- 
blatt  en  Artikel  „Nochmals  die  ursprijnglichen  Be- 
wohner  Jiitlands",  hvori  Redaktionen  opvarmede  Prof. 
Molbechs  gamle  Udtalelser  om  Jyllands  oprindelige  Tysk- 
hed; se  herom  min  ovenfor  citerede  Artikel  „Dansk  og 
tysk  Sandhedskærlighed". 

27.  Februar  1909  bragte  „Hamburger  Nach- 
richten"  en  Artikel,  hvor  Jyllands  Urtyskhed  blev 
„paavist"  for  hundredesyttende  Gang,  hvorefter  jeg  for 
hundredesyttende  Gang  tillod  mig  at  kaste  lidt  Lys  over 
„Paavisningens"  etnologiske  og  sprogvidenskabelige  Under- 
bygning, nemlig  i  min  Artikel  „Annexions-Tyskerne  og 
Sønderjyllands   „Urfrisere"",   „Flensborg  Avis"    19.   Marts. 

„Heimdall,  Zeitschrift  fiir  reines  Deutsch- 
tum  und  All-Deutschtum",  nøjes  ikke  med  i 
Tankerne  at  annektere  Jylland  nu  og  da,  men  bærer 
stadig  paa  Titelbladet  et  i  selvlavede  Runer  skrevet 
Løsen,  der  lyder  saaledes:  „Von  Skagen  bis  zur 
Adria!  von  Bosnien  bis  Narval  von  Bisanz  bis  ans 
schwarze  Meerl"  Det  første  Navn  er  skrevet  „Skaken", 
men  der  kan  ikke  være  Tvivl  om,  at  det  er  en 
„ Runefejl "  for  „Skagen";  tilsvarende  findes  „Bosnien" 
skrevet  „Boonen".  (Med  „Bisanz"  menes  vel  „Besan- 
qon").  Numret  for  den  15.  Hartung  Aar  2014  efter 
Kimbrertoget  (paa  almindelig  kristeligt  Europæisk:  15. 
Januar  1901)  indlededes  med  Artiklen  „Vom  all- 
germanischen  Gedanken",  hvori  Forfatteren  til  Artiklen 
„Vom  rollenden  Rubel"  (jfr.  S.  6)  gør  Rede  for  sine 
Erfaringer    under    et  Forsøg    paa    at    prædke  det  altyske 


55 


Evangelium  i  Danmark.  Den  er  i  fuldere  Form  optagen 
i  „Jungdeutschland",  1.  Heuert  (Juli)  1900").  Vor 
Apostel  tager  sit  Udgangspunkt  fra  Dr.  Langbehn's  Værk 
„Rembrandt  als  Erzieher",  hvori  der  siges,  at  Danske 
saavel  som  Hollændere  nødvendigvis  maa  forene  sig  med 
Nedertyskerne,  ellers  maa  de  „verdumpfen".  Endvidere 
henviser  han  til  Fritz  Bley's  Skrift  „Die  Weltstellung  des 
Deutschtums  1897",  der  fremstiller  den  „storskandinaviske 
Stræben  som  en  Forlober  for  den  algermanske".  —  „Med 
Hovedet  fuldt  af  disse  Tanker  og  med  Hjærtet  fuldt  af 
hed  germansk  Broderkærlighed  kom  jeg  til  Kjøbenhavn, 
i  den  Hensigt,  overalt  at  efterspore  den  frugtbringende 
Udsæds  Spirer.  Hvilket  trøstesløst  Syn  mødte  mit  for- 
skende Blik !  Rundt  omkring  alt  ode  og  stumt,  som  ud- 
dødt. Endelig  opdagede  mit  Øje  en  ensom  lille  Hede- 
blomst". Det  var  „Selskabet  for  germansk  Filologi", 
hvilket  Forfatteren  paa  Grund  af  dets  Navn  opfattede 
som  en  Slags  frivillig  Forpost  for  „alldeutscher  Verband". 
Her  henvendte  han  sig  og  udbad  sig  Tilladelse  til  at 
fremkomme  med  et  Indlæg  mod  et  netop  dengang  ind- 
givet Forslag  om  Afskaffelse  af  Ordet  „germansk"  i  Sel- 
skabets Titel.  Han  fik  da  Lov  til  at  holde  et  Foredrag, 
hvori  han  tog  til  Genmæle  mod  den  Opfatning,  at  for 
Altyskerne  var  „altysk"  og  „algermansk"  eet  og  det 
samme.  Han  foreslog  en  Sammenslutning  af  Nord-  og 
Sydgermaner  til  et  mellemeuropæisk  Toldforbund.  Eng- 
lænderne skulde  udelukkes ;  de  brod  sig  jo  dog  alligevel 
ikke  om  Algermanskheden.  „Disse  Folk  vil  lære  at 
skælve  for  den  algermanske  Racetankes  sejrende  Kraft! 
Danskerne  skulde  dog  ophøre,  altid  at  se  hen  til  Freds- 
bryderne    fra    1807  og  Forræderne  fra    1864".      „Statslige 


jfr.  mit  Referat  i  „Budstikke  til  Selskab  for  germansk  Filologi" 
Oktbr.— Novbr.  1900,  Artikel  „En  Gæst",  samt  mit  Skrift 
„Fædreland  og  Forretning",  S.   14. 

Følger  vil  den  økonomiske  Sammenslutning  ikke  nød- 
vendigt faa,  som  man  ser  af  Luxemburgs  Tilhør  til  den 
tyske  Toldforening.  Men  af  os  ønskes  de  ganske  vist. 
Tyskeren  staar  med  stor  Sympati  overfor  Tanken  om  et 
skandinavisk  Forbund.  Dette  vilde  have  at  bygge 
en  stor  Flaade,  og  kunde  da  paa  Grundlag  af  fuldstændig 
Ligestilling  træde  sammen  med  det  tyske  Rige  i  frit 
Forbundsforhold  til  et  germansk  Forbund".  Derpaa  følger 
nogle  nedladende  Ord  om  dansk  Kultur:  „Die  Dånen 
haben  nicht  unbedeutende  Gelehrte,  Schriftsteller, 
Kiinstler".  løvrigt  dvæles  atter  og  atter  ved  de  Danskes 
fortrinlige  Talefærdighed  i  Tysk.  (I  Foredraget  ytrede 
den  altyske  Apostel  videre,  at  Tyskerne  ikke  burde  give 
de  nordslesvigske  Danske  den  Medfart,  der  vederfares 
„minderwertige"  Folk  saasom  Polakker,  Tjekker  osv. ; 
denne  Sætning  er  imidlertid  strøgen  i  Referatet,  saavel  i 
j,Heimdair'  som  i  „Jungdeutschland").  Til  sin  For- 
trydelse fandt  Apostlen  ikke  „Selskabet  for  germansk 
Filologi"  saa  altysk  eller  algermansk  politiserende,  som 
han  efter  Navnet  havde  ventet.  „En  ny  Skutfelse 
ventede  mig",  skriver  han.  Kun  et  enkelt  Medlem  vandt 
hans  Bifald,  idet  Vedkommende  nemlig  forkastede  det  af 
Rask  forsvarede  Racenavn  „Goter"  og  foretrak  det  tysk- 
latinske Synonym  „Germaner".  Det  hedder  herom  i 
Referatet  i  „Jungdeutschland":  „En  ældre  Herre,  vel- 
talende og  kraftig  som  en  Tysker,  gik  over- 
legent hen  over  den  gamle  Rask".  De  øvrige  Med- 
lemmer af  Selskabet  skildres  som  „Sønner  af  et  afmægtigt 
Dværgfolk",  utilgængelige  for  de  „højere  og  friere  Syns- 
punkter", der  fremføres  af  „mig,  Sønnen  af  et  Kæmpe- 
folk". Selv  deres  Sprog  er  foragteligt;  han  siger  om 
nogle  Citater,  han  har  oversat:  „Den  danske  Mundarts 
navnløse  Armod  i  Ordforraad,  Form  og  Sætningsbygning 
vil    ogsaa    være    synlig     gennem  min  Gengivelse,     skønt 

jeg  har  gjort  mig  Umage  tor  at  undgaa  de  værste  Haard- 
heder  i  dette  Fiskersprog".  Naar  man  hermed  sammen- 
holder hans  gentagne  Fremhævelse  af  de  Danskes  Tale- 
færdighed i  Tysk,  faar  man  uvilkaarlig  det  Indtryk,  at 
Tysken  er  vort  egentlige  Modersmaal,  Dansken  kun  en 
hæslig  Uvane.  Kun  een  Indrømmelse  gor  han  os:  den 
tyske  Brug  af  Ordet  „germanisere"  er  ikke  ganske  rigtig: 
„Vi  skulde  vænne  os  af  med  at  tale  om.  at  vi  vil 
germanisere  de  nordslesvigske  Danske ;  fortyske  eller 
„indtyske"  maa  det  hedde".  Denne  Sætning  synes  at 
være  Istedtræder  for  den  i  Referaterne  udeladte  Sæt- 
ning fra  Apostlens  „broderkærlige"  Foredrag,  at  Tyskerne 
ikke  skulde  give  de  nordslesvigske  Danske  den  Medfart, 
som  vederfares  de  „minderwertige"  Folk.  I  samme  Ret- 
ning gaar  den  Efterskrift,  som  gives  af  „HeimdalT's 
Redaktion:  „At  de  Danske  ofte  nærer  ikke  altfor  venlige 
Følelser  mod  Tyskerne,  især  mod  Preusserne,  er  jo  vel- 
kendt og  menneskelig  forklarligt.  Om  forresten  Rigs- 
tyskerne  vil  finde  mere  Bifald  i  Svejts,  Luxemburg  osv. 
end  i  Danmark,  vil  vi  drage  i  Tvivl.  Og  dog  maa  ogsaa 
disse  Lande  i  Fremtiden  tilbagevindes  for  Altyskland. 
Vi  maa  afgjort  gøre  os  fortrolige  med  den  Tanke,  at 
mange  løsrevne  Led  af  det  mellemeuropæiske  Germaner- 
dømme  muligvis  engang  maa  føres  tilbage  til  Forbundet 
ved  Tvang.  Ved  Tvang  er  Slesvig-Holsten  og  Hannover 
indlemmede  i  Preussen,  er  Elsass  vundet  for  Riget. 
Naar  de  eengang  ved  Tvang  er  indføjede,  vil  de  vundne 
lidt  efter  lidt  leve  sig  ind  som  Led  i  det  nye  Forbund 
og  tilsidst  aldeles  ikke  mere  ønske  en  Løsrivelse.  Af 
den  fredelige  Vej  lover  vi  os  ikke  altfor  meget  for  Op- 
rettelsen af  et  altysk  Rige". 

De  altyske  Spejderøjne  har  naturligvis  ikke  fejlet  at 
opdage  det  færøske  Maalstræv  og  det  is- 
landske  Los-fra-Danmark-Stræv.      Heri  findes 

et  velkomment  Stof  til  „Paavisning"  af  dansk  Sprogtvang 
og  Folke-Voldførelse.  Vi  saa  ovenfor,  at  „Hamburger 
Nachrichten"  22.  Februar  1908  skrev  om  Danskernes 
„Udsugning  af  Jylland,  Slesvig,  Holsten,  Skaane,  Norge"  : 
„Det  er  den  samme  Klage,  som  for  Tiden  høres  paa 
Island".  Flere  tyske  Citater  har  jeg  for  Øjeblikket  ikke 
paa  rede  Haand.  Til  velvillig  Brug  for  „Hamburger 
Nachrichten"  &  Co.  vil  jeg  blot  citere  følgende  paa  Tryk 
fremkomne  Udtalelse  af  Færingen  S.  P.  K  o  n  o  y,  der 
har  nydt  Skoleuddannelse  i  Danmark:  „Kan  den  faa- 
mælte,  stille,  tungsindige  Færing  leve  af  samme  aandelige 
Kost  som  den  velnærede,  fjollet  grinende,  sjokkende 
Dansker,  der  vralter  i  den  fede,  danske  Jord?"  („Fugla- 
frami"  8.  Juli  1902;  dette  Blad  staar  mærkeligt  nok  i 
vort  kgl.  Bibliotek  opført  under  Rubriken  „Ornitologi"). 
„Hamburger  Fremdenblatt"  er  med  sit 
Spejderblik  naaet  endog  videre  endnu  end  til  Island,  (se 
„Flensborg  Avis"  10.  Jan.  1909,  „En  snedig  Opdagelse", 
endvidere  samtidige  Artikler  i  „Berlingske  Tidende"  og 
„København").  I  et  Brev  fra  Kjøbenhavn  skriver  det: 
„Den  lykkelige  Ejer  af  Grønland  er  i  det  mindste  nomi- 
nelt Danmark.  Det  er  tvivlsomt,  om  man  med  Rette 
kan  kalde  Grønland  en  dansk  Koloni,  men  selv  forudsat, 
at  det  er  Tilfældet,  saa  drejer  det  sig  om  en  kolonial 
Ejendom,  der  for  den  langt  overvejende  Del  savner  de 
andre  Magters  Godkendelse.  Danmark  har  i  lang  Tid 
kun  haft  en  Række  Bo-  og  Handelspladser,  om  man  vil, 
en  Række  Kolonier  paa  Grønland,  der  i  og  for  sig  maa 
kaldes  herreløst  Land.  .  .  Nordamerikas  Forenede  Stater 
er  stærkt  interesserede  i,  at  Grønland  aabnes  for  fremmed, 
særlig  amerikansk  Handel,  og  det  synes  ret  sandsynligt, 
at  ogsaa  andre  Magter  vil  være  med  til  at  udøve  et  Tryk 
paa  Danmark  i  den  Retning.  Snart  turde  derfor  det  grøn- 
landske Spørgsmaal  dukke  op". 

Saaledes  har  vi  nu,  —  for  at  tale  i  Dr.  Daniels 
Annexions-Blomstersprog  —  forfulgt  det  tyske  Liv  lige 
til  Polarregionen,  til  den  yderste  annekterbare  Grænse- 
forpost for  germansk  Dannelse  og  Folkeelement. 

Udfra  Norden  og  de  ovrige  annekterbare  „Udenlande" 
skal  den  tyske  Kulturmission  brede  sig  over  hele  Verden, 
idet  Tysk  ophøjes  til  videnskabeligt  Verdenssprog;  i 
videre  Omfang  tør  man  jo  endnu  ikke  gore  dets  sprog- 
lige Universalitet  gældende,  men  det  kommer  vel  nok. 

Fritz  Bley  skriver  i  „Die  alldeutsche  Bewegung 
und  die  Niederlande"  (Nr.  11  af  „Der  Kampf  ums 
Deutschtum",  udg.  af  den  altyske  Forening;  S.  35),  at 
Højtysken  skal  uddannes  til  „videnskabeligt  Skriftsprog 
for  hele  den  germanske  Verden,  Skandinavien  med- 
indfattet".  „Højtysken  skal  for  Fremtiden  ikke  mere, 
som  hidtil,  gøre  Holdt  ved  Kongeaaen.  Over  samtlige 
Landskabssprog  („Gausprachen")  skal  det  virke  mæglende 
til  alsidig  Nytte.  Leibnitz  har  givet  os  et  Fingerpeg  om, 
hvordan  den  Opgave  skal  løses,  at  gøre  Højtysk  ligesom 
til  Germanernes  Sanskrit".  Vi  skal  nu  strax  se,  at  der 
ogsaa  allerede  er  bleven  gjort  praktiske  Skridt  til  at 
virkeliggøre  Hr.   Bleys  Tanke. 

Det  altyske  Tidsskrift  „Heimdall",  1901,  Nr.  3, 
S.  22,  bringer  en  Notits  om  „Det  tyske  Sprog  som  Ver- 
denssprog". Deri  meddeles  med  Tilfredsstillelse,  at  det 
paa  den  nordiske  Lægeforsamling  i  Kjobenhavn  er  blevet 
foreslaaet,  at  de  i  „Nordisk  medicinsk  Arkiv"  offentlig- 
gjorte Meddelelser  for  Fremtiden  skal  trykkes  paa  Tysk. 
Jfr.  hermed  en  Artikel  af  Kreslæge  Carøe  *),  hvoraf  det 
fremgaar,  at  nævnte  Arkivs  Germanisering  blev  gennem- 
fort af  Svenskerne  med  Magt,  mod  deres  norske  og 
danske  Fagfællers  Ønske. 


')    „Ugeskrift    for    Læger"    1907,     Nr.  52,     se    ogsaa    mit    Skrift 
„Fædreland  og  Forretning",  S.  14. 

D  r.  Karl  Sudhoff  har  i  1907  startet  et  „Archiv 
fiir  Geschichte  der  Medicin",  der  skulde  være  inter- 
nationalt *) ;  hidtil  havde  Lægevidenskabens  Historie  ikke 
haft  andre  internationale  Tidsskrifter  end  „Janus",  som 
udkommer  i  Holland  og  staar  aabent  for  Bidrag  paa 
Engelsk,  Fransk  eller  Tysk  efter  frit  Valg.  „So  ein 
Ding  miissen  wir  auch  haben",  mente  Dr.  Siidhoff;  ja, 
han  aabnede  endogsaa  Adgang  for  det  italienske  Sprog. 
Men  i  denne  Gæstfrihed  var  der  dog  et  „aber  dabei" : 
den  skulde  kun  gælde  for  Medlemmer  af  de  store  Kultur- 
nationer. „Undersøgelser,  der  stammer  fra  andre  Sprog- 
omraader,  maa  finde  sig  i  en  Oversættelse.  Arkivet  selv 
vil  kun  kunne  formaas  til  at  give  en  Oversættelse  til 
Tysk;  dog  kan  Afhandlinger  fra  andre  romanske  Lande 
end  Frankrig  blive  bragt  frem  paa  Fransk.  Nordisk- 
germanske Lærdes  Nykke,  at  bruge  det  franske  Idiom 
til  internationalt  Samkvemsmiddel,  vil  Arkivet  ikke  have 
med  at  gøre".  („Die  Schrulle  nordisch-germanischer 
Gelehrter  sich  des  franzosischen  Idioms  zur  internatio- 
nalen Verståndigung  zu  bedienen,  macht  das  „Archiv" 
nicht  mit").  De  „nordisk-germanske"  Smaanationer  har 
m.  a.  O.  værsgo  at  skrive  paa  Tysk;  det  var  tydelig 
nok  Meningen,  selv  om  Redaktøren  bagefter  i  et  privat 
Brev  til  Professor  Ehlers  hævdede,  at  det  selvfølgelig 
aldrig  kunde  falde  ham  ind  at  ville  forbyde  Nogen  at 
bruge  Engelsk.  Altsaa  en  lille  privat  Mundkurv  til 
udenrigsk  Brug,  svarende  til  den  indenrigske,  som  det 
tyske  Rige  i  1 908  har  faaet  sig  gennem  sin  Forenings- 
lovs  §    12. 

Annexions-Trafiken  drives  for  øvrigt  ikke  blot  en  gros, 
men  ogsaa  en  detail,  ikke  blot  overfor  hele  Lande,  Folk 
og  Sprog,  men  ogsaa  overfor  enkelte  Væsener  og  Væsens- 


*)    se  Kreslæge  Carøes  foran  citerede  Artikel. 

former.  Paa  den  Maade  er  det  lykkedes  at  annektere 
alt,  hvad  der  duer  i  Norden,  lige  fra  Saxo  Grammaticus 
og  „Thorwaldsen"  og  til  „Ulmer  Doggen"  (fodt  „den 
danske  Hund"). 

I  Miinchens  „Rathauskeller"  finder  vi  en  Af- 
bildning af  „Saxo  Germanicus" ;  andre  Danske  smykker 
Miinchens  „Ruhmeshalle",  Tyskernes  navnkundige  ..Wal- 
halla". 

Otto  Spamer  udgav  sidst  i  Halvtredserne  en 
„Buch  der  Erfindungen" ;  deri  omtales  bl.  a.  Opdagelsen 
af  Elektromagnetismen,  og  der  tilføjes  i  Parentes:  „Oer- 
sted  war  ein  Deutscher". 

Konnicke  udgav  1894  et  Folioværk.  „Bilderatlas 
zur  Geschichte  der  deutschen  Literatur"  (Marburg  hos 
Ehvert;  findes  paa  det  filologisk-historiske  Laboratorium); 
det  er  gennemset  af  flere  navngivne  og  velkendte  tyske 
Fagmænd.  Deri  staar  blandt  „tyske  Sprogforskere"  ogsaa 
Rasmus  Rask,  „geboren  in  Brendekilde  auf  Fiihnen"  ; 
han  er  den  eneste  Ikke-Tysker,  der  nævnes  i  denne  Af- 
deling, og  hans  virkelige  Nationalitet  omtales  ikke  med 
en  Stavelse.  Under  Skønliteratur  træffer  vi  H.  C. 
Andersen,  „geboren  in  Odense  auf  Fiihnen"  ;  heller  ikke 
her  nævnes  den  virkelige  Nationalitet  med  en  Stavelse, 
men  derimod  siges  der  udtrykkelig,  at  H.  C.  Andersen 
„skrev  sine  fleste  Værker  paa  Tysk  eller 
selv  oversatte  dem  dertil". 

E.  Burkhardt  har  udgivet  et  „Missionsbibliothek", 
som  1877  er  udkommet  paany,  red.  af  Dr.  Grundemann 
(sædvanlig  kaldet  „Grundemann's  Bibliothek").  I  II.  Del 
S.  110  omtales  en  dansk  Sønderjyde,  Andreas  Riis,  som 
virkede  i  den  danske  Guinea-Koloni  under  den  fra  Basel 
ledede,  men  af  den  danske  Konge  udsendte  Mission,  og 
som  var  dennes  egentlige  bærende  Kraft.  Han  kaldes 
her    en  Tysker,    og    der    siges    om  hans  i   Faaborg  fødte 

Hustru,  at  hun  var  „hans  Landsmandinde,  født  i  Wiirtem- 
berg". 

Overbibliotekar  Dr.  Hartwig  skrev  1903  i 
„Deutsche  Literaturzeitung",  Spalte  2554,  en  Recension 
af  Bogen  „Karl  Verner,  Afhandlinger  og  Breve,  udgivne 
med  en  Biografi  af  Marius  Vibæk".  Denne  Udgivelse 
var  foretaget  af  „Selskab  for  germansk  Filologi"  med 
Støtte  af  Carlsbergfondet  i  den  udtrykkelige  Hensigt  at  sikre 
vor  navnkundige  Landsmand  hans  Eftermæle  som  Dansk; 
da  han  havde  offentliggjort  sine  fleste  Arbejder  paa  Tysk, 
kunde  hans  Nationalitet  jo  ellers  let  blive  glemt.  Maaske 
har  Værkets  Mission  ikke  huet  Dr.  Hartwig;  nok  er  det, 
han  kom  i  sin  Artikel  til  ganske  andre  Resultater.  Han 
meddelte,  at  han  i  sin  Tid  havde  leveret  Karl  Verner 
Materiale  til  Artikler  mod  Ejderdanismen ;  desværre 
glemte  Dr.  Hartwig  at  meddele,  hvor  disse  Artikler  var 
blevne  offentliggjorte.  Endvidere  meddelte  han,  at  „Karl 
Verners  Fader  (f.  1822)  stammede  fra  Kongeriget  Saxen 
og  døde  i  Sonnenberg  ved  Wiesbaden  (1878)",  samt  at 
Karl  Verners  Brødre  lever  i  Tyskland.  Til  Svar  herpaa 
indsendte  Vibæk  og  jeg  som  Styrelsesmedlemmer  for 
Selsk.  f.  germ.  Filologi  en  Redegørelse,  hvori  vi  bl.  a. 
oplyste,  at  Karl  Verners  Fader  siden  sit  18de  Aar  havde 
været  bosat  i  Danmark,  og  at  hans  saakaldte  „Bosættelse" 
i  Wiesbaden  ikke  var  andet  end  et  midlertidigt  Kur- 
Ophold;  endvidere,  at  alle  Karl  Verners  Brødre  lever  i 
Danmark.  —  Denne  Redegørelse  blev  ikke  optagen. 

Aar  1896  hørte  jeg  en  kendt  tysk  Professor  læse 
over  Europas  Urhistorie.  Han  gjorde  nøje  Rede  for  de 
Bidrag,  der  var  ydede  af  Forskerne  fra  de  forskellige 
Lande,  men  da  han  kom  til  den  navnkundige  arkæologiske 
Tredeling  (Sten-,  Bronce-  og  Jærnalder),  fik  han  pludselig 
saa  mærkelig  travlt:  han  løb  hen  over  det  hele  med  en 
Harefod,    gav    aldeles    ingen    Oplysning    om,    hvem    der 

forst  havde  fremsat  denne  Iagttagelse,  fremstillede  den 
som  en  ganske  selvfølgelig  Ting,  skønt  det  jo,  som  Gud 
og  Hvermand  ved,  har  kostet  Snese  af  Aar  og  iMasser 
af  Strid,  forend  de  tyske  Lærde  har  kunnet  formaas  til  at 
bøje  sig  for  den.  —  Efter  Forelæsningens  Slutning  tillod 
jeg  mig  privat  at  paatale  denne  Inkonsekvens ;  naar  Pro- 
fessoren ellers  saa  omhyggelig  gav  hver  sit.  burde  han 
ikke  fortie,  at  den  arkæologiske  Tredeling  skyldtes 
Danskerne.  „Ak  ja,"  svarede  han  ganske  frejdig,  „men 
nu  er  jo  Tredelingen  et  tilbagelagt  Stade;  Dr.  Mathias 
Much  har  fundet  en  Kobberalder  mellem  Sten-  og  Bronce- 
alderen".  Altsaa:  fordi  en  Tysker  har  føjet  en  4de 
Alder  til  de  tre  hidtil  kendte,  mister  Danmark  Æren  for 
den  oprindelige  Iagttagelse,  og  hele  Læren  skal  vel  med 
Rette  regnes  for  et  tysk  Aandsfoster.  Den  samme  Pro- 
fessor har  i  et  Værk  om  Indogermanerne  kaldt  Væring- 
Riget  i  Rusland  for  et  „tysk  Vælde".  Jfr.  min  Artikel 
„Dansk  Oldgranskning  i  dansk  Lys",  Tillæg  til  „National- 
tidende"  og   „Dagbladet",  6.  Novbr.    1907. 

Et  tysk  illustreret  Ugeblad  i  New  York 
fremstillede  1888  den  nordiske  Industriudstilling  i  Kjøben- 
havn  som  „die  deutsch-dånische  Weltausstellung  in  Kopen- 
hagen".  Dette  prangede  som  Overskrift  med  fede  Bogstaver. 

En  Slags  Personer,  der  er  særlig  efterstræbte  af 
Annexions-Tyskerne,  er  de  norsk-islandske  Gude r *). 
Da  de  virkelig  tyske  Gudesagn  med  faa  Undtagelser  er 
gaaet  i  Graven  uden  Sang  og  Klang,  søger  man  Erstat- 
ning i  den  islandske  Overlevering,  hvorfra  man  kan  laane 
over  en  lav  Sko  uden  at  spørge  om  Forlov.  For 
Brødrene    Grimm    og     deres    Samtid     hersker     der     ikke 


*)  For  at  give  Sandheden  Æren,  maa  det  tilføjes,  at  vi  Danske 
gør  os  skyldige  i  samme  Anne.xion  som  Tyskerne.  Den 
norsk-islandske  Gudeverden  har  i  Virkeligheden  ikke  stort 
mere  at  gore  med  Danmark  end  med  Tyskland. 

mindste  Tvivl  om  en  saadan  Fremgangsmaades  viden- 
skabelige Forsvarlighed,  og  uagtet  kritiske  Videnskabs- 
mænd siden  har  forkætret  den,  er  den  i  Tyskland  bleven 
fuldstændigt  Folke-Eje. 

Richard  Wagner  er  den  store  Profet  for  Masse- 
Annextionen  af  den  norsk-islandske  Gudeverden.  Eller 
rettere:  han  er  Opfinder  af  en  hel  ny  Religion,  en  „ur- 
tysk  Gudeattrap",  der  fra  hans  egen  Side  naturligvis  har 
været  ment  som  Digtning,  men  af  den  menige  Tysker 
tages  i  ramme  Alvor  og  bliver  sammes  fornemste  Kilde 
til  hans  Kundskab  om   „Urtyskernes  Walhalla". 

Den  tyske  Folkeopdragelse  gaar  fuldkommen 
i  Wagners  Fodspor.  Jfr.  Dr.  Daniels  „Deutschland"  S.  33: 
„Eddaen  lader  de  tyske  Guder  komme  fra  Asien".  I  en 
Serie  Oplysningsbøger  for  Ungdommen  findes  der  en 
Samling  „tyske  Gudesagn",  hvis  Forfatter  i  Forordet 
siger,  at  Fremstillingen  bygger  mindre  paa  den  nordiske 
Overlevering,  mere  paa  den  tyske  (især  med  Hensyn  til 
Navneformer).  Denne  Redegørelse  for  Kildestoffet  er 
ligefrem  klassisk,  ikke  mindst  ved  sin  Parentes  „især 
med  Hensyn  til  Navneformer".  Ved  nærmere  Eftersyn 
viser  det  sig  selvfølgelig,  at  hele  Kærnen  i  Stoffet  til- 
hører den  nordiske  Overlevering,  men  Navneformerne  er 
ganske  rigtig  tyske,  som  der  staar  i  Forordet.  Kort 
sagt,  et  dialektisk  Fif,  værdigt  en  ægte  Erasmus  Mon- 
tanus.     „I  galer  som  en  Hane,  ergo  er  I  en  Hane". 

Det  altyske  Parti  gaar  selvfølgelig  ligeledes  paa 
Kraft  i  Wagners  Fodspor.  For  dets  Medlemmer  udgives 
der  „Postkarten  mit  Thors  Hammer",  og  dets  „Sydmark- 
Grupper"  holder  en  Fest,  som  de  kalder  „Jul-Feier".  Vi 
er  ovenfor  blevet  forestillet  for  et  altysk  Tidsskrift,  som 
fører  Navnet  „Heimdall",  og  hvis  Løsen  „Von  Skagen 
bis  Adria  osv."  er  skrevet  i  selvlavede  Runer,  uheldigvis 
ikke  uden   Bommerter. 

Vore  Dages  Altyskere  omgaas  virkelig  for  ramme 
Alvor  med  Tanken  om  paa  norsk-islandske  Brokker  og 
egen  Fantasi  at  lave  en  „urtysk-nytysk  Naturreligion". 
En  saadan  Indretning  findes  omtalt  i  en  Artikelrække  i 
„Allgemeine  deutsche  Universitats-Zeitung"  1900;  jeg 
husker  ikke  mere  Titlen.  „Heimdall"  Nr.  2,  1901,  med- 
deler under  Rubriken  „Reines  Deutschtum"  en  „tysk 
Bøn,  der  vil  finde  glad  Bifald  hos  alle  stamme-selv- 
folende  Ungtyskere".  „Alfader!  du  deroppe!  .  .  Giv,  at 
det  tyske  Folks  Hjærter  hæver  sig  til  dig,  du  sande,  du 
eneste,  evige,  almægtige,  tyske  Gud !  Skærm  dette 
stakkels  Folk  og  dets  Grænsemarker  og  opflam  dets 
Mænd,  naar  de  drager  ud  til  tysk  Daad !   .  ."   osv. 

Man  kommer  uvilkaarlig  til  at  tænke  paa  „Turn- 
faderjahn"  med  hans  selvopfundne  „urtyske  Dragt", 
som  blev  Mode  blandt  de  tyske  Frihedsmænd  efter  1814: 
langt,  ukæmmet  Haar,  bar  Hals  og  en  bred,  blød  Skjorte- 
krave slængt  ned  over  et  smudsigt  Frakke-Opslag  *). 

Slige  Yderligheder  som  Jahns  og  vore  Dages  Al- 
tyskerier  synes  kun  at  udfordre  til  Spot.  Og  dog  kan 
der  ligge  langt  mere  bagved  dem,  end  man  i  første 
Øjeblik  vil  tro. 

Dr.  jur.  Walther  Schiickin  g,  en  udmærket  for- 
domsfri og  forstandig  Dyrker  af  Nationalitetshistorien, 
siger  i  sit  Skrift  „Das  Nationalitåtenproblem",  S.  6**): 
„Det  maa  stedse  gentages  offentlig  i  Tyskland,  at  Bis- 
marck  og  hans  Folk  ***)  har  gjort  „Professorpolitiken" 
altfor     foragtelig.        Sandt     nok,     Professorparlamentet     i 


*.)    I    denne  Mundering  vakte  han  bl.  a.  Gadedrengenes  Jubel  under 
de  tyske  Troppers  Indtog  i  Paris  1814.     Treitschke,  Deutsche 
Geschichte  im  19.  Jahrhundert,  II,  384—86. 
**)  „Neue  Zeit-und  Streitfragen",  Heft  2.  u.  3.,  Dresden   1908. 
***)  derimellem  var  bl.  a.  Treitschke. 

G.  SchCtte  :  Altvske  Annexionslærdom.me.  5 

Paulskirken  *),  Turn-  og  Skytteforeningernes  saa  meget 
spottede  Festtalere,  der  gik  forud  for  Bismarck,  fiar 
endnu  ikke  kunnet  grunde  Riget.  Men  uden  dem  var 
Riget  heller  ikke  blevet  grundet.  Først  maatte  Nationen 
vindes  for  den  store  Idé,  der  siden  blev  virkeliggjort  af 
Bismarck". 

At  Altyskernes  Agitation  allerede  nu  er  blevet  til  mere 
end  bare  Skraal,  vil  man  hurtigt  kunne  overtyde  sig  om 
ved  at  læse  den  Særskildring,  som  Jeanne  &  Frédé- 
ric Régamey  har  givet  af  dem  i  Bogen  „ L'Allemagne 
å  cheval"  (jfr.  S.  13).  Jeg  skal  nu  efter  Régamey  sammen- 
stille en  Række  Tilfælde,  hvor  det  viser  sig.  at  Altyskerne 
har  forstaaet  at  sætte  deres  Krav  igennem  overfor  Tysk- 
lands ledende  Krese. 

Den  af  Altyskerne  krævede  Sprogrensning  er  bleven 
sat  officielt  i  Højsædet  af  Regeringen,  f.  Ex.  indenfor 
Jærnbanesproget.  (Saaledes  er  „Extrazug"  omtysket  til 
„Sonderzug",  der  atter  er  kopieret  i  vort  „Særtog"). 

Den  altyske  Rigsdagsmand,  Professor  Ernst  Hasse, 
har  1896  udvirket,  at  tyske  Udvandrere  kan  aftjene  deres 
Værnepligt  i  tysk  Afrika,  hvorved  det  lettes  dem  at  ved- 
ligeholde deres  tyske  Indfødsret. 

Det  altyske  Forbunds  Forslag  til  Reform  af  Indføds- 
retsloven  er   1897  bleven  gjort  til  Lov. 

Det  var  det  altyske  Forbund,  der  stod  bagved  den 
nys  vedtagne  preussiske  Lov,  der  fratager  Polakkerne 
Retten  til  Udskiftning  af  Godser  i  Husmandsbrug.  Der 
paatænkes  nu  udstedt  en  for  hele  Preussen  gældende 
Lov  af  lignende  Indhold,  som  bl.  a.  kan  bruges  ogsaa 
mod  de  Danske,  jfr.  „Flensborg  Avis"  7.  April.  („En 
ny  preussisk  Tvangslov"). 


*)    dertil    hørte    bl.    a.    den    annexionslystne    Videnskabsmand   J. 
Grimm. 

Det  var  det  altyske  Forbund,  der  i  1906  indbragte 
Forslaget  om  Tvangskob  af  polske  Ejendomme  og  i  1907 
fik  dette  Forslag  gjort  til  Lov.  En  Institution,  svarende 
til  Bosættelses-Udvalget  i  de  polske  Provinser,  er  i  Aar 
bleven  oprettet  for  Nordslesvig,  og  den  skal  rundelig 
støttes  med  offentlige  Midler  ogsaa  fra  Sønderjylland, 
saaledes  at  Altyskerne  paa  den  Maade  tvinger  de  danske 
Skatteydere  til  at  punge  ud  med  Bidrag  til  deres  egen 
Fordrivelse  fra  den  fædrene  Jord. 

Det  var  det  altyske  Forbund,  der  var  Fader  til  den 
1908  vedtagne  Rigsforeningslovs  Sprogkneblings-Paragraf, 
Forbudet  mod  Brugen  af  Polsk,  Dansk  osv.  paa  offentlige 
Møder. 

Det  altyske  Forbund  er  Centrum  for  et  Net  af 
Filialer  med  forskellige  Formaal,  saasom  Gustav-Adolfs- 
foreningerne,  de  evangeliske  Foreninger  etc,  der  gennem 
ofte  tilsyneladende  fjærntliggende  Special-Virksomheder 
bringer  mange  egentlig  ikke  altysksindede  Mennesker 
under  altysk  Indflydelse. 

En  af  Altyskernes  Filialer  er  „Foreningen  til  Tysk- 
hedens Vedligeholdelse  i  Udlandet",  sædvanlig  kaldet 
„Skoleforeningen",  som  i  sine  uskyldigere  Former  kan 
sammenlignes  med  vore  sønderjyske  Foreninger  i  Konge- 
riget, men  som  andetsteds  ret  aabenlyst  erklærer  det  for 
sin  Opgave  „at  sprede  et  mægtigt  Net  af  tysk  Kultur 
over  Tysklands  Nabolande".  Denne  Virksomhed  faar 
aarlig  flere  hundredetusende  Mark  i  Tilskud  fra  den 
tyske  Statskasse,  og  Altyskernes  Leder,  Prof.  Hasse,  har 
nylig  faaet  Tilskuddet  forhøjet  med  50,000  Mark. 

Det  altyske  Forbund  har  1896  rejst  Agitationen  for 
Flaadens  Udvidelse,  og  dens  Barn,  „Flaadeforeningen", 
kan  nu  glæde  sig  ved  Gunst  paa  hoje  og  allerhøjeste 
Steder. 

Prof.  Hasses  Angreb  paa  Regeringens  Optræden  i  det 

5* 

mellemamerikanske  Spørgsmaal  1895  forte  til,  at  Re- 
geringen bøjede  sig  og  hjemkaldte  sin   Sendemand  Payer. 

Det  altyske  Forbunds  Filial  i  Nordslesvig,  ledet  af 
Amtsdommer  Hahn,  tvang  i  1907  ved  sine  Krigsfanfarer 
Overpræsident  Biilow  til  at  foretage  et  brat  Tilbagetog 
fra  den  af  ham  indledede  Broderhaands-Politik  mod 
Danskheden. 

Prof.  Hasse  og  det  altyske  Forbund  rejste  1904  en 
voldsom  Bladstorm  mod  Regeringen  for  dens  Sløjhed  i 
Marokkosagen ;  det  var  dette,  der  fremkaldte  Kejserens 
Landgang  i  Tanger,  med  alt  hvad  deraf  fulgte  lige  indtil 
de  navnkundige  Novemberdage  1908,  da  vi  for  Marokkos 
Skyld  stod  paa  Randen  af  en  europæisk  Krig. 

Selve  Kejseren  er,  trods  sin  snart  verdenshistoriske 
Fredskærlighed,  mangengang  ikke  særlig  langt  fjærnet 
fra  den  altyske  Tænke-  og  Talevis.  Saaledes  f.  Ex., 
naar  han  udtaler,  at  Tysk  bør  vorde  Videnskabens 
Verdenssprog,  saa  at  for  Fremtiden  ingen  videnskabelig 
Meddelelse  af  international  Rækkevidde  bør  kunne  tænkes 
paa  noget  andet  Sprog.  Det  er  jo  nøjagtig  samme  Tanke, 
som  er  bleven  fremsat  af  Altyskeren  Fritz  Bley,  se  oven- 
for S.  59.  Ligesom  Wagner  og  Altyskerne  holder  Kej- 
seren meget  af  at  annektere  den  nordiske  Mytologi  for 
Tyskland,  jfr.  den  hyppige  Brug  af  nordiske  Gudenavne  i 
den  tyske  Marine,  f.  Ex.  Ægir.  Ligesom  Altyskerne  for- 
søger han  sig  i  mytologisk  Skjaldekunst,  jfr.  hans  „Sang 
til  Ægir".  Atter  og  atter  bliver  kejserlige  Guldord  op- 
fangede af  Altyskerne  og  forevigede  paa  Prospektkort 
eller  Væggebilleder.  Efter  en  kejserlig  Skaaltale  af  18. 
Januar  1896  erklærede  H.  Grell,  en  af  det  altyske  For- 
bunds Ledere:  „Foreningen  har  i  Kejseren  fundet  en 
mægtig  Forbundsfælle".  Denne  Ytring  er  ikke  bleven 
dementeret. 


III. 

DANSK    SORGLØSHED    OVERFOR 

ALTYSKERNES  ANNEXIONS- 

LÆRDOMME. 


Det  er  en  Selvfolge,  at  langtfra  alle  Tyskere  billiger 
Altyskeriet  med  dets  Annexionslærdomme  og  andre 
Anmasselser. 

Men  denne  Selvfolge  kan  ikke  afsvække  den  Kends- 
gærning,  at  Altyskeriet  efterhaanden  er  ble- 
vet til  en  Magt,  og  at  det  rummer  en  Fare  for  vor 
nationale  Tilværelse. 

Spørgsmaalet  bliver  da,  hvorledes  denne  Fare  opfattes 
i  Danmark,  og  først  og  fremmest,  hvorledes  den  opfattes 
af  de  ledende  Kræfter  i  dansk  Videnskab  og  Folke- 
opdragelse. 

Vi  har  ovenfor  hørt  et  Par  tyske  Domme  om  den 
danske  Videnskabs  Stilling  til  de  ætniske  Stridsspørgsmaal. 

Gustaf  Kossinna  udtalte  1896,  „Indogermanische 
Forschungen"  VII,  293:  „Det  er  højst  uheldigt,  at  den 
danske  Forskning  endnu  stedse  ikke  kan  undersøge  de 
urhistoriske  Forhold  i  Danmark  og  hele  Germanien  med 
uhildet  Blik,  men  overalt  indsnævres  ved  politiske 
Hensyn". 

Au  g.  Sach  skrev  samtidig  i  „Das  Herzogtum 
Schleswig"  III,  5:  „Medens  L.  Varming  (1862)  ind- 
rommede Jyskens  Slægtskab  med  Vestgermansk,  har  den 
nyere    danske  Sprogforskning  med  Opbydelse  af  al  mulig 

Lærdom  stræbt  at  bortforklare  det  vestgermanske  Element 
i  Vestjysk  og  selv  at  gøre  Jyderne  til  en  dansk  Folke- 
stamme med  en  dansk  Mundart.  Det  var  meget  ønske- 
ligt, om  de  (nuværende  danske  Forskere)  ligesom  deres 
ældre  Fagfæller  kunde  formaa  sig  til  beliere  at  indrømme 
Vestjyskens  nære  Slægtskab  med  Vestgermansk  paa  visse 
vigtige  Punkter  end  stadig  paany  at  gøre  forgæves  For- 
søg paa  at  løse  denne  Gaade  i  dansk  Retning". 

K.  Rbamm  skrev  ifjor  i  sine  „Urzeitliche  Bauernbofe" 
S.  550:  „Først  nutildags,  da  man  bar  Brug  for  Jyderne 
overfor  Tyskerne,  er  de  forfremmede  til  vaskeægte 
Danske,  bvad  de  aldrig  bar  været". 

Lad  mig  ber  strax  erklære,  at  ogsaa  for  mig  staar  den 
af  Sacb  omtalte  „Bortforklaring  i  dansk  Retning"  væsent- 
lig som  baabløs.  Hermed  sigter  jeg  især  til  Forsøgene 
paa  at  bortforklare  Vestjyskens  Afvigelse  fra  Ødansk  og 
Samstem  med  Engelsk-Tysk  i  Navneordenes  Artikel.  Da 
man  ikke  ved  Hjælp  af  de  ældste  Sprogmindesmærker 
kan  give  Sort  paa  Hvidt  for  Brugen  af  den  ene  eller 
anden  Slags  Artikel  —  i  de  gamle  nordiske  Rune-  og 
Lovskrifter  er  Artiklens  Brug  jo  en  ren  Undtagelse  — , 
saa  skulde  man  beliere  se  at  faa  sig  til  at  opgive  at 
føre  Krig  mod  Nutidssprogenes  Vidnesbyrd :  naar  Vestjysk 
paa  saadan  et  iøjnefaldende  Punkt  slutter  sig  til  sit  Nabo- 
sprog mod  Syd,  da  er  det  baabløst  at  ville  overtyde 
Folk  om,  at  der  ber  foreligger  et  slet  og  ret  Lune  af 
Tilfældet  og  ikke  noget  virkeligt  Sprogfrændskab.  Men 
istedetfor  bar  man  i  Danmark  stillet  sig  paa  det  Stand- 
punkt, haardnakket  at  nægte  et  grammatisk  Slægtskab, 
der  maatte  forekomme  Gud  og  Hvermand  umiddelbart 
indlysende.  Dette  var  en  Dumbed,  og  det  bar  i  en 
skæbnesvanger  Grad  bidraget  til  at  paatrykke  den  danske 
Forskning  et  Stempel,  som  den  mindst  af  alt  fortjener,  og 
som  navnlig  ikkeTyskerne  skulde  være kaldedetilatudfærdige. 

Nægtning  —  Negativitet  — ,  dét  har  været  den  danske 
Forsknings  Stade  i  Sporgsmaalet  om  den  vestjyske  Ar- 
tikel, og  det  er  unægtelig,  for  at  bruge  Kossinnas  Ord, 
en  uheldig  Fremgangsmaade,  en  Indsnævring.  Men 
denne  Nægtning  er  ikke  udsprungen  af  noget  uhel- 
digt; den  er  blot  en  Overdrivelse  af  en  Egenskab,  der  i 
og  for  sig  er  særdeles  prisværdig,  nemlig  Ædrueligheden. 
Den  danske  historiske  og  sproglige  Oldforskning  har  altid 
været  utilbøjelig  til  at  indlade  sig  paa  Gætninger  og 
Fantasier  om  Urtiden ;  det  var  lige  meget,  om  de  kunde 
tages  til  Indtægt  for  Tyskerne  eller  for  os  selv :  hvad  der 
laa  forud  for  „Historiens  klare  Dag",  det  var  en  Vild- 
mose, hvor  ingen  nok  saa  fristende  Lygtemand  skulde 
lokke  een  ud.  Man  kan  forstaa,  at  dette  let  kan  føre 
til  nogen  Ufrugtbarhed,  nogen  Marsch  paa  Stedet,  nogen 
„Indsnævring".  Men  saa  kan  vi  ogsaa  til  Gengæld  pege 
paa,  at  Rudbeckiader  og  Seelmanniader  har  den  danske 
Videnskab  kun  lidet  kendt,  og  det  selv  i  sin  første  Barn- 
domstid.    Det  er  nu  vores  Stolthed. 

Vore  Forskere  har  —  man  kan  gærne  sige :  altfor 
stift,  —  holdt  sig  paa  det  Standpunkt,  blot  at  ville 
hævde,  hvad  der  med  indlysende  Rigtighed 
kunde  gøres  Krav  paa  som  dansk.  Undtagelser 
er  naturligvis  forekomne,  —  saaledes,  naar  det  18. — 
19.  Aarhundredes  Sværmere  annekterede  den  norsk- 
islandske Gudeverden  — ;  men  de  er  dog  for  intet  at 
regne  imod,  hvad  der  i  lignende  Retning  er  præsteret 
af  andre  Nationer. 

Særlig  med  Hensyn  til  Sønderjylland  viser  den  danske 
Ædruelighed  sig.  maalt  med  Tyskernes  Fremgangsmaade, 
i  et  endogsaa  særdeles  gunstigt  Lys.  Miillenhoff,  Grimm, 
Seelmann  &  Go.  kunde  paa  deres  ætniske  Erobringstog 
foretage  de  vildeste  Razziaer  helt  op  til  Skagen  eller 
over    til  Skaane,    —    aldrig    har    den     danske   Forskning 

gjort  Gengæld  med  blot  halvvejs  tilsvarende  Erobringstog 
sydpaa  over  Ejderen,  skønt  der  med  lidt  god  Vilje  havde 
kunnet  findes  mindst  ligesaa  god  Opfordring  dertil. 

Den  danske  Forskning  holder  sig  strængt  og  redeligt 
til  Forsvar  af  det  Omraade,  der  siden  Historiens  klare 
Dag  paa  utvetydig  Maade   kaldes  dansk. 

Naar  den  danske  Forskning  ogsaa  efter  det  politiske 
Tab  af  Sønderjylland  fremdeles  forfægter  Sønderjydernes 
nationale  Danskhed,  saa  ligger  deri  ikke  nogen  Fravigelse 
af  det  defensive  Standpunkt.  Den  danske  Forskning  kan 
med  fuld  Ret  pege  paa  en  hel  Række  soleklare  Kends- 
gærninger  til  Retfærdiggørelse  heraf: 

1)  Sønderjydernes  Sprog  har  i  historisk  Tid  gennem 
alle  politiske  Omvexlinger  været  kaldt  dansk; 

2)  Tysklands  ledende  Sprogvidenskabsmænd  har  for- 
længst erkendt  Rigtigheden  af  denne  Sprogbrug; 

3)  selv  af  den  preussiske  Regering  er  denne  Sprog- 
brug officielt  bleven  knæsat;  ved  en  Skæbnens  Ironi 
træffer  det  sig  jo  saaledes,  at  dén  slesvigske  Sprogbrug, 
som  den  preussiske  Regering  har  forbudt,  ikke  er  det  af  Hr. 
Sach  forfulgte  Udtryk  „Danskhed"  eller  lign.,  men  derimod  det 
Udtryk,  der  indeholder  det  af  Hr.  Sach  saa  højtelskede 
Jydenavn,  nemlig   „Sønderjylland". 

4)  Tilladeligheden  af  kulturelt-sprogligt  Nationalforsvar 
for  Danskheden  udenfor  Danmarks  Grænser,  har  den 
tyske  Regering  officielt  erkendt,  nemlig  derigennem,  at 
den  aarlig  giver  flere  hundredetusende  Mark  til  „For- 
eningen til  Tyskhedens  Vedligeholdelse  i   Udlandet". 

Selv  om  nu  ogsaa  den  officielle  Godkendelse  af 
Sønderjydernes  Danskhed  kan  volde  deres  Regering  nogle 
Vanskeligheder,  saa  er  det  virkelig  ikke  Livet  om  at 
gøre.  Stormagten  Preussen-Tyskland  kan  ikke  for  Alvor 
frygte  nogen  „Revanchekrig"  fra  en  Dværgstat  som  Dan- 
mark,   hvor    gudsjammerlig    saa    end    Nordgrænselandets 

„nødlidende  Tyskhed"  vaander  og  vrider  sig  i  sin  „Døds- 
kamp". Og  skulde  virkelig  nogen  af  Tysklands  Styrere 
for  Alvor  frygte  de  danske  Bajonetter,  saa  maatte  man 
sige:  hans  Uvidenhed  er  større  end  tilladeligt  for  den, 
der  har  den  bedste  Adgang  til  at  erhverve  sig  paalidelig 
Kundskab;  thi  trods  Hr.  J.  C.  Christensens  §-5-Tale  har 
man  ikke  nødigt  at  være  dybt  indviet  for  at  vide,  at 
ingen  voxen  Dansk  udenfor  Daarekisterne  vilde  sætte 
halvtredje  Million  Danskes  politiske  Frihed  paa  Spil  for 
ved  Krig  at  vinde  150,000  Sønderjyder  —  plus  et  Kobbel 
jammerhylende  Altyskere. 

Indeholder  Godkendelsen  af  Sønderjydernes  Danskhed 
ingen  politisk  Fare  for  Tyskland,  saa  stiller  det  sig 
derimod  ganske  anderledes  for  Danmark,  saa- 
fremt  det  skulde  lykkes  d'Hrr.  Daniel,  Sach  &  Co.  at 
gennemføre  det  Systemskifte,  hvorefter  alle  vestjysktalende 
Sønderjyder  skal  ophøre  at  bære  Navnet 
Danske.  Det  er  jo  saa  klart  som  Dagen,  at  denne 
Omdøbning  vilde  give  Spillerum  for  de  allerfarligste 
Følgeslutninger  med  Henblik  paa  de  Vestjyder,  der  lever 
nordenfor  Tysklands  Grænse.  Fremført  af  en  Repræsen- 
tant for  en  Stormagt  overfor  et  fredeligt  og  politisk  svagt 
Nabosamfund,  kan  den  ikke  kendemærkes  som  andet 
end  et  nærgaaende  Attentat  mod  den  nationale  Husfred. 
Det  er  ikke  Spor  af  „Tendens',  men  det  simpleste,  mest 
tvingende  Nødværge,  om  den  danske  Forskning  af  alle 
Kræfter  sætter  sig  paa  Bagbenene  overfor  sligt. 

Skulde  galt  være,  maatte  det  danske  Nødværge 
hellere  være  for  kraftigt  end  for  svagt,  —  i  en  Sag  som 
denne  drejer  det  sig  jo  mangen  Gang  blot  om,  hvem  der  kan 
raabe  højest. 

Desværre  er  det  danske  Nødværge  imidlertid  saa 
fjærnt  fra  overdreven  Kraft,  at  det  i  vore  Dage  langt 
snarere  maa  siges  at  nærme  sig  den  modsatte  Yderlighed. 

Jeg  ser  her  ganske  bort  fra  de  fødte  Sønderjyder,  — 
Mænd  som  vor  afdøde  Historiker  A.  D.  Jørgensen,  Rets- 
historikeren  Henning  Matzen,  Overretssagfører  Konrad 
Holm  *),  Sprogmanden  Nicolai  Andersen,  talrige  Vagt- 
poster i  sønderjysk  Presse  og  Tidsskriftliteratur,  særlig  P. 
Simonsen  og  Udgiverne  af  „Sønderjydske  Aarbøger". 
For  disses  Vedkommende  er  Nødværget  saa  naturligt,  at 
det  ikke  kan  overraske  os.  Jeg  vil  her  holde  mig  alene 
til  Bidragydere  af  kongerigsk  Byrd ;  de  kan  langtfra  siges 
at  være  overdrevent  mange. 

Vagttjenesten  mod  Annexionslærdommenes  sproglige 
Front  varetages  siden  Lyngbys  og  Varmings  Tid  af  en 
hel  Del  Sprogmænd:  Feilberg,  Marius  Kristen- 
sen, Holger  Pedersen,  P.  K.  Thorsen,  Wimmer 
samt  af  Historikeren  H.  V.  Clausen**),  indirekte 
ogsaa  af  Redaktør  Fuglsang  og  Sprogmanden  Ernst 
Kaper  ***). 


*)    en  flittig  historisk  Bidragyder  til  „Flensborg  Avis". 

**)  har  desuden  indlagt  sig  Fortjeneste  ved  sin  Afhandling  „Til- 
knytning til  Danske  i  Udlandet",  indeholdt  i  „Danmarks  Kul- 
tur ved  Aar  1900".  Ved  Siden  af  Red.  Fuglsangs  nedennævnte 
Blad  og  den  danske  Sømandsmission  er  H.  V.  Clausens  Skrift 
omtrent  det  eneste  Sted,  hvor  et  hele  Jordkloden  omspændende 
dansk  Synspunkt  er  gjort  kraftig  gældende. 

***)  Begge  har  ansporet  mig  til  Indlæg  mod  Annexionslærdomme, 
der  er  komne  dem  for  Øje.  Red.  Fuglsang  har  bragt  et  saa- 
dant  Indlæg  i  det  af  ham  selv  grundlagte  Tidsskrift  „Vore 
Landsmænd  i  Udlandet",  det  eneste  private  Bindeled  mellem 
Danske  over  hele  Jordkloden.  Kaper  har  afvigte  Efteraar 
fremsat  en  alvorlig  Advarsel  mod  visse  danske  Skolebogs- 
forfatteres lovlig  tysk-patriotiske  Stofvalg  i  deres  tyske  Læse- 
bøger, se  „De  højere  Almenskolers  Lærerforenings  Beretning 
om  Mødet  i  Oktbr.  1908",  S.  178.  Kaper  hævder,  „at  man 
burde  øve  en  vis  national  Censur  med  Stoffet  og  vel  overveje, 
hvad  man  gjorde  Eleverne  begejstrede  for.  Men  i  visse 
nyere  Lærebøger  var  Decorum  overfor  vort  eget  Land  ikke 
blevet  overholdt". 


Vagttjenesten  mod  Annexionslærdommenes  geografisk- 
historiske Front  varetages  af  Bidragydere  fra  mere  for- 
skellige Livsstillinger.  Historikeren  J  o  h.  Steenstrup 
har  foretaget  indgaaende  Undersøgelser  af  Danmarks 
gamle  Sydgrænse,  saaledes  som  den  oplyses  gennem  Hi- 
storiens og  Stednavnenes  Vidnesbyrd;  desuden  har  han 
genfremdraget  Danmarks  Krav  paa  Kimbrerne*).  Histori- 
keren J.  Lindbæk  har  indenfor  sine  Oversigter  over 
Literatur  vedrørende  Sønderjylland  givet  en  Kritik  af 
Sach's  Bog.  Den  afdøde  Historiker  Joh.  Ottosen 
har  sammen  med  sin  Fagfælle  Ludvig  Schmidt 
gennem  en  frugtbar  folkeoplysende  Virksomhed  bidraget 
til  at  udsprede  rigtigt  Kendskab  om  den  danske  Natio- 
nalitets Udbredelse  og  Skæbne  fra  Fortid  og  Nutid.**) 
Zoologen  og  Nationaløkonomen  Julius  Wulff  har  i 
„Selskab  for  germansk  Filologi'"  s  Smaaskrifter  nylig 
udgivet  en  Skildring  af  Kimbrertoget,  hvori  han  ligesom 
Steenstrup  hævder  dette  for  os  som  et  Stykke  dansk 
Historie.  Forfatterinden  Fru  Laura  Kieler  har  ved 
Foredragsrejser  i  Norge  søgt  at  bøde  paa  sine  tidligere 
Landsmænds  ofte  mildest  talt  mangelfulde  Forestillinger 
om  Sønderjyllands  Nationalitet.  Den  afdøde  Forfatterinde 
Johanne  Futtrup  og  Redaktionssekretær  Franz  v. 
Jessen  har  givet  Meddelelser  om  den  „danielske"  Frem- 
gangsmaade  i  adskillige  tyske  historiske  og  geografiske 
Lærebøger. 

Sønderjyllands  Forbindelse  med  dansk  Oldkultur  er 
bleven    fastslaaet    af   den  samlede  danske  Oldgranskning, 


*)  Det  kan  tilføjes,  at  han  ogsaa  har  imødegaaet  visse  svenske 
Lærdomme,  der  kunde  give  Rum  for  nærgaaende  Slutninger 
om  Nationaliteten  paa  Bornholm-. 

"*)  Skoleinspektør  P.  Lauridsens  Undersøgelser  om  Danmarks 
Sydgrænse  og  Nordfrisernes  Indvandring  var  opr.  nævnt  her, 
men  maa  udgaa,  da  jeg  erfarer,  at  han  er  født  Sønderjyde. 

- —  sidst  af  Sophus  Muller  i  „Vor  Oldtid"  — ,  og 
dets  Forbindelse  med  dansk  Nutidskultur  er  særlig  bleven 
fastslaaet  af  Literaturhistorikeren  Georg  Brandes. 

En  „Landsmands"  noget  tvivlsomme  Oplysningstjeneste 
overfor  Tyskerne  vedrørende  dansk  Nationalitet  er  bleven 
fremdraget  af  Historikeren  Aage  Friis*). 

Prof.  Noreens  og  andre  Svenskeres  Haandsrækning 
til  Fortyskningen  af  Sønderjyllands  Navne  er  bleven  paa- 
tali  af  Sprogmanden  Verner  Dahlerup. 

Annexionspartiet  „Altyskerne"  er  blevet  omtalt  af 
ganske  enkelte  Forfattere.  Sprogmanden  S.  Schouboe 
har  i  „Samfundet"  12.  Marts  1900  refereret  min  Artikel 
„Den  alldeutsche  Bevægelse",  Dansk  Tidsskrift,  Marts. 
Den  i  England  levende  Jurist  ErikGivskov  har  1905 
i  det  norske  Tidsskrift  „Samtiden"  skrevet  om  „Panger- 
manisme, ægte  og  uægte",  refereret  af  mig  i  „Akademisk 
Foreningsblad"    1905,  Nr.    1  **). 

Kreslæge  C  a  r  ø  e  har  omtalt  Forsøgene  paa  at  paa- 
tvinge den  danske  Lægestand  tysk  Meddelelsessprog  over- 
for Udlandet,  samt  den  Haandlangertjeneste,  som  sven'ske 
Fagfæller  under  Altyskernes  Bifald  ydede  hertil.  Al- 
tyskernes  voxende  Indflydelse  paa  den  tyske  Regering  er 
i  vor  Dagspresse  første  Gang  selvstændig  bleven  iagt- 
tagen ifjor  Foraar,  da  „København"  bragte  en  Spids- 
artikel herom. 

En  Kres  af  Interesserede  har  oprettet  et  „Scrapbogs- 
Udvalg"  til  at  følge  med  forskellige  hidhørende  Forteeiser.***) 

*)  Friis  har  ogsaa  gjort  sig  fortjent  ved  at  oversætte  Th.  Brix's 
Skrift  „Nordschleswig  und  die  Selbsterniedrigung  Deutsch- 
lands",  som  imidlertid  alene  omhandler  moderne  politiske 
Forhold. 

**)  Givskov  har  ogsaa  i  „Nineteenth  Century"  skildret  Nord- 
slesvigernes Nationalitetskamp. 

***)  Medlemmerne  er  mest  Jurister,  desuden  nogle  Medicinere  og 
Teologer   og  Polyteknikere  (ingen    Filologer  eller  Historikere). 

Zoologen  G  o  s  c  h  '  s  Anstrængelser  for  at  oplyse  Ud- 
landet om  Danskhedens  Stilling  overfor  Tyskheden  har 
fundet  Efterfølgelse  i  det  af  Redaktionssekretær  Franz 
V.  Jessen  samlede  Monumentalværk  „Haandbog  i  det 
nordslesvigske  Spørgsmaals  Historie",  ogsaa  udgivet  paa 
Fransk. 

Lad  os  nu  engang  mønstre,  hvor  mange  aktive  Lande- 
værnsmænd  Kongeriget  kan  stille  paa  Benene  overfor  de 
tyske  Annexionslærdomme.  Ovenfor  har  jeg  nævnt  ca. 
30,  og  stort  flere  bliver  der  i  Virkeligheden  næppe  at 
opdrive,  thi  jeg  har  ærlig  og  redelig  stræbt  at  indkalde 
de  yderste  Reserver,  for  ikke  at  sige:  skrabe  Bunden. 
Deroverfor  har  jeg  haft  Lejlighed  til  at  nævne  ca.  35 
Personer  paa  Angribernes  Side,  og  jeg  kunde  med  Lethed 
bringe  Tallet  op  til  det  tidobbelte.  Jeg  har  hentet 
Exempler  fra  saa  verdens-udbredte  Kæmpeværker  som 
Spruner-Mencke's  historiske  Atlas,  Berghaus'  statistisk- 
physikalske  Atlas,  Paul's  Grundriss  der  germanischen 
Philologie,  og  fra  Folkeoplysningsskrifter,  der  saadan  som 
Dr.  Daniel's  og  Kresskoleinspektør  Polacks  er  udkomne 
i  100  til  200  Oplag.  Under  slige  Forhold  kan  enhver 
sige  sig  selv,  at  vort  Nødværge  ialfald  rent  talmæssig 
mindst  af  alt  har  overskredet  de  rimelige  Grænser. 

I  sin  Kampmaade  kan  vort  Nødværge  maaske  under- 
linen blive  noget  djærvt,  men  dermed  er  dog  langtfra 
givet,  at  det  overskrider  Nødværgerettens  Grænser. 
Dette  vil  man  hurtig  kunne  overtyde  sig  om  ved  at  se, 
hvordan  den  hæderlige   Kritik  i  Tyskland  stiller  sig  dertil. 

Franz  v.  Jessen's  „Haandbog  i  det  nordslesvigske 
Spørgsmaals  Historie"  har  i  Tyskland  mødt  en  Del  Pro- 
tester, og  særlig  dens  franske  Udgave,  „Manuel  historique 
de  la  question  du  Slesvig"  er  bleven  stemplet  som  en 
Udæskning.  Men  dog  har  Bogens  virkelige  Kritikere 
ikke    fundet    noget    graverende  at  udsætte  paa  den.     Jfr. 

„Miinchener  neueste  Nachrichten"  18.  Nov.  1907  og 
„Das  danische  Manuel  in  anderer  Beleuchtung"  (Særtryk 
af  „Flensburger  norddeutsche  Zeitung"  1907,  findes  paa 
det  kgl.  Bibliotek  og  i  Rigsdagens  Bogsamling).  Og 
netop  overfor  det  i  Haandbogen  givne  Materiale  ved- 
rørende Jyllands  Sprog  og  Folkestammer  har  Kritiken 
særlig  lidet  at  indvende.  „Flensburger  norddeutsche 
Zeitung"  siger  om  de  hidhørende  Afsnit:  „Deres 
Indhold  er  et  strængt  videnskabeligt,  medens  de  følgende 
Dele  har  mere  publicistisk  Præg;  det  maa  her  strax 
anerkendes,  at  Forfatterne  her  heltigennem  har  afholdt 
sig  fra  lidenskabelige  Ytringer".  Derpaa  kritiseres  de 
enkelte  Afsnit  paa  en  meget  rolig  og  saglig  Maade, 
omend  ofte  temmelig  dilettantisk.  Naturligvis  findes  der 
adskilligt  at  udsætte;  navnlig  kan  den  danske  Haandbog 
aldeles  ikke  taale  Sammenligning  med  Fremstillingen  hos 
en  saa  omhyggelig  og  fordomsfri  Forsker  som  Aug. 
Sach.  Der  sluttes  med  følgende  Ord  om  hans  Værk: 
„Dets  Fremkomst  maa  netop  nu  hilses  med  saa  meget 
des  større  Glæde,  som  det  fra  dansk  Side  er  forsøgt, 
paa  Grundlag  af  et  mangelfuldt,  overfor  Sachs  Værk 
ligefrem  fattigt  Materiale  at  give  en  ingenlunde  fordoms- 
fri Fremstilling  af  de  samme  Forhold".  Man  vil  ikke 
kunne  nægte,  at  denne  Slutning  er  ret  spagfærdig.  At 
Artiklens  Forfatter  har  ladet  sig  imponere  af  Hr.  Sachs 
„Fordomsfrihed",  kan  ingen  undre  sig  over;  om  denne 
Fordomsfriheds  Art  se  iøvrigt  S.  32  samt  nedenfor 
S.    112  (§    10). 

Professor  W  immer,  som  har  skrevet  Haandbogens 
Afsnit  om  sønderjyske  Runeindskrifter,  fælder  heri  bl.  a. 
en  skaanselsløs  Dom  om  Bremers  „Paavisning"  af  anglo- 
frisisk  Urnationalitet  i  Danmark.  Denne  Dom  af  „en  af 
de  lærdeste  Runekendere"  tør  Kritikeren  i  „Flensb.  nordd. 
Zeit."     ikke    vove    at    angribe;     han    gaar    klogelig    helt 

udenom  den.  Det  kan  tilføjes,  at  Bremens  tysk-ostrigske 
Fagfælle  Rudolf  Much  lader  det  arkæologiske  Grundlag 
for  Bremers  ., Paavisninger"  vederfares  en  Dom,  der  er 
endnu  skaanselslosere  end  Wimmers,  saa  man  forstaar, 
at  Haandbogens  Kritiker  har  maattet  opgive  Bremer  som 
haabløs  *).  Wimmers  Slutninger  af  de  ældre  Rune- 
indskrifter soger  han  at  svække  ved  dilettantiske  For- 
modninger om  de  fordanske  Folkestammer  paa  den 
kimbriske  Halvø  og  ved  den  gængse  Tale  om  deres 
endelige  Undertvingelse  ved  Kong  Gorm  den  gamle ; 
herved  er  der  ingen  Grund  til  at  opholde  sig,  da  han 
ialfald  udtaler  sig  med  en  Forsigtighed,  som  man  i  Tysk- 
land altfor  ofte  har  maattet  savne  selv  hos  de  mest  frem- 
ragende Videnskabsmænd.  Han  slutter  saaledes:  „At  de 
først  det  10.  Aarhundrede  tilhørende,  i  et  andet  Alfabet 
skrevne  Runestene  fra  Byen  Slesvigs  Omegn  er  af  dansk 
og  til  Dels  ogsaa  svensk  Oprindelse,  bliver  ikke  nægtet 
af  nogen ;  men  om  Sprog-  og  Folkeforhold  i  de  tidligere 
Aarhundreder  giver  de  ingen  videre  Oplysninger".  Her 
affærdiges  som  uvæsentligt,  hvad  der  i  Virkelig- 
heden er  en  afgjort  Sejr  for  den  danske  Forskning. 
De  gamle  Kroniker  har  jo  fortalt,  hvordan  Kong  Gorm  og 
hans  Æt    forte  en  lang  Kamp  med  en  Smaakonge  i  Syd- 


^)  I  „Deutsche  Litteraturzeitung"  1902,  Nr.  8,  Spalte  485,  skriver 
Much:  „De  nordiske  Lærdes  fuldstændig  ædruelige  og  saglige, 
gennem  Slægtled  fortsatte  Forskerarbejde,  der  er  kommet  til 
ganske  andre  Resultater,  værdiges  der  ikke  engang  et  Forsøg 
paa  Gendrivelse.  Og  dét  sker  i  Grundriss  der  germanischen 
Philologiel  Intet  Under,  om  der  nu  igen,  ligesom  dengang  da 
Holtzmann  løb  Storm  mod  den  arkæologiske  Tredeling,  hos  de 
nordiske  Forskere  lod  sig  iagttage  en  Misstemning  imod  den 
„t)'ske  Videnskab".  Det  vil  derfor  være  godt,  om  det  ogsaa 
fra  t>'sk  Side  indskærpes,  at  ved  de  omtalte  Ydelser  af  Bremer 
drejer  det  sig  overhovedet  ikke  om  Videnskab,  men  om  det 
modsatte''. 

siesvig,  og  denne  Danernes  Modstander  har  for  den  tyske 
Forskning  hidtil  gældt  som  den  sidste  frie  Repræsentant 
for  hint  saxiske  Element,  der  forud  for  Danernes  Ind- 
trængen skal  have  hersket  paa  hele  den  kimbriske  Halvø ; 
det  var  jo  det  sydslesvigske  „Saxerrige",  der  i  Spruner- 
Menckes  historiske  Prokrustes-Seng  blev  pint  og  strakt 
helt  ned  til  Aar  1397  som  „tysk  Markgrevskab"!!  Nu 
kommer  imidlertid  Wimmer  og  godtgør,  at  hine  „Ursaxere" 
var  —  Svenskere,  der  i  Vikingetiden  havde  sat  sig  fast 
i  Egnene  om  Hedeby !  Hermed  borttages  en  af  de  væsent- 
ligste Støtter  for  den  tyske  Lære  om  „Markgrevskabet 
Slesvig".  Den  borttages  saa  uigendrivelig,  at  den  tyske 
Kritiker  ikke  ser  anden  Udvej  end  at  erklære  Resultatet 
for  —  uvæsentligt. 

De  danske  Oldgranskere  har  haft  mangen  haard  Dyst 
med  deres  tyske  Fagfæller  lige  siden  den  Tid,  da  Holtz- 
mann,  som  Much  siger,  „løb  Storm"  mod  den  arkæologiske 
Tredeling.  I  vore  Dage  holder  de  Danske  uanfægtet 
Stillingen;  f.  Ex.  Sophus  Mullers  „Vor  Oldtid",  hvori 
Sønderjylland  og  Kongeriget  tages  som  „nordisk  Fund- 
omraade",  er  nu  en  af  de  almindeligst  brugte  Haandbøger 
i  Tyskland  („Nordische  Altertumskunde  nach  Funden  und 
Denkmalern  aus  Danemark  und  Schleswig",  overs,  af 
Jiriczek    1897). 

Alin  egen  Afhandling  „Var  Anglerne  Tyskere?", 
hvori  jeg  udtaler  mig  ret  skarpt  om  Forgængernes  ætniske 
Vildfarelser  baade  i  Danmark  og  Tyskland,  har  fundet 
velvillig  Omtale  i  „Allgemeine  deutsche  Universitåts- 
zeitung" : 

„Arbejdets  Grundlag  er  den  uden  videre  indrømmelige 
Sætning,  at  man  i  Tidsrummet  omkring  Angelsaxernes 
Landnam  i  England  endnu  ikke  maa  operere  med  Kate- 
gorien „tysk",  der  dengang  aldeles  ikke  existerede.  .  . 
Forf.    søger   at    paavise,    at  Anglerne    dannede  et  (nu  for- 


;i 


svundet)  Bindeled  mellem  Stammerne  i  Danmark  og  dem, 
der  senere  smeltede  sammen  til  det  tyske  Folk,  men  at 
de  som  Jyder  stod  de  første  nærmere  end  de  sidste. 
Selv  om  Arbejdet  ikke  vil  omstøde  de  eengang  herskende 
Meninger,  saa  maa  det  dog  noteres  som  en  interessant, 
godt  gennemarbejdet  Afhandling,  der  bringer  og  forfægter 
et  ganske  nyt  Synspunkt".  .  .  —  I  1907 — 08  fik  jeg 
det  jysk-angliske  Spørgsmaal  sat  under  regelret  Drøftelse, 
idet  Lærer  A.  Lorenzen  fra  Graasteen  optog  den  Handske, 
jeg  havde  kastet  til  ham  i  min  Artikel  „Dansk  og  tysk 
Sandhedskærlighed".  I  sit  Indlæg  i  „Apenrader  Tage- 
blatt"  24.  Decbr.  1907  stemplede  han  paany  de  danske 
Forskere  som  Folk,  der  skrev  imod  bedre  Vidende ; 
denne  Gang  tog  han  mig  med.  Herpaa  gav  jeg,  1. 
Jan.  ff.,  et  udførligt  Svar,  hvori  jeg  erkendte  Hr.  Loren- 
zens redelige  Vilje,  men  frakendte  ham  Evnen.  Jeg  ud- 
talte om  hans  Opfatning:  siden  den  ikke  er  Ondskab, 
kan  den  ikke  fortjene  andet  Navn  end  —  Taabelighed. 
Denne  Dom  har  Hr.  Lorenzen  til  Dato  ladet  sidde  paa  sig. 
Prof.  Steenstrup  er  i  sin  Afhandling  om  „Dan- 
marks Sydgrænse"  (1900)  dragen  i  Leding  mod  „Mark- 
grevskabet Slesvig".  Dette  Alarkgrevskab  har  været  de 
slesvig-holstenske  Historikeres  Kæledægge,  og  er  i 
Spruner-Mencke's  Atlas  bleven  pustet  op  til  at  strække 
sig  helt  ned  til  Aar  1397  (jfr.  Kortet  „Skandinavien  ind- 
til Aar  1397"),  skønt  dets  Forbindelse  med  Tysk- 
land andetsteds  i  samme  Atlas  siges  kun  at  have  varet 
fra  934  til  1027  (se  Kortet  „Tyskland  fra  900  til  1037"). 
Nu  kommer  Prof.  Steenstrup  og  nægter  rentud,  at  det 
nogensinde  har  existeret  andre  Steder  end  paa  Papiret. 
Og  de  nye  Grunde,  hvormed  han  støtter  denne  allerede 
tidligere  fremførte  danske  Opfattelse,  er  af  den  Art,  at 
de  tyske  Kritikere  ikke  ret  ved  noget  at  sige  dertil. 
Jfr.    forskellige    Recensioner:    af    A.    Sach    i     „Deutsche 

G.  SchCtte:  Altyske  Annexionslærdomme.  6 

Erde"  1901,  Hæfte  1;  af  S.  (vist  Dietrich  Schåfer)  i 
„Historische  Zeitschrift"  1902,  S.  347;  af  A.  L.  i  „Hi- 
storisches  Jahrbuch"  1903,  Hæfte  2;  af  A.  Lorenzen 
(mon  den  samme  som  Læreren  fra  Graasteen  ?)  i  „Allge- 
meines  Litteraturblatt"  1902,  Nr.  14,  Sp.  426—7.  A. 
Lorenzen  siger  bl.  a:  „Trods  visse  Indvendinger  vejer 
dette  Skrift  langt  mere  end  de  fleste  med  lignende 
Ramme,  og  det  var  at  ønske,  om  i  tyske  Historieværker 
fremtidig  Forholdene  ved  den  dansk-tyske  Grænse  blev 
fremstillede    i  en  til   Forskningens  Stade  svarende  Form". 

Maaske  vil  nogen  tro,  at  de  nævnte  tyske  Domme 
om  danske  Arbejder  er  noget  mere  eller  mindre  tilfældigt  og 
isoleret.  Isaafald  bør  man  læse  den  Dom,  der  fældes 
om  den  samlede  nordiske  Historieforskning  af  en  saa 
indsigtsfuld  Tysker  som  Professor  Dietrich  Schåfer, 
„Internationale  Wochenschrift  f.  Wissenschaft  u.  Technik". 
16.  Novbr.  1907,  S.  1041.  „Overskuer  man  Helheds- 
stadet,  saa  frembyder  der  sig  et  glædeligt  Billede. 
Skandinaviske  Lærde  har  allerede  i  Aarhundreder  ud- 
mærket sig  ved  Grundighed  og  Samvittighedsfuldhed ; 
enkelte  kappes  i  Rang  med  Europas  første.  Denne 
Rang  hævder  Skandinaverne  fremdeles.  Skønt  de  nor- 
diske Universitetsindretninger  fremviser  Mangler,  især 
sammenlignet  med  de  tyske,  fastholder  den  nordiske 
Historieforskning  en  i  Sandhed  ideel  Opfatning  af  sit 
Kald,  og  det  ikke  blot  hos  sine  mest  fremragende  Dyr- 
kere, men  helt  ud  i  videre  Krese.  Idet  jeg  fælder  denne 
Dom  paa  Grundlag  af  Aartiers  Syslen  med  skandinaviske 
Forhold,  kan  jeg  ikke  undertrykke  det  Ønske,  at  man  i 
Tyskland  atter  vilde  lægge  noget  mere  Mærke  til  Stamme- 
frændernes Arbejder,  end  man  har  gjort  i  det  sidste 
halve  Aarhundrede.     Det  vilde  gavne  begge  Parter". 

At  Prof.  Schåfers  Dom  med  Rette  tilkommer  ikke 
mindst    den    danske   Forskning,     kan  man   hurtig  overtyde 

sig  om  ved  i  „Sønderjydske  Aarbøger"s  Literaturover- 
sigter  at  monstre  de  Bidrag,  der  fremkommer  fra  hi- 
storiske og  statsvidenskabelige  Forfattere  af  den  moderne 
Skole.  En  fra  nationalt  Synspunkt  mere  selvopofrende 
Imødekommen  mod  Tyskerne  end  her  kunde  næppe  tænkes. 
Prof.  Kr.  Erslev  skrev  i  „Historisk  Tidsskrift"  VI. 
R.  6  Bd.  en  Afhandling  om  „Den  saakaldte  Constitutio 
Valdemariana  af  1326".  Denne  Vedtægt  stod  for  danske 
Historikere  hidtil  som  en  slesvig-holstensk  Opdigtning; 
selv  Nordmanden  P.  A.  Munch,  der  dog  efter  sine  egne 
Ord  ikke  var  „de  danske  Anmasselser  huld",  kalder  den 
i  Brev  til  Grimm  for  „Løgn  og  Digt"  („Briefwechselung 
der  Briider  Grimm  mit  nordischen  Gelehrten,  herausgeg. 
V.  E.  Schmidt",  Brev  af  -^  o  1849).  Prof.  Erslev  frem- 
kommer nu  med  et  Forsvar  for  den  slesvig-holstenske 
Opfatning.  I  Universitetets  Festskrift  af  1901  offentlig- 
gjorde Prof.  Erslev  dernæst  en  Afhandling  om  „Frederik 
IV  og  Slesvig;  Arvehyldingsakterne  af  1721".  Heri 
nærmede  han  sig  paa  flere  Punkter  til  den  slesvig-hol- 
stenske Opfattelse  af  Tildragelserne  i  1721,  og  det  er- 
kendes ogsaa  af  Tyskerne.  Prof.  C.  Volquardsen  skriver 
i  Afhandlingen  „Uber  die  Ereignisse  des  Jahres  1721" 
(Zeitschr.  f.  schl.  holst.  Gesch.  33.  Bd.,  286—324): 
„Erslevs  Skrift  er  et  Fredens  Ord,  som  det  i  mange  Aar 
ikke  har  lydt  mellem  de  to  Stammer,  der  er  bleven  saa 
fjendtlig  sindede  mod  hinanden".  I  „Historisk  Tids- 
skrift" 6.  R.,  VI,  389  ff.  (1895—97)  offentliggjorde  Prof. 
Erslev  en  Afhandling  om  Niels  Ebbesen.  Heri  soger 
han  at  reducere  de  patriotiske  Overdrivelser  i  Sagnene 
om  Niels  Ebbesens  Overfald  paa  Grev  Gert.  Støttende 
sig  væsentlig  paa  de  tyske  Kilder  kommer  Erslev  til  det 
Resultat,  at  Niels  Ebbesen  for  at  redde  sit  Fædreland 
har  vovet  ikke  blot  sit  Liv,  men  ogsaa  en  stor  Del  af 
sin    Ridderære.      Jfr.  J.    Lindbæks    Recension,     „Sonder- 

jydske  Aarbøger"'  1903,  116,  og  Sofus  Larsens  Imode- 
gaaelse,  „Niels  Ebbesens  Vise",  Aarb.  f.  nord.  Oldk. 
1903,  S.  86.  Paa  samme  Maade  har  Erslev,  sammen 
med  sin  Fagfælle  Prof.  Fridericia,  fægtet  mod  de  patri- 
otiske Overdrivelser  i  Sagnene  om   Niels  Kjeldsens  Daad. 

Bibliotekar  J  u  1  i  u  s  Clausen  udgav  1896  en  Bog 
om  „Frederik  Christian  af  Augustenborg".  Denne  Hertug, 
de  augustenborgske  Tronkræveres  Fader,  hvem  den 
danske  Historiker  Wegener  havde  skildret  sort  i  sort, 
fremtræder  efter  Clausens  Mening  i  meget  bedre  Lys 
end    før;    jfr.   Lindbæks  Oversigt,  Sdj.  Aarb.    1903,     130. 

Arkivar  Dr.  phil.  Erik  Arup  skrev  i  „Hist.  Tidsskr." 
7.  R.  IV,  en  Afhandling  om  „Den  finansielle  Side  af  Er- 
hvervelsen af  Hertugdømmerne  1460 — 1487".  Jfr.  Lind- 
bæks Oversigt,  Sdj.  Aarb.  1906,  185.  Heri  fremhæves 
det  holstenske  Ridderskabs  konsekvente  Arbejde  for  at 
holde  Landene  sammen  og  i  fredelig  Forstaaelse  med 
Danmark :  det  bragte  store  Ofre,  saaledes  at  f.  Ex.  flere 
af  de  adelige  Kautionister  for  Christian  I's  Gæld  blev 
helt  ruinerede. 

Dr.  phil.  Aage  Friis  har  iaar  udgivet  første  Hæfte 
af  en  Bog  om  Bismarck ;  om  denne  udtaler  „Kieler  Zei- 
tung"  17.  Marts  sig  meget  rosende.  „Det  er  en  ejen- 
dommelig Foreteelse",  siger  Bladet,  „at  der  fra  det  Land, 
hvor  Bismarck  maaske  havde  sine  mest  glødende  Fjender 
og  sikkert  ingen  Venner,  skænkes  os  en  Bog,  som  synes 
skikket  til  at  indtage  en  første  Plads  i  den  uendelig 
rige  Bismarck-Literatur".  I  Bogen  findes  „ikke  Spor  af 
Partiskhed,  alle  Vegne  den  redelige  Granskers  strænge 
Samvittighedsfuldhed  og  Retfærdighed".  „Den  historiske 
Skildring  af  Bismarcks  Ungdomstid  er  samtidig  udkommen 
paa  Svensk.  Naar  det  mesterlig  skrevne  Værk  af  en 
Sprogmester  blev  oversat  paa  Tysk,  vilde  det  ogsaa  finde 
talrige  og  taknemmelige  Læsere  i  Tyskland". 

At  vor  nyere  historiske  Skoles  Grundighed  er  lige 
saa  stor  som  dens  Upartiskhed,  tør  man  efter  de  oven- 
nævnte Domme  sikkert  gaa  ud  fra  for  alle  de  Spørgs- 
maals  Vedkommende,  der  gælder  Nutiden  eller  den 
historiske  Fortid.  Noget  anderledes  stiller  det  sig  med 
Forhistorien  og  den«  ætniske  Stridsspørgsmaal.  Jeg 
har  ovenfor  omtalt  hin  danske  Ædruelighed,  der 
overfor  alt  sligt  er  mest  tilbøjelig  .  V\\  at  nøjes  med  at 
sige:  „Lyst  æfor,  mørkt  æbag".  M.  a.  O.:  det  for- 
historiske, bortset  fra  Oldgranskningens  Resultater,  er 
haabløst  og  kan  for  vor  Skyld  gærne  udleveres  til 
Tyskerne,  om  de  har  Lyst  til  at  spilde  deres  Tid  dermed. 

Typiske  er  vore  Historikeres  Konversationslexikons- 
Artikler  om  de  omstridte  Folkestammer  (Salmonsen). 
„Efter  Beda,  der  levede  midt  i  8.  Aarh.,  skulle  Anglerne 
være  komne  fra  Angel  i  Sønderjylland ;  dette  er  dog  kun 
et  usikkert  Sagn,  om  ikke  snarere  blot  en  Gætning  af 
Beda,  fremkaldt  af  Navne-Ligheden,  og  Anglerne,  hvis 
Sprog  er  rent  Tysk,  stamme  snarere  ligesom  Sachserne 
fra  Nordtyskerne".  —  „De  klassiske  Geografer  søgte 
med  Rette  eller  Urette  Cimbrernes  oprindelige  Bolig  i 
Jylland,  som  de  kaldte  den  cimbriske  Halvø".  Senere 
henvises  til  Schierns  og  Pallmanns  Værker  om  Kimbrer- 
toget  (NB.!  Pallmann  kalder  ganske  rolig  Kimbrerne 
for  Tyskere.     G.  S — e). 

Man  mærke  her  den  kategoriske  Sikkerhed,  hvormed 
Historikeren  stempler  Anglernes  Sprog  som  rent  tysk, 
—  unægteHg  er  denne  Sikkerhed  noget  overraskende  hos 
den  ellers  saa  forsigtige  Historiker,  da  han  jo  ikke  er 
sproglig  Fagmand.  Han  mener  vel,  at  alle  politiske 
Konsekvenser  afskæres  ved  hans  Tvivl  om,  at  Anglerne 
har  boet  i  Angel.  Heri  turde  han  vel  noget  overvurdere 
Virkningen  af  en  historisk  Kildekritikers  Tvivl.  Men 
maaske    har    han    slet    ikke  anet  Muligheden  af  politiske 

Konsekvenser.  Sikkert  er  det  ialfald,  at  denne  Mulighed 
udtrykkelig  nægtes  af  Dr.  Munch,  som  er  en  af  den 
nyere  Skoles  mest  fremtrædende  Repræsentanter. 

Dr.  phil.  P.  Munch  har  i  „Politiken",  Maj  1900, 
omtalt  det  Hæfte  af  „Sønderjydske  Aarbøger",  der  inde- 
holder min  Afhandling  „Var  Anglerne  Tyskere?".  Han 
er  saa  venlig  at  kalde  min  Fremstilling  „skarpsindig". 
„Alligevel  føler  man  sig  ikke  overbevist,  men  ender 
snarest  med  det  Indtryk,  at  der  overhovedet  intet  kan 
bevises  derom.  Den,  der  er  vant  til  at  sysle  med  senere 
Tider,  hvor  Kildestoffet  er  saa  uendelig  meget  rigere  og 
sikrere,  værger  sig  under  Læsningen  vanskelig  mod  den 
Følelse,  at  alle  disse  Granskninger  er  haabløse.  Og  i 
hvert  Fald  glæder  man  sig  ved,  at  vi  er  ved  at  komme 
ud  af  de  Tider,  da  Forskernes  Hypoteser  om  slige  Pro- 
blemer havde  Vægt  som  Indlæg  i  Tidens  egne  nationale 
Stridsspørgsmaal".  Saavidt  Dr.  Munch.  Vi  skal  senere 
komme  tilbage  til  det  Spørgsmaal,  om  den  Tid,  da 
Forskernes  Urtidsgisninger  mister  al  politisk  Vægt, 
virkelig  er  saa  nær,  som  han  synes  at  tro. 

Naar  Dr.  Munch  tror  paa  en  snarlig  Afrustning  inden- 
for den  literær-nationale  Krigsskueplads,  saa  maa  man 
indrømme,  at  adskillige  herhjemme  stræber  at  gøre  hans 
Ord  til  Sandhed  i  en  Udstrækning,  som  han  vel  næppe 
engang  selv  vilde  tro  mulig.  Mange  søger  nemlig  at 
købe  sig  Fred  ved  saavidt  muligt  fuldstændig  at  slaa  en 
Streg  over  Sønderjyllands  fortsatte  Danskhed. 

Dansk  biografisk  Lexikon  f.  Ex.  bruger  det 
Grundsæt,  at  medtage  „Udlændinge,  der  i  det  mindste  i 
nogen  Tid  har  haft  fast  Bolig  i  Danmark"  (Fortalen  S. 
IX);  derimod  udelukkes  de  efter  1864  opvoxede  Sønder- 
jyder, selv  om  de  ogsaa  føler  sig  aldrig  saa  danske. 
Exempelvis  savner  vi  Redaktør  Jessen.  Jfr.  Artiklen  „Buk 
for  Tyskerne"   („Flensb.  Av."   29.  Jan.    1904). 

Vor  geografiske  Literatur,  ligefra  Universitets- 
Haandboger  og  ned  til  Folkeskole-Lærebøger,  staar  ikke 
tilbage  i  national  Sorgløshed :  at  man  kunde  tænke  paa 
at  foretage  en  almindelig  Sammenstilling  af  Danskhedens 
nationale  Udenværker,  gamle  og  nye,  er  overhovedet  ikke 
faldet  vore  Geografer  ind  *). 

E.  Løffler,  Professor  ordinarius  i  Geografi  ved 
Kjøbenhavns  Universitet,  har  1898  udgivet  „Omrids  af 
Geografien  til  Brug  ved  Forelæsninger".  Naar  man  har 
set,  hvor  megen  Flid  og  Skarpsindighed  altyske  Viden- 
skabs- og  Folkeoplysningsmænd  lægger  ind  i  Udpønsk- 
ningen  af  Tilsnigelser,  der  skal  bane  Vej  for  Annexion 
af  dansk  Sprogomraade,  da  bliver  man  unægtelig  noget 
overrasket  ved  hos  vor  højeste  geografiske  Fag-Autoritet 
at  notere  alle  de  nationalitets-geografiske  og  -historiske 
Ting,  der  ikke  staar  noget  om.  Ej  blot  staar  der 
naturligvis  intet  om  Danskhedens  Udbredelse  udenfor 
Europa,  men  der  staar  heller  intet  om  de  danske  Sønder- 
jyders Tal  og  Sprogpræg.  Og  endda  er  det  Synd  at  sige, 
at  Prof.  Løffler  savner  patriotisk  Sans;  hans  Udtalelser  i 
den   Retning  er  ligesaa  pompøse  som   mærkelige  **). 

W.  Dreyer,  „Jorden"  1906,  har  i  Afsnittet  „Tyskland" 
(II)  ca.  8  Sider  om  Naturforhold  (433 — 441)  og  derpaa 
om   Nationalitetsforhold   7   Linjer  (skriver  syv  Linjer),   der- 


*l  en  eneste  Undtagelse  danner  H.  \'.  Clausen  med  sin  Af- 
handling om  „Tilknytning  til  de  Danske  i  Udlandet".  løvrigt 
overlades  Arbejdet  til  B.  Fuglsang,  Redaktoren  af  „\'ore 
Landsmænd  i  Udlandet'*. 

'*i  II,  81:  .,1  rigtig  Erkjendelse  af  sin  vanskelige  Beliggenhed  har 
Danmark  i  det  sidste  Decennium  bragt  store  Ofre  for  at  st^-rke 
sit  Forsvarsvæsen,  thi  i  Statskunsten  har  til  alle  Tider  .Wagten 
været  Ret,  og  Magten  har  altid  haft  Tilbojelighed  til  Overgreb". 
83:  „Armeen  er  rigtignok  kun  lille,  men  Hovedstaden  er  nu 
velbefæstet  efter  de  nyeste  Principer,  og  Orlogsflaaden  er  den 
svenske  betydelig  overlegen". 

under  intet  orn  de  danske  Sønderjyder,  ikke  engang  en 
Henvisning  til  S.  456,  hvor  Omtalen  af  dem  er  puttet 
ind.  De  danske  Sønderjyders  Tal  er  sat  til  140,000;  Hr. 
Dreyer  følger  heri  den  preussiske  Statistik  og  aner  natur- 
ligvis ikke,  at  denne  udelader  Tallet  paa  Optanterne  og 
deres  Børn. 

Postmester  O.  Koefoed,  „Lærebog  i  Geografi,  ud- 
given af  Generaldirektoratet  for  Postvæsenet"  1906,  har 
intetsomhelst  om  dansk  Nationalitet  udenfor  Danmarks 
Grænser,  altsaa  f.  Ex.  heller  intet  om  den  sønderjyske 
og  dansk-oversøiske  Presse;  denne  maa  da  formodes  ikke 
at  kunne  interessere  en  Postmand,  i  Særdeleshed  vel  ikke 
nogen  af  Personalet  paa  Avispostkontoret  *). 

Overlærer  C.  C.  Christensen  og  Dr.  phil.  M.  V  a  h  1 
har  udgivet  „Danmarks  Land  og  Folk,  til  Brug  i  Folkehøj- 
skoler, Seminarier  og  andre  videregaaende  Skoler"  (1903). 
I  denne  særlig  for  Folkehøjskoler  og  andre  videregaaende 
Skoler  skrevne  Bog  træffer  vi  intet  om  de  Anstrængelser, 
der  gøres  for  at  holde  den  sønderjyske  og  oversøiske 
Danskhed  i  Forbindelse  med  den  danske  Folkehøjskole- 
verden og  øvrige  videregaaende  Kultur.  At  Danskheden 
udenfor  Norden  overhovedet  ikke  nævnes,  er  næsten  en 
Selvfølge,  (derimod  om  Danmarks  Naturforhold  27  Sider, 
om  dets  Plante-  og  Dyreliv  5  Sider). 

Alle  Mellem-  og  Aimueskolegeografier, 
som  jeg  har  gennemgaaet  paa  „Dansk  Skolemuseum"  — 
omkring  en  Snes  Stykker  — ,  følger  trofast  i  de  ledende 
Autoriteters  Fodspor.  Og  hvad  der  ikke  er  udeladt  alle- 
rede i  Lærebøgerne,  bliver  m.angengang  strøget  eller  for- 
flygtiget ved  Lærerens  personlige  Indvirken. 


*)  i  Sammenhæng  hermed  kan  det  nævnes,  at  Hr.  V.  Malling, 
Kontorchef  i  Generaldirektoratet  for  Postvæsenet,  i  1908  fandt 
paa  at  slette  de  sønderjyske  Stationsnavne  paa  Kortet  i  „Fabers 
Rejseliste",  se  mit  Skrift  „Fædreland  og  Forretning",  S.  5. 

Jeg  skal  citere  et  Exempel,  som  jeg  har  omtalt  i  mit 
Skrift  „Hjemmetyskeri  i  Danmark"  S.  9  (Tidsskriftet  „Vor 
Fremtid",  April  1908).  I  en  kjøbenhavnsk  Latinskole 
undervistes  indtil  for  nogle  Aar  siden  efter  den  erslevske 
Geografi,  hvor  Skildringen  af  Nationalitetsforhold  endnu 
indtog  en  rigelig  Plads.  Om  Sønderjylland  stod  der  i 
denne  Bog  67  Linjer,  men  af  disse  lod  Læreren  stryge 
de  42.  De  paagældende  Sider  ser  fuldstændig  ud,  som 
om  de  var  gaaet  gennem  den  russiske  Censur;  i  intet 
Afsnit  er  foretaget  blot  tilnærmelsesvis  en  saadan  Lem- 
læstelse af  Texten.  En  af  Eleverne,  min  Meddeler,  skrev 
i  sit  Exemplar  af  Bogen  følgende  Vidnesbyrd  om  det 
Indtryk,  hans  Lærers  Fremgangsmaade  gjorde  paa  ham : 
„Hvor  stort  Sønderjylland  er,  og  hvor  mange  Indbyggere 
det  har,  fortælles  aldeles  ikke;  om  Forholdet  til  Danmark, 
det  danske  Folk  o.  s.  v.  heller  ikke  det  ringeste;  der 
staar  omtrent  saa  meget  som  om  en  lille  preusisk  Pro- 
vins". Bagerst  i  Bogen  har  min  Meddeler  kendemærket 
denne  Geografifremstilling  ved  en  sindbilledlig  Tegning, 
som  blev  kopieret  af  adskillige  af  min  Meddelers  Skole- 
kammerater, hvad  der  viser,  at  han  ikke  var  ene  om  sine 
Indtryk. 

Man  skulde  synes,  at  det  nationalitetshistoriske  og 
-geografiske  Kundskabsstof  i  vor  Folkeopdragelse  allerede 
til  Dato  var  tilstrækkelig  lemlæstet,  men  vore  mest  moderne 
Fremskridtsmænd  synes  endnu  ikke  at  kunne  slaa  sig 
tiltaals. 

Forfatteren  Johan  Skjoldborg,  tidl.  Skolelærer, 
refererer  Nutidens  folkelig-danske  Højskolekrav  saaledes 
(„En  ny  Kulturtype",  i  „Politikens"  Kronik  20.  Maj  1908): 
„Forst  fjærnes  det  religiøse.  Dernæst  fjærnes  den  anden 
Hovedsøjle  i  den  Grundtvigske  Højskolebygning :  det 
nationale.  Det  nationale  som  (Folke-)  Skolens  Sag.  Odin 
og  Thor   og  Holger  Danske    vil  ikke  kunne  blive  den  ny 

Højskoles  Symboler.  Den  vil  ikke  heller  have  den  mindste 
Svaghed  for  Sabler  og  Uniformer.  Den  vil  være  afgjort 
fredsvenlig  og  lige  saa  afgjort  en  Modstander  af  Militarismen. 
Den  nuværende  Højskole  er  religiøs-national ;  den  ny  vil  være 
human-social".  Altsaa :  Asaguder,  Holger  Danske,  Sabel- 
raslen og  Uniformer,  dette  er,  hvad  der  for  den  folkelige 
Forestilling  (eller  for  Folkelæreren  Skjoldborg?)  er  blevet 
tilbage  som  den  nuværende  Højskoles  „nationale  Kund- 
skabsstof".  Hvem  kan  da  ikke  se,  i  hvor  høj  Grad  dette 
Stof  trænger  til  at  fjærnes? 

Skjoldborg  vilde  ifjor  endnu  levne  det  nationale  en 
Plads  i  Folkeskolen,  men  iaar  vil  dette  Tilflugtssted 
maaske  allerede  være  en   „Saga  blott". 

Folketingsmand  T  h.  Zahle  skriver  i  „Jysk  Morgen- 
blad" (se  „Dybbøl-Posten"  18.  Nov.  1908):  „Naar  Hus- 
mændene faar  reformeret  vor  Folkeskole,  har  de  derigennem 
gjort  mere  for  vor  Nations  Existens  end  alle  Historiens 
Nationalhelte  tilsammen ;  naar  de  faar  opfyldt  deres  Krav 
om  Driftslaan,  om'  Tilskud  til  saa  prosaiske,  men  nyttige 
Ting  som  Møddingsbygninger  og  Ajlebeholdere,  er  der- 
igennem gjort  mere  for  vor  Nations  Bevarelse,  end  der 
kan  udrettes  med  Forter,   Fæstninger  og  Luftskibe". 

Endnu  er  Billedet  af  den  danske  Folkeopdragelses  Ud- 
vikling ikke  fuldstændigt.  Det  er  ikke  nok  at  fortælle, 
at  man  for  enhver  Pris  synes  at  ville  indskrænke  sin 
Oplysning  om  Danskheden.  Det  er  nødvendigt  at  tilføje, 
at  man  synes  ligesaa  ivrig  efter  at  udvide  sin  Oplysning 
om  Tyskheden. 

F.  Granzow,  „Lærebog  i  Geografien  for  Latin-  og 
Realskolen",  kalder  haardnakket  Byen  Slesvig  for  „Schles- 
wig" ;  dette  fastholdes  gennem  alle  Bogens  fire  Oplag 
(fra  1875  til  1893).  I  Texten  nævnes  ved  andre  sønder- 
jyske Byer  baade  dansk  og  tysk  Navneform,  og  der  tilføjes 
udtrykkelig:   „De  5  Byer,  som  have  dobbelte  Navne,  ligge 

i  det  danske  Sonderjylland" ;  deraf  maa  Læseren  jo  tvin- 
ges til  at  tro,  at  Byen  „Schleswig"  kun  har  tysk  Navne- 
form.  Granzows  mindre  og  mindste  Lærebøger,  ialfald 
de  senere  Udgaver,  synes  at  være  forskaanede  for  den 
nævnte  fixe  Idé;  til  Gengæld  udmærker  hans  „Mindste 
Geografi"  (1885)  sig  ved  at  høre  til  de  Lærebøger,  der 
mest  fuldstændig  fortier  Danskhedens  Tilstedeværelse  i 
Sonderjylland. 

En  dansk  Oberst,  der  til  Skolebrug  har  udgivet 
et  stort  Væggekort  over  Europa,  gør  ligesaa  kort  Proces 
som  Granzow :  paa  hans  Kort  pranger  med  fede  Bog- 
staver Bynavnet  „Schleswig"  uden  Spor  af  dansk  Ved- 
føjelse. 

Dr.  phil.  S.  A.  Christensen,  „Geografi  for  Latin-  og 
Realskoler",  1902,  talerom  „Provinsen  Schleswig-Holstein" 
og  Landskabet  „Nordschleswig"  ;  Navnet  „Sønderjylland" 
forekommer  ikke,  og  ej  heller  har  jeg  kunnet  finde  en 
Stavelse  om  Danskhedens  Udbredelse  udenfor  Danmarks 
Grænser,  være  sig  i  Sønderjylland  eller  andetsteds. 

Rimeligvis  er  vel  de  nævnte  tre  Herrer,  ligesom  de 
fleste  Svenskere  og  adskillige  Nordmænd,  *)  blevne  om- 
vendte af  Svenskeren  Prof.  Ad.  N  o  r  e  e  n  til  de  af  ham 
forfægtede  „Principer  for  Sprogrigtighed",  se  Docent 
Dahlerups  Indlæg  i  „Dania"  1903,  S.  193,  og  Artiklen 
„Buk  for  Tyskerne"  („Flensborg  Avis",  29.  Januar  1904). 

De  danske  Statsbaner  har  i  en  lang  Aarrække 
brugt  at  trykke  Billetter  til  Sønderjylland  alene  med  de 
fortyskede  Navneformer,  og  først  under  Indflydelse  af 
stærkt  Pres  har  de  nedladt  sig  til  at  sætte  de  danske  ved 
Siden  deraf,  jfr.  mit  Skrift  „Fædreland  og  Forretning"  S.  5. 


*■)  Komitéen  for  en  Bergensudstilling  1910  under  den  norske 
Konges  Værn  driver  det  til  at  ledsage  sin  norske  Reklame- 
plakat med  et  Kort,  der  bærer  Navnene  Copenhagen  og  Gothen- 
burg. 

De    har    ogsaa    gjort  Tillob    til    at    opslaa  Tavler    med  de 
sønderjyske  Stationsnavne  alene  i  den  fortyskede  Form. 

Den  danske  Turistforening  frembyder  i  sit  Skrift 
„Danemark,  das  Land  des  Meeres",  en  hel  Række  For- 
tyskninger af  danske  Stednavne,  til  Dels  helt  nye  og  af 
egen  Avl.  Saaledes  uden  Tilføjelse  af  dansk  „Oversættelse"  : 
S.  35  to  Gange  „Runde  Turm",  den  ene  Gang  som  Billed- 
forklaring,  S.  146  „Riis-Wald",  S.  141  „Trelde-Wald"  og 
to  Gange  „Veile  Forde",  det  ene  som  Billedforklaring, 
S.  148,  149  „Randers- Forde",  „Mariager- Forde",  det  første 
som  Billedforklaring.  At  selv  professionelle  Annexions- 
Tyskere  som  Dr.  Daniel  ikke  skyer  at  bruge  danske  Sprog- 
former saasom  „Fjord",  er  naturligvis  den  danske  Turist- 
forenings Geografer  ganske  ukendt;  den  maa  nødvendigvis 
gaa  Tyskerne  til  Haande  ved  paa  dette  Punkt  at  slaa  selv 
Dr.   Daniels  og  den  preussiske  Generalstabs  Rekord.*) 


')  I  Forbigaaende  skal  jeg  endnu  nævne  et  Par  Tilfælde,  der 
ligefrem  grænser  til  det  skandaløse.  At  vore  Forevisere  af 
„levende  Billeder"  næsten  fortrinsvis  bruger  tysk  Sprog  ved 
Billedforklaringerne,  f.  Ex.  „Moen,  die  weisse  Insel  Dane- 
marks'', er  kendt  nok,  jfr.  „Mosaik"  („Nationaltidende''  16. 
Jan.  1909,  „Tysk  i  Biografteatrene"  („København"  24.  Febr.), 
„Biografteatrene"  („Kbh."  5.  Alarts),  „Hensynsløst"  („Assens 
Avis"  15.  Febr.);  derimod  er  det  vel  mindre  kendt,  at  adskillige 
af  disse  Biograf-Tyskerier  fremstilles  paa  danske  Fabriker!! 
Et  kendt  Prospektkort-Agentur  har  ogsaa  udsendt  en  Serie 
„Sønderjylland",  hvori  findes  Numrene  „Dybbøl-Monumentet" 
og  „Arnkil-Monumentet",  og  disse  to  „dansk-patriotiske''  Bil- 
leder forestiller  —  Mindesmærkerne  for  Preussernes  Sejr 
over  de  Danske!  En  af  samme  Firma  udgiven  Gengivelse 
efter  et  Kunstværk  af  den  danske  Billedhuggerinde  Elna  Borch 
bærer  Paaskriften  „Erlost".  Et  Billede,  der  udgiver  sig  for 
at  forestille  „Lars  Kruses  Monument",  viser  sig  i  Virkeligheden 
at  fremstille  Mindesmærket  for  nogle  ved  Skagen  forulykkede 
t)'ske  Marinesoldater,  smykket  med  en  stor,  tysk  Rigsørn,  som 
Preusserne  med  den  dem  egne  Smag  for  det  prunkløse  har 
fundet  det  passende  at  postere  heroppe  ved  Nordspidsen  af 
den  „t\'ske  Halvø  Jylland". 

Dr.  phi!.  Edvard  Brandes  skrev  i  Oktoberhæftet 
af  „Det  ny  Aarhundrede"  1908  en  Artikel  om  „Dansk 
og  fremmed  Sprog".  Heri  tilbageviser  han  først  den 
Mening,  at  det  rigtige  Dansk  skulde  være  en  Sprogform, 
der  var  fastslaaet  indenfor  visse  snævre  Krese  f.  Ex.  i 
Kjøbenhavn.  „Det  Sprog,  som  de  Danske  taler  overalt, 
hvor  der  tales  Dansk,  —  det  er  Dansk"  (S.  7).  Derpaa 
hedder  det  videre  S.  11:  „Selv  Folk,  der  tror  sig  meget 
ferme  i  et  fremmed  Sprog,  vil  dog  altid  tale  saaledes,  at 
i  samme  Øjeblik,  som  de  lukker  Munden  op,  vil  den 
Indfødte  ufravigeligt  høre  Udlændingen ;  man  tænke  blot 
paa,  hvorledes  en  Slesviger,  en  Islænder,  —  der  kan 
regnes  for  halvt  Dansk,  —  ikke  at  tale  om  en  Tysker, 
rober  sin  Herkomt  i  det  første  Ord,  som  han  siger".*) 
De  filologiske  Oplysninger,  der  her  fremsættes  for  Folket 
af  en  Doctor  philologiæ,  er  mildest  talt  forbløffende.  En 
Islænder  vil  vistnok  paa  det  kraftigste  have  sig  frabedt 
at  blive  stemplet  som  „halv  Dansk" ;  jeg  vilde  ialfald 
nodig  være  i  Dr.  Brandes'  Sted,  hvis  han  fremsatte  denne 
„Oplysning"  paa  et  radikalt  islandsk  Vælgermode.  Men 
hvad  skal  saa  Slesvigeren  sige?  Han  fremstilles  jo  ud- 
trykkelig som  hverken  Fugl  eller  Fisk.  Dansk  er  ham 
et  Fremmedsprog,  som  han  ikke  kan  tale  rent;  hans 
Land  hører  til  de  Omraader,  hvor  der  ikke  tales  det 
Dansk,  der  er  Dansk.  Men  paa  den  anden  Side  er  han 
heller  ikke  rigtig  tysk,  thi  i  selvsamme  Aandedræt  som 
Slesvigeren  nævnes  Tyskeren  særskilt,  altsaa  maa  hver 
af  de  to  være  noget  for  sig.  Det  overlades  saaledes  til 
Læsernes  Fantasi  at  forestille  sig,  hvorvidt  Slesvigeren 
maa  tænkes  som  Annexionstyskernes  navnkundige  „jysk- 
saxisk-frisiske"  Blandingsrace  eller  maaske  f.  Ex.  saa 
isprængt    med    jødisk  Blod,    at  han   maa  virke  frastødende 


*)    det  fremhæves  ogsaa  udtrykkelig,  at  strax  sondenfor  X'amdrup 
kan  man  ikke  mere  klare  sig  med  Dansk. 

paa  enhver  raceren  Dansker  *).  Det  var  at  ønske,  at 
den  danske  Doktor  havde  udtalt  sig  noget  klarere  om 
dette  Punkt,  ellers  kunde  Menigmand  let  faa  det  Indtryk, 
at  hans  Kundskaber  i  nordisk  Filologi  er  mindre  grund- 
fæstede end  hans  Kundskaber  i  den  indiske  og  semitiske, 
hvori  han  jo  har  sin  egentlige  Styrke. 

Hr.  J  o  h  a  n  n  e  s  N  e  u  h  a  u  s,  „nordisk  Lektor"  ved 
Berlins  Universitet,  har  i  „Berliner  Tageblatt"  22.  Maj 
1906  skrevet  et  turistisk  Causeri  om  „Bornholm  und 
Kullen".  Heri  udfører  han  en  lignende  Haandlanger- 
Tjeneste  indenfor  Urhistorien,  som  den  danske  Turist- 
forening indenfor  den  fremtidige  Stednavnegivning.  Han 
siger:  „Bornholm  er  just  den  Bro,  der  muliggjorde,  at 
gotiske  Stammer  forlod  det  i  Aarhundreder  indtagne  Syd- 
skandinavien og  vendte  tilbage  til  Fastlandet".  „Efter 
Sproget  hører  Øen  til  Skaane,  og  højst  ejendommelig  ud- 
mærker   dette    sig  blandt  alle  nordiske  Sprog  derved,    at 


*)  Netop  dette  Indtr\'k  gør  selv  den  kongerigske  Danskhed  paa 
den  rigtige  Germaner,  ifald  vi  tør  tro  Dr.  Hermann  Hoffmeisters 
„Volkerkunde  oder  Ethnographie  und  Ethnologie",  Berlin  1883, 
optaget  i  en  af  Forfatteren  udgiven  Serie  „Deutsche  Bildungs- 
warte".  se  „Geografisk  Tidsskrift"  1883,  S.  82.  „Den  lille 
Folkehob,  som  tæller  2  Millioner  Hoveder,  og  som  siden  det 
9de  Aarhundrede  kalder  sig  Danskere,  er  en  næsten  helt 
germansk  Stamme,  der  dog  i  Henseende  til  Titelsyge  langt 
overgaar  Tyskerne  og  i  Henseende  til  Flegma  Engelskmændene 
og  for  det  tredje  i  Henseende  til  Navnene  synes  at  være  af 
halvjødisk  Byrd.  I  de  danske  Kirkebøger  finder  man  nemlig 
ved  Siden  af  Navnene  Petersen  og  Nilson  næsten  hele  den 
gammeltestamentlige  Navnegivning,  som  f.  Ex.  Moses,  Isak, 
Abel,  Jonas,  Abrahamson,  Maleachi,  Makabæus,  ja  endogsaa 
Nebukanesar.  Trods  alt  dette  er  det  et  Under,  at  et  oprinde- 
lig saa  rent  germansk  Folk  som  disse  Kimbrernes  Efterfølgere 
i  Tidernes  Løb  saa  fuldstændig  kan  fornægte  deres  Oprindelse, 
at  den  simple  Dansker  for  Tiden  ikke  kender  noget  værre 
Skældsord  end:  „Du  Tvsker!" 

det  ejer  den  stemte  s-Lyd,  der  ogsaa  spiller  en  stor 
Rolle  i  det  gotiske  Sprog".  Med  „Goter"  menes  her 
ikke  den  samlede  Folkegruppe,  som  Tyskerne  kalder 
„Germaner"  '•'),  men  særlig  den  snævrere  Stamme,  der 
boede  paa  den  preussiske  Østersøkyst.  Denne  Stamme 
skal  altsaa,  udgaaende  fra  Tyskland,  i  sin  Tid  have 
koloniseret  Bornholm  og  Skaane,  og  endnu  vil  Hr.  Neu- 
haus  i  Skaane  og  paa  Bornholm  finde  Minder  om  dens 
Sprog.  At  hans  folkegeografiske  Lærdomme  er  Gætværk, 
og  hans  sproglige  do.  rent  Vrøvl,  spiller  ingen  større 
Rolle ;  det  er  jo  ikke  Sagkyndige,  men  Ukyndige,  han 
skriver  for  **). 

En  i  Danmark  udgiven  tysk  Læsebog,  der  bruges  i 
flere  Skoler,  skildrer  omhyggelig  Tysklands  Geografi  og 
Kulturforhold,  og  maa  til  dette  Formaal  bl.  a.  opbygge 
Læseren  gennem  talrige  Afbildninger  af  Mindesmærker 
til  Forherligelse  af  Germania,  af  tyske  Kejsere  o.  1.  Det 
tyske  Riges  ikke-tyske  Nationaliteter  omtales  kun  paa  to 
eller  tre  Steder.  De  to  omhandler  Polakkerne ;  paa  det 
ene  affærdiges  de  i  Forbigaaende  med  følgende  Ord : 
„Saadanne  Masse-Sammenhobninger,  som  i  Ruhr- Egnen 
og  i  Berlin,  fører  til  Opstaaelse  af  Arnesteder  for  polsk 
Lidenskab;  men  meget  værre  er  det  i  selve  Østlandet, 
hvor  slavisk  Tilstrømning  undergraver  den  tyske  Formagt 
paa  alle  det  offentlige  Livs  Omraader,  medens  de  Indfødte 
voxer,  styrkes  økonomisk  og  teer  sig  fanatisk  i  tysk- 
fjendtlig Nationalisme".  Det  citerede  staar  uden  Kommentar, 


*)  eller  „Tyskere".  Det  er  ikke  altid  let  at  finde  Rede  i  den 
tyske  videnskabelige  Sprogbrug;  jfr.  nedenfor  om  „Germaner" 
og  „Tyskere"  S.  107  (§  4—5). 

^)  Det  stemte  s  (engelsk  z)  var  oprindelig  fælles  for  hele  Folke- 
gruppen, men  gik  senere  i  Nordisk,  Engelsk  og  Tysk  over  til 
r,  forsaavidt  som  det  ikke  helt  forsvandt.  Det  stemte  s  i 
Nyskaansk  og  Nybornholmsk  har  altsaa  ikke  mere  med  Gotisk 
at  gore,  end  den  samme  Lyd  har  i  Engelsk,  Hollandsk  og  Fransk. 

og  uden  at  der  ved  Læsestof  af  mindre  fordømmende 
Indhold  gives  nogen  Modvægt.  Saaledes  er  altsaa  den 
Medfart,  som  Tysklands  ikke-tyske  Nationaliteter  faar  i 
en  af  vore  mest  udbredte  Skolebøger;  jfr.  S.  74  om  Dr. 
phil.  Ernst  Kapers  Udtalelser  paa  Skolemødet   1908. 

Ikke  nok  med,  at  tyske  Annexions-Lærdomme  og 
Domme  om  „minderwertige"  Nationaliteter  serveres  os 
velvillig-kommentarløst  gennem  vidtudbredte  Skolebøger,  — 
i  Tidsskriftliteraturen  og  Dagspressen  bliver  der  mangen- 
gang arbejdet  Annexions-Tyskerne  direkte  i   Hænderne. 

Forfatteren  Johannes  V.  Jensen  har  indlagt  sig 
temmelig  stor  Navnkundighed  gennem  sine  Udtalelser  om 
Jyllands  Nationalitetsforhold :  Jyderne  føler  sig  nærmere  i 
Slægt  med  Angelsaxerne  end  med  Ødanskerne,  der  ikke 
har  gjort  andet  for  Jylland  end  at  udsuge  det;  Jyderne 
føler  ikke  ødansk  Skam  og  Nederlag  som  noget  dem  ved- 
kommende ;  Tabet  af  Sønderjylland  er  ikke  nogen  større 
Ulykke,  thi  det  „blev  jo  i  Familien".  For  disse  Ud- 
talelser har  han  da  ogsaa  høstet  megen  Paaskønnelse  hos 
Annexions-Tyskerne,  f.  Ex.  i  Artiklen  „Dansk  Historie- 
forfalskning" (Hamburger  Nachrichten,  22.  Febr.  1907, 
se  ovenfor  S.   53  samt  mit  Skrift  „Hjemmetyskeri"  S.   11). 

Teologen  M.  Kirkegaard  har  i  en  Diskussion  med 
mig  skrevet  et  Indlæg  „Smed  eller  Skrædder",  National- 
tidende 16.  Juli  1908.  Heri  udvikler  han,  at  han  ikke 
vilde  have  sit  Fædreland  forsvaret  med  Vaabenmagt,  selv 
om  der  ogsaa  var  Udsigt  til,  at  det  kunde  nytte.  „Alt 
det  (særlig  danske)  kan  vi  ikke  aflægge,  selv  om  vi  gærne 
vilde.  Man  kunde  lige  saa  gærne  tale  om  at  vaske  en 
Neger  hvid.  Vi  er  Danske,  og  vi  vedbliver  at  være 
Danske,  om  vi  saa  nok  saa  meget  mister  vor  Uafhængig- 
hed. Men  hvad  skal  vi  saa  med  Kanonerne?  .  .  .  Og 
selv  under  en  fuldstændig  Denationalisering  vil(de)  meget 
af    det    bedste    i    vort    folkelige  Særpræg    kunne  bevares, 

paa  samme  Maade,  som  vi  genkender  mange  af  Kelternes 
Ejendommeligheder  hos  Nutidens  Franskmænd.  Individets 
Liv  bliver  maaske  rigere  og  mere  nuanceret  paa  denne 
Maade  end  ved  Fastholden  af  de  gamle  Former". 

„Soc  i  a  1  -  D  e  m  o  k  ra  t  e  n"  27.  Februar  1908  inde- 
holdt paa  Forsiden  en  Artikel  om  „Mindefesten  i  Sverrig", 
omhandlende  den  Fest,  hvormed  man  i  Malmø  d.  26. 
Februar  fejrede  Tohundredeaarsdagen  for  Skaanes  Ind- 
lemmelse i  Sverrig.  Heri  siges  om  de  Snaphaner  og 
Malmø  Borgere,  der  i  1659  gjorde  Oprør  mod  Svenskerne, 
at  det  bare  var  „de  skaanske  Militarister,  der  i  1658  ud- 
slyngede Forbandelser  over  Freden  i  Roskilde" Det, 

der  skulde  æres,  var  ikke  Krigsforherligelsen,  men  Folke- 
slagenes Ret!  Ved  Freden  i  Roskilde  skete  der  jo  nem- 
lig det,  at  en  Landbefolkning  kom  til  at  høre  sammen 
med  det  Land,  den  havde  Skikke  og  Sprog  tilfælles  med, 
og  hvortil  den  naturmæssig  burde  høre."  Denne  for- 
bløffende „Oplysning"  indlemmedes  i  den  socialdemokra- 
tiske Folke-Videnskabeligheds  Skatkammer,  uden  at  en 
eneste  af  vore  ledende  Historikere  tog  til  Genmæle  der- 
imod; kun  i  „Horsens  Avis"  blev  Artiklen  fremdraget  og 
gjort  til  Genstand  for  Omtale.  En  skøn  Harmoni  med 
„Hamburger  Nachrichten"  !  Jfr.  Annexions-Artiklen  af 
22.  Febr.  1907:  „Den  samme  Klage  (over  Udsugning) 
hørtes  før  i  Slesvig  og  Holsten  som  for  Tiden  paa 
Island.  Ligesaa  var  det  i  Norge  og  S  k  a  a  n  e,  saa 
længe  disse  Lande  stod  under  dansk  Herredømme." 

Hr.  H.  P.  Hansen,  socialdemokratisk  Redaktør  i 
.Aalborg,  erklærede  nylig  paa  et  Folkemøde  i  Svendborg: 
„Det  vilde  være  en  Lykke  for  Danmark,  om  det  blev 
germaniseret".  Hans  Partifælle  N.  C.  Christensen 
udtalte  d.  25.  Februar  iaar  i  Folketinget,  at  han  ganske 
sluttede  sig  til  denne  Udtalelse.  '  En  stor  Skare  troende 
Tilhængere  venter  nu  sikkert  spændt  paa,   at  d'Hrr.  H.  P. 

G.  Schltte:  Altvske  Annexionslækdom.ViE.  7 


98 


Hansen  og  Christensen  til  alt  Folkets  Lyksaliggørelse  vil 
udtale  sig  lidt  nærmere  om,  hvorledes  de  tænker  sig  i 
en  Haandevending  at  faa  Germaniseringen  gennemført. 
De  moderne  „Germanernes  Lærlinger"  synes  jo  aabenbart 
at  gaa  ud  fra,  at  man  skifter  Nationalitet,  som  man  skifter 
en   Frakke. 

Ikke  alene  i  Teorien  finder  Germaniseringen  Apostle 
heroppe,  men  ogsaa,  som  det  synes,  i  Praxis,  ja,  oveni- 
købet  undertiden  paa  en  mærkelig  aktiv  Maade.  Jeg 
sigter  her  ikke  til  Biograf-Tyskeriet  eller  til  det  danske 
Lærerforlags  snart  herostratisk  navnkundige  Kundgørelse ; 
den  sidste  tor  vel  snarere  regnes  for  Taabelighed  end  for 
Ondskab.*)  Jeg  sigter  til  et  mystisk  Muldvarpe-Arbejde, 
som  jeg  lejlighedsvis  er  stødt  paa.  At  den  altyske  For- 
ening holder  Spioner  heroppe,  ved  jeg  af  dyrekøbt  Er- 
faring **).  Og  det  lader  til,  at  de  undertiden  kan  finde 
danske  Individer,  der  ikke  er  uvillige  til  at  tjene  dem 
som  Haandlangere.  Herom  har  jeg  nylig  faaet  Med- 
delelse fra  en  Lærerinde,  som  sendte  mig  et  tysk  Pro- 
spektkort med  Billeder  af  Kejser  Vilhelm  II  og  af  tyske 
Soldater  i  Kampstilling  og  paa  Triumftog.  „Jeg  har", 
skrev  hun,    „faaet  det  af  en  Elev,  der  havde  modtaget  det 


*)  .,Danrnark:  Den  danske  Lærerforening  paabegynder  i  en  nær 
Fremtid  et  Forlag  i  Forbindelse  med  Skole-  og  Undervisnings- 
materiale. Da  der  i  Danmark  kun  drives  en  ringe  Fabrikation 
af  disse  .Artikler,  har  man  til  Hensigt  at  importere  østrigsk 
eller  t\'sk  Fabrikat,  invorfor  det  nævnte  Forlag  ønsker  at  træde 
i  Forbindelse  med  et  leveringsdygtigt  Firma,  for  at  dette  kan 
overtage  Enerepræsentationen  for  Danmark.  Foretagendet,  der 
træder  ud  i  Livet  efter  Beslutning  af  og  med  Understøttelse 
af  danske  Folkeskolelærere,  regner  med  en  stor  Afsætning  af 
alle  Artikler  og  vil  i  meget  kort  Tid  lægge  hele  Markedet 
under  sig.  Tilbud  indsendes  til  „Dansk  Lærerforenings  For- 
lag'', Bropalæ,  Aarhus. 
**)   Jfr.  ovenfor  S.  54. 

paa  Gaden  af  en  mindre  Dreng,  der  gik  med  en  hel 
Bunke  og  delte  dem  ud.  Af  en  anden  Elev.  der  har 
en  Broder  i  H.  Madsens  Skole  paa  Vodrofsvej,  har  jeg 
hørt,  at  Drengene  der  havde  faaet  en  hel  Mænde  lig- 
nende Billeder,  ligeledes  af  en  Dreng  paa  Gaden.  Jeg 
er  saa  oprørt  over  dette  Forsøg  paa  at  interessere,  for  at 
bruge  et  mildt  Udtryk,  vore  Børn  for  det  tyske  Væsen, 
at  jeg  ikke  kan  lade  være  at  overgive  Sagen  i  Deres 
Hænder ;  om  det  dog  ikke  skulde  være  muligt  at  sætte 
en  Stopper  for  dette  Uvæsen.  —  denne  Frækhed". 
Senere  er  jeg  ogsaa  andetsteds  stødt  paa  Folk,  der  havde 
faaet  de  nævnte  tyske  Kort.  Det  viser  sig  endog,  at 
de  kan  faas  i  kjøbenhavnske  Forretninger.  Saaledes  f.  Ex. 
et  Kort  med  „Erstiirmung  der  Duppeler  Schanzen.  18. 
April  1864",  hvor  man  ser  Preusserne  storme  frem  med 
den  sort-hvide  Fane  i  Spidsen  og  jage  de  danske  Soldater 
paa  Flugt!  (Jfr.  .,Vort  Land"  7  Juni,  „Møns  Dagblad" 
11.  Juni).  Jeg  kunde  ogsaa  fortælle  mere  endnu,  men 
dette  maa  jeg  give  Afkald  paa,  da  det  er  af  den  Art,  at 
det  ligefrem  ikke  kan  omtales  offentlig. 


IV. 

VEJLEDNING  TIL  IMØDEGAAELSE 

AF  ANNEXIONSLÆRENS 

HOVEDPUNKTER. 


Jeg  vender  nu  tilbage  til  Dr.  phil.  P.  Munchs  Ud- 
talelse i  „Politiken"  1900  om  Granskningerne  vedrørende 
Jyllands  forhistoriske  Indbyggere:  „I  hvert  Fald  glæder 
man  sig  ved,  at  vi  er  ved  at  komme  ud  af  de  Tider,  da 
Forskernes  Hypoteser  om  slige  Problemer  havde  Vægt 
som  Indlæg  i  Tidens  egne  nationale  Stridsspørgsmaal" . 

Da  mit  første  Varsko  mod  de  tyske  Annexionslær- 
domme  i  den  Grad  er  prellet  af  paa  Dr.  Munch,  har  jeg 
ikke  stor  Fortrøstning  om,  at  han  vil  ænse,  hvad  jeg 
ovenfor  har  forebragt  for  at  gentage  og  forstærke  hint 
Varsko.  Maaske  kan  der  dog  ventes  lidt  mere  Lydhorhed 
overfor  Vidnesbyrd,    der  kommer  fra  en  helt  anden   Kant. 

En  Forfatter  ved  Navn  Bresnitz  von  Sydacoff 
har  nylig  udgivet  et  Flyveskrift  „Das  Balkanproblem  und 
die  Balkandynastien"  (efter  1907;  uden  Aarstal).  Kapitel 
III  omhandler  det  siden  ifjor  saa  aktuelle  Æmne  „Bosnien 
og  den  storserbiske  Fare",  og  derpaa  følger  Kap.  IV, 
„Panslavismens Jærnring".  S.  60  hedder  det:  „Et  Vidnes- 
byrd om,  at  ikke  blot  de  storserbiske  Krese,  men  ogsaa 
det  officielle  Serbien  gør  Krav  paa  Østrig-Ungarns  hele 
sydøstlige    Omraade,    er    den    mærkelige    Maade,    hvorpaa 

man  i  alle  Serbiens  Skoler  lærer  —  „Geografi".  De  i 
de  serbiske  Skoler  brugelige  og  af  Undervisnings-Forvalt- 
ningen stadfæstede  Landkort  kendemærker  alle  Østrig- 
Ungarns  sydøstlige  Provinser  som  serbisk  Eje,  og  i  Geografi- 
bøgerne bliver  det  udtrykkelig  fremhævet,  at  disse  Lande 
er  serbiske  og  kun  midlertidig  forvaltes  af  Østrig-Ungarn. 
Da  der  i  Delegationernes  sidste  Samling  fra  ungarsk  Side 
blev  protesteret  mod  denne  uhørte  Fremgangsmaade,  af- 
gav den  serbiske  Regering  den  udtrykkelige  Erklæring, 
„at  der  hverken  existerer  saadanne  Kort  eller  Skolebøger, 
eller  at  saadanne  bruges  i  nogen  offentlig  Skole".  Men 
disse  Erklæringer  er  ikke  andet  end  frække  Løgne.  Foran 
mig  ligger  et  Exemplar  af  disse  Lærebøger,  der  for  Tiden 
bruges  i  samtlige  offentlige  Normalskoler  i  Serbien,  og 
udtrykkelig  fremtræder  som  billigede  af  det  serbiske  Kultus- 
ministerium". Derpaa  citeres  af  „Serbiens  og  de  serbiske 
Landes  Geografi  for  Normalskolens  IV  Klasse,  stadfæstet 
af  Kultusministeren  1902,  Oplag  16,485,  3.  Udg.  af 
Mihajlo  Jovic  og  D.  Putnikovic,  1905,  Pris  60  Para" ; 
som  „serbiske  Lande"  opregnes  her:  Bosnien,  Hercegovina, 
Dalmatien,  Banatet,  Kroatien,  Slavonien  og  Istrien ;  det 
sidste  kaldes   „den  største  serbiske  Halvø". 

Det  maa  til  Forklaring  tilføjes,  hvad  der  ogsaa  frem- 
gaar  af  Hr.  Sydacoffs  Skrift,  at  ingenlunde  alle  de  „fra- 
skilte Serber"  i  Virkeligheden  er  saa  længselsfulde  efter 
den  storserbiske  Moderfavn ;  tværtimod  finder  Storserberne 
tit  ingen  mere  forbitrede  Fjender  end  deres  „Brødre"  i 
Kroatien. 

Videre  siger  Hr.  Sydacoff:  „Saaledes  lærer  man  i 
Serbien  Geografi  og  nærer  fra  Slægt  til  Slægt  den  Tro, 
at  hine  Lande  engang  vil  tilfalde  Serbien ;  saaledes  goder 
man  uophørlig  den  storserbiske  Propagandas  Ager, 
hin  storserbiske  Propaganda,  der  gennem  talrige  Agenter 
uophørlig    holdes  i  Gang  i  alle  de  ostrig-ungarske  Lands- 

dele,    som    vi    i    den   officielle  Lærebog  finder  kaldt   „ser- 
biske Lande". 

Ikke  sandt,  en  udmærket  Illustration  til  Dr.  Munchs 
„glædelige  Forsikring",  at  vi  er  ved  at  komme  ud  af  de 
Tider,  da  det  paastaaede  sproglig-historiske  Slægtskab 
havde  Vægt  som  Indlæg  i  Tidens  egne  nationale  Strids- 
spørgsmaal !  I  Østrig-Ungarn  finder  vi,  at  saadanne  Ind- 
læg endogsaa  volder  Forespørgsler  i  Folke-Repræsentationen 
og  Noteskifte  med  Udlandet! 

„Uhørt"  kalder  Hr.  Sydacoff  den  officielle  serbiske 
Folkeopdragelses  Fremgangsmaade.  Hans  Følelser  kan  vi 
godt  forstaa,  men  „uhørt",  —  nej,  det  er  den  ingenlunde, 
ialfald  ikke  for  os  Danske.  „Ligesaa  hos  os",  maa  vi 
sige.  Erstatter  vi  „storserbisk"  med  „altysk"  og  „istrisk" 
med  „jysk",  saa  bliver  det,  som  om  vi  saa  ind  ad  vore 
egne  Vinduer.  Det  passer  Ord  til  andet,  ligefra  Lære- 
bøgerne å  la  Daniel  med  „den  største  .  .  .  ske  Halvø"  og 
„de  midlertidig  fraskilte  .  .  .  ske  Lande"  og  til  de  udsendte 
stor  .  .  .  ske  Agenter;  jeg  selv  har  jo  herhjemme  truffet 
en  saadan  Agent  og  har  haft  den  Ære,  efter  hans  Bort- 
rejse fra  Danmark  at  blive  nedrakket  af  ham  i  de  altyske 
Tidsskrifter   „Heimdall"   og   „Jungdeutschland". 

Kun  een  Ting  passer  ikke:  medens  der  i  de  ostrigsk- 
ungarske  Delegationer  er  bleven  protesteret  saa  kraftig 
mod  de  udenlandske  Annexionslærdomme,  at  disses  Op- 
havsmænd er  blevne  nødsagede  til  at  tage  offentlig  Af- 
stand derfra,  saa  er  der  i  Danmark  hidtil  ikke  en  Sjæl, 
der  har  rørt  paa  sig,  naar  undtages  nogle  temmelig  spag- 
færdige Ytringer  af  forskellige  Sprogmænd,  af  Historikerne 
Steenstrup  og  H.  V.  Clausen  og  af  enkelte  andre  Per- 
soner saasom  Johanne  Futtrup  og  Redaktionssekretær  Fr. 
V.  Jessen.  Ovenikøbet  er  der  hos  os  adskillige  Personer, 
der  saaledes  som  Joh.  V.  Jensen  arbejder  Annexions-Poli- 
tikerne  direkte  i  Hænderne. 

Danmarks  uvirksomme  eller  selvmorderiske  Holdning 
overfor  de  mest  nærgaaende  Annexionslærdomme  fra 
Udlandets  Side  bliver  saa  meget  des  mere  paafaldende, 
naar  man  iagttager  den  umaadelige  Energi,  der  fra  vore 
Historikeres  Side  blev  udfoldet  i  Kampen  mod  et  forholds- 
vis uskadeligt  National-Spøgelse  som  Niels  Kjeldsen.  Jeg 
skal  ikke  sige  et  eneste  ondt  Ord  om  den  Sandheds- 
kærlighed, der  var  Drivfjeren  til  deres  Optræden  ved 
denne  Lejlighed;  jeg  skal  endogsaa  lykønske  dem  til,  at 
de  i  vore  idéforladte  Tider  har  vedligeholdt  et  saa  stort 
Fond  af  den  hellige  Ild.  Men  jeg  kan  alligevel  ikke  til- 
bageholde den  Ytring,  at  hin  Energi  tykkes  mig  lovlig  en- 
sidig frugtbargjort,  og  at  der  lige  for  vore  Historikeres 
Næse  ligger  mangfoldige  Angrebspunker,  hvor  den  kunde 
tages  i   Brug  med  adskillig  større  Udbytte. 

Sandt  nok,  Forhistoriens  Taagevidder  er  ikke  nogen 
værdig  Tumleplads  for  vore  Historikere  med  deres  Ædrue- 
lighed og  Virkelighedssans,  —  det  skal  jeg  villig  ind- 
rømme Dr.  Munch.  Men  midt  i  dette  Taagehav  er  der 
dog  Øer  med  temmelig  fast  Grund,  som  nok  kunde  for- 
tjene at  opmaales.  Der  er  f.  Ex.  hele  den  klassiske 
Geografi-Overlevering  om  den  kimbriske  Halvø  og  om  de 
tilgrænsende  Egne  i  Nordtyskland;  her  kunde  vor  Historie- 
forskning sammen  med  vor  historiske  Geografiforskning 
meget  vel  bringe  nyttige  Resultater  for  Dagens  Lys. 

Og  hvis  blot  vore  yngre  Historikere  og  Geografer 
vilde  tilegne  sig  de  nødtørftigste  Elementærkundskaber 
om  sproglig  Folkegruppering  samt  derpaa  omhyggelig 
sammenbygge  disse  Kundskaber  med  det  ældste  historisk 
sikre,  de  mener  med  god  Samvittighed  at  kunne  fastslaa 
om  de  nationale  Forhold  paa  den  kimbriske  Halvø,  —  ja 
saa  vilde  der  allerede  være  vundet  store  Ting. 

Maaske  er  det  et  kedeligt  Arbejde  for  Ikke-Sprogmænd 
at     skulle     tilegne     sig    saadanne    sproglige     Kundskaber. 

Maaske  vil  de  finde,  det  overstiger  selv  en  Herkules' 
Krætfer  at  skulle  møde  de  tyske  Annexionslærdomme, 
der  voxer  frem  om  igen  og  om  igen,  to  for  hver  een, 
man  kapper  Hovedet  af,  og  saa  videre  indtil  Kedsommelighed. 

Men  jeg  kan  forsikre  om,  at  ogsaa  dette  Arbejde  har 
sin  Lon,  sin  Tilfredsstillelse.  Den  der  har  deltaget  i 
Vagttjenesten  overfor  de  tyske  Annexionslærdomme,  vil 
atter  og  atter  have  faaet  at  høre  fra  de  danske  Sønder- 
jyder: „Tak  for  dit  Arbejde;  vi  er  glade  for  hvert  Ord, 
vi  hører  fra  danske  Fagmænd ;  thi  naar  ingen  vil  oplyse 
os  fra  den  Kant,  hvor  skal  vi  da  vide,  hvad  der  er  Løgn, 
og  hvad  der  er  Sandhed?"  *) 

For  at  raade  Bod  paa  den  Planløshed,  der  hidtil  har 
kendemærket  vor  Stilling,  har  jeg  nu  foretaget  en  Møn- 
string baade  over  vore  Angribere  og  over  nedbrydende 
og  opbyggende  Kræfter  i  vor  egen  Lejr.  Tilslut  skal  jeg 
prøve  at  sammenstille  en  Del  af  de  vigtigste  Synspunkter, 
der  spiller  en  Rolle  i  de  ætniske  Stridsspørgsmaal.  Maaske 
kan  der  deraf  efterhaanden  fremvoxe  en  ligefrem  „Kate- 
kismus" til  Vejledning  for  læge  og  lærde,  der  ønsker  at 
have  Svar  paa  rede  Haand  overfor  Tyskernes  Annexions- 
lærdomme. 

§  1 — 3.  Brug  og  Misbrug  af  æiniske  Lærdomme  i 
Almindelighed. 

§  1.  Oldtid  er  Oldtid,  og  Nutid  er  Nutid;  lad  ikke 
de  Levende  undgælde  for  forlængst  afdøde  Folks  Danskhed 
eller  Tyskhed! 


')  exempelvis  har  det  vakt  den  største  Tilfredshed,  at  Lærer  A. 
Lorenzen  synes  at  være  bragt  til  Tavshed.  Jfr.  herom  Ar- 
tiklerne „Dansk  Godmodighed"  („Fiensb.  Av.",  Juli  1908), 
„Gravensteiner  Zeitung"  („Sundved  Annonce-Tidende",  citeret 
i  „Dybbøl-Posten"  9.  Okt.  1908),  „Den  U'ske  Forening  og 
Lærerne".  („Fiensb.  Av.",  Marts  1909).  Jfr.  endvidere  den  redak- 
tionelle Indledning  til  min  Artikelrække  „Nyt  Lys  over  Ang- 
lerne", „Fiensb.  Av.",  30.  Juni   1907. 

Til  det  vaagnende  National-Røre  har  man  med  Føje 
rettet  Sporgsmaalet :  „Vil  du  brede  Oldtids  Mørke  over 
Nutids  klare  Dag?"  Svar  paa  dette  Spørgsmaal  er  til- 
strækkelig klart  og  rigtigt  blevet  givet  allerede  længe  for 
Dr.  Munchs  Tid.  Den  danske  Forsker  Rafn  udtaler  sig 
f.  Ex.  derom  i  et  Brev  af  12.  Febr.  1849*),  hvori  han 
kritiserer  de  Grunde,  paa  hvilke  J.  Grimm  støttede  sine  vilde 
Annexionsplaner.  „Nærmere  belyste  ad  den  lingvistiske 
Vej  ville  saadanne  Grunde  upaatvivlelig  senere  kunne  an- 
vendes til  at  bevise  lige  det  modsatte  af,  hvad  De  til- 
sigter. Men  Grunde,  hentede  fra  en  fjærn  Tid  og  længst 
forsvundne  Forhold,  kunne  ikke  have  nogen  praktisk  Be- 
tydning og  burde  vistnok  mindst  anvendes  til  dermed  at 
gjennemføre  Retskrænkelser  og  sætte  Menneskeliv  og 
fredelige  Nabostaters  Interesse  paa  Spil.  Som  jeg  be- 
mærker, vil  De  ikke  engang  lade  os  beholde  Jylland,  men 
trøster  os  med,  at  „in  den  grossen  und  kleinen  Inseln 
soli  Scandinavien  walten  und  bliihen".  Jeg  holder  mig 
forvisset  om.  at  baade  Menneskeslægten  og  Tyskheden 
vilde  være  allerbedst  tjent  med,  at  de  tyske  Sprogmænd 
holdt  sig  indenfor  Besindighedens  Enemærker.  Nationali- 
tetsfølelse er  skjøn  og  ædel,  men  udarter  den  til  Fanatisme 
og  Anmasselse,  er  den  tilvisse  uædel  og  forkastelig,  den 
skamskænder  da  Menneskeheden  istedet  for  at  forherlige 
den.  Derfor:  lad  os  underordne  Nationaliteten  Kosmo- 
politismens Grundsætninger;  det  bor  især  være  Viden- 
skabsmandens og  navnlig  Sprogforskerens  Opgave  at  ar- 
bejde paa  en  større  Tilnærmelse  mellem  Nationerne". 
Disse  Ord,  der  overfor  en  Grimm  og  hans  Skole  var 
ganske  spildte,  burde  støbes  i  Guld  og  holdes  enhver  af 
de  tyske  Annexions-Prædikanter  uafladelig  for  Øje. 


*)    Briefwechsel  der  Gebriiaer  Grimm  mit  nordischen   Gelehrten. 

§  2.  Til  Trods  for  alle  den  sunde  Fornufts  Protester 
vil  Annexions- Prædikanterne  ikke  holde  op  med  at  mane 
Oldfolkene  op  af  Graven ;  slige  fremmanede  Genfærd  bør 
man  ikke  foragte,  men  hellere  taalmodig  soge  at  mane 
ned  igen. 

Sydacoffs  Meddelelser  om  den  storserbiske  Agitation 
viser,  at  vi  langtfra  har  overvundet  den  Tid,  i  hvilken 
Annexionslærdomme  har  kunnet  sætte  et  Folk  i  politisk 
Virksomhed.  Bærer  vi  os  nu  ad  som  Strudsen  og  stikker 
Hovedet  i  Busken,  sigende  „her  er  ingen  Røvere  i  denne 
Skov",  da  skaffer  denne  Fremgangsmaade  os  dog  ingen- 
lunde Fred.  Hæderlige  Forskere  som  Kossinna  vil  dadle 
os  som  „indsnævrede"  ;  Annexions-Tyskere  som  Sach  vil 
paastaa,  vor  Passivitet  skyldes  en  indre  Erkendelse  af,  at 
vi  ikke  har  rent  Mel  i  Posen.  Vi  maa  hellere  trække 
Hovedet  ud  af  Busken,  se  Fjenden  i  Øjnene  og  om  fornødent 
tage  Tyren  ved  Hornene.  Thi  skal  galt  være,  er  det  dog 
hæderligere  at  lade  sig  spidde  forfra  end  fra  Bagen. 

§  3.  Det  synes  nemt  nok  at  købe  sig  Fred  ved  at 
give  Afkald  paa  de  omstridte  Folk,  samtidig  med  at  man 
udviser  dem  fra  det  omstridte  Land;  *  men  kan  man  ikke 
med  fuld  Sikkerhed  gennemføre  det  sidste,  bør  man  vogte 
sig  for  uden  Nødvendighed  at  indlade  sig  paa  det  første, 
—  ellers  kan  det  let  faa  farlige  Konsekvenser. 

Historikerne  kan  let  nok  imponere  Menigmand,  naar 
de  med  rolig  Mine  udslynger  en  Paastand  som  den,  at 
Anglernes  Sprog  er  „rent  tysk".  Menigmand  kan  jo  ikke 
skelne  mellem  anden-  og  førstehaands  Sprogkund- 
skab og  tillader  sig  derfor  ingen  Kritik.  Helt  ander- 
ledes stiller  det  sig  imidlertid  med  det  geografiske.  Navne- 
Ligheder  som  den  kimbriske  Halvø  og  Himber-Syssel 
(Himmerland),  Angler  i  England  og  Angel  i  Sønder- 
jylland, Jyder  i  England  og  Jyder  i  Jylland  vil  altid  med 
uundgaaelig  Nødvendighed    indpræge    sig    i    den    folkelige 


107 


Forestilling.  Historikerne  kan  tvivle  paa  Sammenhængen, 
saa  meget  de  vil ;  overfor  Folket  vil  deres  Tvivl  gælde 
til  Vandsbæk.  Derfor,  naar  de  udleverer  Kimbrer,  Angler 
og  engelske  Jyder  til  Tyskerne,  vil  det  have  den  uund- 
gaaelige  Folge,  at  de  i  Menigmands  Øjne  udleverer 
hele  Jylland.  Saa  de  bør  tænke  sig  to  Gange  om, 
for  de  skrider  til  at  give  saadanne  omstridte  Folkeslag  et 
ætnisk  Stempel. 

II.  §  4 — 1.  Brug  og  Misbrug  af  ætniske  Samlings- 
navne. 

$  4.  Navnet  „Germaner",  brugt  i  Oldtiden  om  Stammer 
i  Jylland,  stempler  dem  ikke  som  Tyskere,  men  blot  som  et 
Led  af  den  gotisk-germanske  Folkegruppe. 

Romernes  Brug  af  Gruppenavnet  „Germaner"  er  i 
Virkeligheden  aldeles  flydende.  En  ganske  enkelt  Gang 
omfatter  det  hele  vor  Folkegruppe,  de  gamle  Nordboers 
„Gottjod",  Rasmus  Rask's  „Goter".  I  Reglen  omfatter 
det  Folkene  sondenfor  Østersøen,  ikke  blot  Fædrene  til 
de  senere  Tyskere,  men  ogsaa  de  gotiske  Østersofolk, 
Friser,  Saxer  og  andre  sydlige  Vesterhavssfolk,  samt  Ind- 
byggerne af  Jylland.  Adskillige  Gange  omfatter  det  kun 
de  allervestligste  eller  sydvestligste  Folk  i  det  nuværende 
Tyskland,  især  Frankerne.  I  folkelig  Brug  har  Navnet 
„Germaner"  aldrig  været  indenfor  vor  egen  Folkegruppe, 
førend  tyske  Forskere  i  19.  Aarh.  trods  Rask's  Protest 
bragte  det  paa  Mode.  Man  forstaar  nok,  at  Tyskerne 
finder  det  praktisk:  snart  er  det  fællesgotisk  Folkegruppe- 
navn, snart  omfatter  det  Landet  fra  Alperne  til  Skagen, 
ogsaa  kaldet  „Tyskland  efter  dets  naturlige  Grænser"; 
snart  atter  omfatter  det  kun  Tyskere  i  dette  Ords  snævreste 
Mening.  Kunde  der  tænkes  noget  Navn  bedre  egnet  til 
de  for  Annexions-Læren  nødvendige  Tilsnigelser? 

S  5.  Navnet  „Tyskere"  bruges  i  Oldtiden  ikke  om 
Stammerne   i  Jylland,    og   det   af  den  gode  Grund,    at  det 

overhovedet  slet  ikke  existerede ;  det  opkom  først  i  9. — 10. 
Åarh.  og  vandt  aldrig  Fodfæste  saa  langt  nordpaa  som  hos 
Nordfriserne,    endsige   hos   de  øvrige  Indbyggere  af  Jylland. 

At  Navnet  „Tyskere"  først  er  opkommet  i  9.- — 10. 
Aarh.,  dvs.  henved  tre  Aarhundreder  efter  den  Tid,  da 
vi  finder  Navnet  „Daner"  brugt  som  Samlingsnavn,  staar 
kildemæssig  fast.  Kimbrer,  Angler,  Jyder  har  aldrig  været 
kaldt  Tyskere  undtagen  af  tyske  Lærde,  der  ved  en  Tilsnigelse 
satte  Germaner  =  Tyskere.  End  ikke  Saxerne  kaldte  sig 
Tyskere,  før  de  ved  blodig  Tvang  var  blevne  fortyskede, 
se  §  11;  dette  Forhold  bliver  altid  omhyggelig  fortiet  i 
de  tyske  Annexionslærdomme. 

§  6.  Navnet  „Daner''  bruges  paaviselig  allerede  paa 
Skellet  mellem  Oldtid  og  Middelalder  (Aar  512)  som 
Samlingsnavn  for  Stammer  i  Jylland. 

En  Skare  Eruler,  der  ca.  Aar  512  drog  fra  Donau 
nordpaa,  passerede  „Danernes  Stammer",  inden  den  ind- 
skibede sig  til  den  skandinaviske  Halvø;  dette  meddeles 
os  af  den  græske  Historiker  Prokopios,  som  personlig 
kendte  Erulerne.  Indbyggerne  af  Himber-Syssel,  Angel 
og  det  øvrige  Jylland  har  lige  siden  den  historiske  Tids 
Gry  altid  været  regnede  for  Danske.  Naar  Sach  siger, 
at  Sønderjyderne,  forsaavidt  de  taler  Vestjysk,  aldrig  i 
„national  Forstand"  har  kaldt  sig  danske,  er  det  dels 
usandt,  dels  Tilsnigelse.  Sachs  Paastand  er  usand,  fordi 
vi  har  positive  Vidnesbyrd  om  det  modsatte.  En  tysk- 
sindet Lokalhistoriker  H.  N.  A.  Jensen,  som  Sach  ikke 
godt  kan  have  undgaaet  at  støde  paa,  vidner  1844*),  at 
Angelboerne  udtrykkelig  siger  om  sig  selv:  „Wi  hem 
sonst  dansk  wesen,  nu  siin  wi  diidsk  blawen".  Sachs 
Paastand    er    en    Tilsnigelse,    fordi    det   overhovedet    ikke 


*)  „Angeln  zunachst  fur  die  Angler'*,  S.  147.  Jensen  kalder 
Angelboernes  Sprog  „et  Plattysk  fuldt  af  danske  Ordfojninger 
og  Udtryk". 

falder  den  folkeniaal-talende  Landbo  ind  at  rende  rundt 
og  paradere  med  et  nationalt  Kendingsnavn;  det  er  saare 
sjældent,  han  faar  Lejlighed  dertil,  ja,  det  forekommer 
nærmest  kun  i  Grænseegne  som  Angel.  Kan  man  nu  ikke 
kalde  Jyderne  for  Danske,  fordi  de  ej  til  Hverdags  bærer 
dette  Navn  til  Skue,  saa  kan  man  heller  ikke  kalde  dem 
for  Jyder,  thi  dette  Navn  hores  i  folkelig  Brug  nuomstunder 
næsten  kun  udenfor  Jylland,  f.  Ex.  paa  Samsø,  jfr. 
Exemplerne  i  Feilbergs  jyske  Ordbog  samt  mine  Ud- 
talelser i  „Dansk  og  tysk  Sandhedskærlighed"  („Flensb. 
Av."   og   „Hejmdal"    1.  Jan.    1908). 

§  7.  Navnet  ,J  n  g-V enn  e r^'  (dvs.  Folkestamfaderen 
Ingves  Æt)  bruges  i  Oldtiden  og  den  tidlige  Middelalder 
hovedsagelig  om  nordiske  Folk,  medomfattende  Indbyggerne 
af  Jylland. 

Romeren  Plinius  i  1.  Aarhundrede  efter  Kristus  med- 
deler en  Folketavle,  hvorefter  „Ingveonerne"  omfatter 
Kimbrer,  Teutoner  og  Chauker.  Da  det  sidstnævnte  Folk 
boede  i  Hannover,  har  de  tyske  Forskere  sluttet,  at 
„Ingveoner"  var  et  og  det  samme  som  det  af  dem  for- 
modede anglisk-saxisk-frisiske  Folkeforbund.  Derfor,  naar 
et  engelsk  Kvad  fra  det  6.  Aarhundrede  Kalder  Danerne 
for  „Ing-Venner",  saa  slutter  Kogel,  at  disse  Daner  ikke 
kan  være  rigtige  Daner,  men  maa  være  Angel-Saxer! 
Dertil  er  der  at  sige,  at  den  hjemlige  Overlevering  ikke 
kender  Ing-Venner  andre  Steder  end  hos  Nordboerne: 
fra  Ingve  stammer,  foruden  Danerne,  den  fra  Gotland  ud- 
gaaede  Kongeæt  Siklingerne  og  den  svenske  Kongeæt 
Skilvingerne,  ogsaa  kaldet  Ynglinger,  dvs.  Ingves  Efter- 
kommere. Det  oldengelske  Runekvad  sigec:  „Ing  var 
forst  hos  Øst-Danerne".  I  den  senere  Tid  fandt  hans 
Forherligelse  sit  Hovedsæde  i  Upsala;  Hovedguden  Frey 
kaldtes  her  Ingun-år-freyr,  dvs.  „Ing- Vennernes  Aarings- 
Herre",    „den  Gud,    der  giver  Ing-Vennerne  god  Aaring". 

Saa  mange  og  saa  tungtvejende  er  de  Vidnesbyrd,  der 
fortæller  os,  at  Ing-Vennerne  først  og  fremmest  var  Nord- 
boer. Og  dem  alle  vil  de  tyske  Lærde  vrage  til  Fordel 
for  et  enestaaende  Vidnesbyrd  fra  et  fremmed  Folk  og  fra 
den  yderste  Udkant  af  dette  Folks  geografiske  Synskres  ! 
En  saadan  Fremgangsmaade  dømmer  sig  selv;  man  kan 
trygt  sige,  at  den  stiller  Forholdene  næsten  lige  paa 
Hovedet  *). 

III.  §  8 — 12.  Ætnisk-politiske  Skel  i  Virkeligheden 
og  i  de  tyske  Forskeres  Fantasi. 

$  8.  Jyllands  søfartsmæssige  Østhælding.  Sit  Ansigt 
vender  Jylland  mod  Øst,  dvs.  mod  de  danske  Øer  og 
Skandinaviens  Fastland,  og  Ryggen  vender  det  mod  Vest, 
dvs.  mod  Saxland;  thi  paa  Østkysten  ligger  næsten  alle 
dets  Havne,  medens  dets  Vestkyst  er  havneløs,  en  skibs- 
farlig „Jærnkyst",  alene  paa  nær  den  yderste  Snip  mod 
Sydvest. 

Naar  de  tyske  Forskere  uvægerlig  vil  lade  Urtidens 
Jylland  slutte  sig  til  Saxland,  da  tager  de  det  for  givet, 
at  sammenhængende  Fastlande  nødvendigvis  maa  have  større 
national  Sammenhængskraft  end  Lande,  der  er  skilte  ved 
Bælter  og  Sunde.  De  gaar  frem  ligesom  Dr.  Daniel,  der 
uden  at  bryde  sig  om  Statsgrænser  erklærer  Jylland  for 
en  „tysk  Halvø"  og  Skagen  for  „Tysklands  nordligste 
Punkt".  —  Naar  denne  Slutningsmaade  gøres  gældende 
overfor  Nutiden,    kan  den  være  gal  nok;   overfor  Urtiden 


*)  At  Ing-Vennernes  Centrum  ligger  hos  Nordboerne,  er  allerede 
blevet  erkendt  af  flere  tyske  Forskere,  især  af  Rieger,  Kossinna 
og  Herman  Møller.  Jfr.  Englænderen  H.  M.  Chadwick,  „The 
Origin  of  the  English  Nation",  1907,  refereret  af  mig  i  „Arkiv 
for  nordisk  filologi"  XXV,  310  ff.  Mr.  Chadwick  gaar  saa 
vidt  i  sin  Opposition  mod  den  gængse  tyske  Lære,  at  han 
opfatter  „Ing-Venner"  som  den  direkte  Forgænger  til  den 
historiske  Tids  „Daner".     Se  mit  ovenn.  Referat  S.  315. 

er  den  simpelthen  Nonsens;  den  viser  os,  hvorledes 
Mennesker,  der  er  opvoxede  i  Jærnbanernes  Tid,  mangen- 
gang aldeles  mister  Evnen  til  at  domme  om  Samkvems- 
forhold  og  Samkvemsforbindelser  i  forrige  Tider.  I  For- 
tiden, lige  fra  Nutiden  og  til  vore  Oldeforældres  Tid,  var 
det  ganske  anderledes,  end  hine  jernbaneomtaagede 
Fantaster  bilder  sig  ind;  da  var  Landvejen  ingen  Lande- 
vej, —  nej,  da  gjaldt  det:  hellere  100  Mile  til  Søs  end 
10  Mile  til  Lands.  Som  Folge  deraf  var  det  en  bydende 
Nødvendighed  for  et  Land  som  Jylland  med  den  havnrige 
Østkyst  og  den  næsten  utilgængelige  Jærnkyst  mod  Vest, 
at  dets  Hovedfærdselskres  maatte  blive  ved  Østersøen  og 
Kattegat,  ikke  ved  Vesterhavet.  Kun  den  sydvestslesvigske 
Kyst  dannede  en  Undtagelse :  her  afløstes  Jærnkysten  af 
en  havnerig  Strækning,  og  derfor  ser  vi  ogsaa,  at  disse 
Egne  tidlig  tages  i  Eje  af  en  Stamme  fra  den  sydlige 
Vesterhavskyst,  nemlig  Friserne. 

§  9.  Njord-Dyrkere  i  Danmark  overfur  andre  Religions- 
samfund. Urtidens  Angler  og  deres  Nabostammer  dyrkede 
et  kvindeligt  Sidestykke  til  Guden  Njord,  som  ifølge  den 
gældende  tyske  Opfattelse  skal  have  været  deres  Fælleseje 
med  Saxer  og  Friser,  medens  Nordboerne  stod  udenfor 
dette  Religionssamfund;  i  Virkeligheden  findes  der  ikke 
svageste  Spor  af  at  Saxer  og  Friser  har  dyrket  Njord, 
medens  derimod  denne  Guddoms  historiske  Hovedomraade 
var  Danmark  og  Sverrig. 

Romeren  Tacitus  fortæller,  at  Anglerne  og  8  andre 
Smaastammer  havde  en  Helligdom  paa  en  0  i  Oceanet, 
hvor  de  dyrkede  en  Frugtbarheds-Gudinde  ved  Navn 
Nerthus.  Dette  er  den  regelrette  gotiske  Urform  for 
det  Gudenavn,  som  paa  Nordisk  lød  Njordr,  gammeldansk 
Niærth,  Niærd.  Der  har  sikkert  været  en  Han-Njord  og 
en  Hun-Njord,  paa  samme  Maade  som  Njords  Søn  Frey 
havde    en  Søster  Freyja.     Man   mener,    at   de   to  Par  op- 

rindelig  var  et  og  det  samme,  idet  begge  er  Guddomme 
for  Frugtbarhed ;  Tacitus'  Skildring  af  Nerthus-Dyrkelsen 
stemmer  nøjagtig  med  den  Skildring,  der  tolvhundrede 
Aar  senere  gives  af  Freys-Dyrkelsen.  Til  Njord  helligedes 
foruden  Frugtbarheden  ogsaa  Søfarten.  —  Hele  denne  Gude- 
verden har  nu  de  tyske  Forskere  ganske  rolig  erklæret 
for  Ureje  i  et  anglisk-saxisk-frisisk  Urtidssamfund,  og  paa 
den  Kant  af  Helligdommen,  som  vender  mod  Nordboerne, 
har  de  opslaaet  en  stor  Plakat  med  Paaskriften:  „Adgang 
forbydes  Uvedkommende".  I  Virkeligheden  findes  der 
hos  Saxer  og  Friser  ikke  saa  meget  af  Njord  som  bag 
paa  en  Haand,  medens  Sporene  af  denne  Guds  Dyrkelse 
tiltager  i  Styrke,  jo  længere  vi  gaar  nordpaa.  Det  egent- 
lige historiske  Hoved-Sæde  for  Njords-Dyrkelsen  var 
Sverrig,  men  allerede  i  det  gamle  danske  Omraade  er 
Sporene  tydeli.i^e  nok:  i  Vestjylland  finder  vi  en  „Njords 
Høj"  (Nærild),  i  Randers-Egnen  et  „Njords  Vi"  (Njære), 
paa  Fyen  to  „Njords  Høje"  (Næraa,  ældre  Nærthøwæ), 
paa  Sjælland  et  „Njords  Hjem"  (Nærum,  ældre  Niarth- 
arum),  ved  Helsingborg  en  „Njords  Lund"  (Nærlunda) 
og  længere  nordpaa  en  „Njords  Holm"  (Niærdholm).  - — 
Njord-Nerthus,  Frugtbarhedens  og  Søfartens  Sindbillede, 
er  tydelig  en  Østersø-Guddom,  der  fra  Angel  og  det 
øvrige  Jylland  har  strakt  sit  Vælde  med  Søfarten  langs  de 
danske  Øer  over  til  det  skandinaviske  Fastland:  det  er 
det  søfarende  Jylland,  der  vender  sit  Ansigt  mod  Øst  og 
Ryggen  mod  Sydvest. 

§  10.  Jyder  overfor  Ødanske.  Modsætningen  mellem 
Jyder  og  Ødanske  er  ikke  større  end  venteligt  efter  den 
stærke  geografiske  Sondring;  Oldsagn  og  Historie  røber  ikke 
Spor  af  virkelig  National- Modsætning. 

Indbyggerne  af  Jylland  føler  sig  i  Modsætning  til 
Ødanskerne,  og  i  Middelalderen  var  denne  Modsætning 
endnu  større,  siger  Sach;   „Jyderne  gjorde  Oprør",  —  det 

ei  efter  hans  Mening  den  danske  Histories  Omkvæd  i 
Middelalderen.  —  Det  vilde  have  været  onskeligt,  om 
Hr.  Sach  havde  paavist,  hvordan  man  skulde  have  und- 
gaaet  enhver  Modsætning  mellem  saa  skarpt  sondrede 
Omraader  som  Jylland  og  de  danske  Øer,  saasnart  Sø- 
Samfærdselen  forfaldt,  som  den  jo  vitterlig  gjorde  efter 
Vikingetidens  Slutning.  Vi  Danske  plejer  at  mene,  at 
geografisk  Sondring  og  sociale  Særinteresser  var  mer  end 
tilstrækkelige  til  at  forklare  den  datidige  Separatisme,  og 
trods  Landets  Splittelse  naaede  den  jo  i  Danmark  aldrig 
saa  vidt  som  f.  Ex.  i  det  hellige  tysk-romerske  Rige. 
Vi  tykkes.  Tyskerne  maatte  have  takket  Himlen,  om  de 
i  Middelalderen  havde  haft  saa  liden  Separatisme,  som 
Danmark  fremviste,  og  at  de  kunde  have  god  Grund  til 
at  mindes  Skriftstedet:  „Hvi  ser  du  Skæven  i  din 
Broders  Øje,  men  Bjælken  i  dit  eget  bliver  du  ikke  var!" 
Jamen,  den  nationale  Modsætning  drev  jo  Jyderne  til 
talrige  Opror,  siger  Hr.  Sach.  Javist  —  han  maa  vel 
forstaa  sig  paa  nationale  Modsætninger,  siden  han  er  saa 
nøjeregnende,  at  han  ikke  vil  tage  det  for  gode  Varer  som 
Vidnesbyrd  om  Danskhed  i  „national  Mening",  naar  de 
fortyskede  Angelboer  1840  siger  om  sig  selv,  at  de  forhen 
har  været  Danske !  Men  saa  maa  vi  rigtignok  bede  om 
ogsaa  i  nærværende  Tilfælde  at  faa  en  „nøjeregnende 
Paavisning".  „Lige  for  lige,  naar  Venskab  skal  holdes!" 
Hr.  Sach  vil  vist  faa  ikke  saa  lidt  Arbejde  med  at  paa- 
vise,  alt  hvad  dertil  kræves.  —  1)  De  gamle  National- 
sagn om  en  fredelig  Forstaaelse  mellem  Jyllands  Ind- 
byggere og  Ødanskerne  er  ingenting  værd.  Herhen 
f.  Ex.  Lejrekrønikens  Dan-Sagn,  der  lader  Jyderne  kalde 
Kong  Dan  til  Hjælp  mod  sydlige  Angribere;  Saxe,  der 
gor  Dan  til  Anguls  Broder;  de  oldengelske  Heltesagn, 
hvori  Forherligelsen  af  Danerne  og  deres  Sejre  er  det 
stadige    Ledemotiv.     Alt    dette    maa    være    pure   Opspind, 

c,.  SchCtte  :  Altyski;  Annexionsi.ærdomme.  8 

eller  ogsaa  skal  „dansk"  her  stadig  ikke  forstaas  i  „national 
Mening".  2)  Jyderne  har  gennem  Sagntiden  og  den  hi- 
storiske Tid  kæmpet  meget  oftere  og  meget  hidsigere 
mod  Ødanskerne  end  de  tyske  Stammer  mod  hinanden 
indbyrdes,  f.  Ex.  Ditmarskerne  mod  Holstenerne,  Svejtserne 
mod  Østrigerne  osv.  3)  De  jyske  Kampe  mod  Ødanskerne 
har  ikke  haft  Rod  i  Bønders  Had  til  Adelen  eller  Adels- 
mænds Opsætsighed  mod  Kongen.  Jyderne  har  erklæret 
sig  for  Dansker-Fjender  i  udtrykkelig  „national  Mening". 
Altsaa  langt  udtrykkeligere,  end  f.  Ex.  den  tyske  Stamme 
Bajrerne  erklærede  sig  for  Tysker-Fjender  i  Napoleons- 
tiden;  og  dette  var  jo  dog  tilsyneladende  allerede  temme- 
lig udtrykkeligt :  thi  de  gode  Bajrere  paastod,  at  de  al- 
deles ikke  var  Tyskere,  men  derimod  keltiske  „Bojer", 
indvandrede  fra  Frankrigs  Skove  („bois"),  og  at  de  derfor 
burde  hjælpe  deres  franske  Brødre  mod  de  tyske  Arve- 
fjender, —  endnu  i  Tredserne  var  det  nødvendigt  at 
imødegaa  disse  Meninger  paa  Tryk!  4)  I  Nutiden  har 
den  danske  Nationalfølelse  ingen  Rod  i  Jylland.  Saagodt 
som  ingen  af  de  danske  Landeværnsmænd  mod  de  tyske 
Annexionslærdomme  (jfr.  Listen  S.  74)  er  født  Jyde  eller 
har  en  jysk  Fader.  Altsaa  f.  Ex.  ikke  Steen  Blicher,  Nic. 
Andersen,  Feilberg,  Ernst  Kaper,  Mar.  Kristensen,  Lyngby, 
Holger  Pedersen,  Wimmer,  J.  Lindbæk,  Joh.  Ottosen, 
L.  Schmidt,  Steenstrup,  P.  Lauridsen,  Franz  v.  Jessen 
og  min  egen  Ringhed.  —  En  saadan  Paavisning  maa 
nu  Hr.  Sach  levere,  om  hans  Paastand  skal  staa  ved 
Magt.  Men  jeg  tror,  vi  kan  faa  Lov  at  vente  længe. 
Naar  han  nægter  den  „nationale  Mening"  af  Ordet  „dansk", 
brugt  før  48  af  jævne  Sønderjyder  om  deres  eget  Sprog, 
saa  har  han  dermed  sat  sin  egen  Paastand  om  Jydernes 
underjordiske  Anti-Danskhed  i  en  saadan  Klemme,  at  han 
vist  kan  spare  sig  Ulejligheden  for  at  søge  at  vrikke  den 
ud  derfra.     For  denne  Gang  skal  jeg   lade  Hr.  Sach  fare 

med  det  Skudsmaal,  at  han  har  fremsat  letfærdige  Paa- 
stande, ja  ligefremme  Tilsnigelser.  Det  er  vi  jo  vante  til 
fra  hans  Side.  Men  da  hans  Forsøg  paa  Forstyrrelse  af 
den  nationale  Husfred  her  er  særlig  ondartet,  kan  jeg  for 
Fremtidens  Skyld  ikke  undlade  at  erklære,  at  saafreir.t  han 
skulde  gentage  sin  Paastand  uden  den  ovenfor  krævede 
Paavisning,  skal  jeg  nok  stemple  ham  eftertrykkeligere. 

§  11.  Saxer  overfor  Danske  og  Tyskere :  Modsætningen 
mellem  det  samlede  Danmarks  Indbyggere  og  Saxerne  var 
indtil  ned  i  Middelalderen  langtfra  saa  stor,  som  paastaaet; 
den  oprindelige  store  Modsætning  var  ikke  mellem  Saxer 
og  Danske,  men  mellem  Saxer  og  Tyskere. 

I  Oldtiden  har  Saxerne  i  Tyskland  utvivlsomt  været 
politisk  skilt  fra  de  Danske,  og  i  Nutiden  fremtræder  de 
jo  som  udprægede  Tyskere.  Gaaende  ud  derfra  har  den 
tyske  Annexionslære  ganske  rolig  sat  Nutid  lig  med 
Oldtid,  saa  Saxerne  er  bleven  gjort  til  Tyskhedens  Natio- 
nal-Forfægtere  overfor  Danskheden,  lige  fra  de  i  Vuggen 
laa.  Men  den  Lære  trænger  vist  til  at  blive  set  lidt 
efter  i  Sømmene. 

Ethvert  Skolebarn,  der  har  lært  sin  Danmarkshistories 
allerførste  Kapitel,  ved,  hvordan  Stillingen  i  Virkeligheden 
var  mellem  Saxer,  Tyske  og  Danske  ved  vor  Histories 
Gry.  Det  er  tilstrækkeligt  at  nævne  saadanne  Hoved- 
personer som  Saxerhøvdingen  Widukind,  Frankerkejseren 
Karl  den  store  og  Danekongen  Gudfred,  —  saa  vil  Hand- 
lingens Hovedtræk  staa  klart  for  enhver,  der  ikke  er 
rent  uvidende.  Jeg  skal  nu  nærmere  udmale  nogle 
Enkeltheder.  —  Saxerne  indtil  det  8.  Aarh.  kaldte  sig  ikke 
Tyskere  (se  §  5)  og  talte  ikke  Tysk,  men  derimod  Moder- 
sproget til  det  senere  Engelsk  (se  §  21),  og  deres  „V^en- 
skab"  med  Tyskerne  lægger  sig  for  Dagen  deri,  at  de 
siden  d.  6.  Aarhundrede  laa  i  næsten  uafladelig  Strid 
med  dem.      Især   gik    det    los    mod  Tyringer   og   Franker. 

8* 

Saxerne  uddrev  med  Ild  og  Sværd  Tyringerne  fra  store 
Dele  af  Nordosthannnover,  hvilken  Tildragelse  er  ud- 
malet i  de  saxiske  Nationalsagn ;  ogsaa  Frankerne  fik  ofte 
Kærligheden  at  føle.  Til  Gengæld  tog  saa  Frankerne  sig 
sammen  i  d.  8.  Aarh.,  ledede  af  Karl  den  store;  nu  fik 
Saxerne  alvorlig  Tak  for  sidst,  og  da  de  ikke  vilde  lade  sig 
dobe  godvillig,  blev  de  døbte  i  Blod  og  bragte  Under- 
gangen over  deres  egne  Hoveder.  Den  Medfart,  som 
Karl  lod  Saxerne  vederfares,  staar  næsten  uden  Side- 
stykke i  Verdenshistorien.  Aar  782  lod  han  slagte  4500 
saxiske  Krigsfanger;  793  bortslæbtes  en  Tredjedel  af 
af  Indbyggere  i  Bardengau  (Østhannover) ;  796  utallige 
Indbyggere  fra  Weser-Egnene;  797  en  Tredjedel  af  Ind- 
byggerne i  tre  nordøsthannoverske  Landskaber;  798  øde- 
lagdes alt  Land  fra  Weseren  til  Bardengau  og  1600 
Gidsler  slæbtes  bort;  804  slæbtes  endnu  10,000  bort 
fra  Nordøsthannover  og  Holsten.  Istedenfor  de  bortslæbte, 
som  fordeltes  over  Frankerriget,  indflyttedes  talrige  Franker 
eller  andre  Tyskere ;  store  Strækninger  saxisk  Jord  i  Øst- 
holsten  og  Nordtyringen  gaves  til  Saxernes  Arvefjender 
Slaverne,  som  havde  været  Tyskernes  Forbundsfæller.  — 
En  saa  energisk  Tvangs-Expropriation  og  Tvangs-Fortysk- 
ning har  end  ikke  vore  Dages  Altyskere  til  Dato  kunnet 
gennemføre,  selv  om  de  aabenlyst  udtaler  Ønsket  derom  *). 
Hvorledes  forholdt  nu  de  Danske  sig  under  alt  dette? 
Naar  vi  ser  Slaverne  række  deres  Fjender  Tyskerne 
Haanden  til  fælles  Kamp  mod  Saxerne,  saa  kunde  der  jo 


*)  jfr.  „Deutschland  bei  Beginn  des  20sten  Jahrhs",  213.  „Vi  gør  os 
ingen  Skrupler  ved  at  fratage  Frankrig  og  Rusland  store  Di- 
strikter for  at  danne  Markgrevskaber  foran  vore  Grænser.  Det 
bør  fastsættes,  at  disse  Distrikter  skal  rømmes  af  deres  Ind- 
byggere. .  .  .  Derved  skaber  vi  ganske  vist  en  ny  Folkeret, 
men  hvad  saa?  Idag  fører  man  ikke  mere  Krig  som  for  50 
Aar  siden,  og  man  kan  meget  vel  ændre  Folkeretten,  eftersom 
man  faar  Brug  derfor". 

være  !?od  Grund  til  at  vente,  at  ogsaa  andre  Saxerfjender 
skyndte  sig  at  tage  Aktier  i  dette  Fællesforetagende ;  det 
er  jo  et  velkendt  Ord,  at  „hvor  Aadslet  er,  der  flokkes 
Ravnene".  Men  Historien  viser  os  noget  ganske  andet. 
Vi  ser  den  af  Tyskerne  fordrevne  Saxerhøvding  Widu- 
kind  søge  Tilflugt  i  Danmark.  Og  Aar  804,  da 
Tyskernes  nationale  Ødelæggelsesværk  er  naaet  frem  helt 
op  til  den  saxisk-danske  Grænse,  føler  de  Danske  sig  i 
den  Grad  truede  og  udæskede,  at  deres  Konge  Gudfred 
bryder  Neutraliteten  og  til  sin  Død  810  forer  Krig  med 
Frankerne  og  deres  Forbundsfæller  lige  fra  Østholsten  og 
til  Vestfrisland ;  han  svor  at  vande  sine  Heste  ved  Slots- 
brønden i  Karl  den  stores  Rigssæde  Aachen,  og  kun  Døden 
afholdt  ham  fra  at  gøre  et  alvorligt  Forsøg  paa  at  udføre 
denne  Hensigt.  Ogsaa  i  den  følgende  Tid  hører  vi  atter 
og  atter  Tilfælde,  hvor  Saxer  og  Daner  staar  paa  samme 
Side.*)  Sven  Estridsøn  meddelte  til  Adam  af  Bremen: 
„Det  er  sikkert  og  vist,  at  Harald  Blaatand  gav  Hol- 
stenerne og  Friserfolket  Love  og  Ret,  som  de  paa 
Grund  af  hans  Ry  endnu  ivrig  holder  i  Hævd".  Aar 
1073  vilde  Sven  Estridsøn  efter  Løfte  hjælpe  Kong  Hen- 
rik af  Tyskland  mod  en  opsætsig  Hertug  i  Saxland,  men 
da  den  danske  Flaade  skulde  udskibe  Tropperne,  gjorde 
de  Mytteri.  „Thi",  sagde  de,  „Saxerne  har  altid  været 
os  en  Mur,  naar  fremmede  faldt  ind  i  Landet,  og  har 
aldrig  udæsket  os."  Omkring  Aar  1110  var  der  en  Del 
Holstenere,  som  blev  utilfredse  med  deres  egen  Greve, 
og  derfor  pønsede  paa  at  dræbe  ham,  afbrænde  Landet 
og  fly  til  de  Danske.  For  Sydtyskerne  stod  Saxer  og 
Danske  endnu  dengang  som  omtrent  et  og  det  samme. 
Det  ser  vi  til  Overmaal  af  den  navnkundigste  gammel- 
tyske  Digtning,   Nibelung-Kvadet,   hvis  historiske  Handling 


")    se   Steenstrup,   „Danmarks   Sydgrænse",    1900,   samt   min   Ar- 
tikelrække  „Dansk  og  t\'sk  Sandhedskærlighed",  7.  Jan.   1908. 

falder  i  det  5.  6.  Aarh.  e.  Kristus,  og  som  er  optegnet  i 
d.  12.  Aarh.  Her  skildres  bl.  a.  en  Kamp,  som  Bur- 
gunderne udkæmper  i  Nordtyskland  med  Understøttelse 
af  Prins  Sigfred  af  Rinfranken,  de  nordiske  Sagns  Sivard 
Snarensvend  eller  Sigurd  Faavnesbane.  Og  den  Fjende- 
magt, som  denne  tyske  Fyrste  overvinder,  er  et  Forbund 
af  Saxer  og  Daner;  ovenikøbet  understreges  Forbundet 
derigennem,  at  Saxerkongens  og  Danekongens  Navne  lyder 
næsten  ens:  Liudegér  og  Liudegast.*)  —  Efterat  den 
tyske  Nationalitet  over  Saxerfolkets  Lig  havde  skudt  sig 
helt  op  til  de  Danskes  Grænse,  udviskedes  efterhaanden 
Erindringen  om  det  oprindelige  Forhold.  Det  denatio- 
naliserede  Folks  Navn  gik  over  paa  Sejerherrerne,  ganske 
ligesom  i  Nordøsttyskland,  hvor  de  tyske  Nybyggere  har 
faaet  Navn  efter  en  denationaliseret  litauisk  Stamme, 
Preusserne.  Og  da  Saxland  var  det  første  tyske  Land, 
en  Nordbo  mødte,  naar  han  rejste  sydpaa  fra  Danmark,  saa 
gik  det  i  den  nordiske  Forestilling  over  til  at  blive  ganske 
det  samme  som  Tyskland.  Heraf  fulgte  atter  med  uund- 
gaaelig  Nødvendighed,  at  man  i  Længden  ikke  kunde 
holde  Rede  paa,  hvordan  det  egentlig  stod  til  med 
Saxerne  inden  deres  Fortyskning.  Man  mindedes,  at 
Danmark  allerede  fra  Arilds  Tid  havde  staaet  i  skarp 
Modsætning  til  Tyskerne;  og  Tyskere  var  (nuomstunder) 
=  Saxere ;  ergo  var  Saxerne  fra  Arilds  Tid  Danmarks  Mod- 
standere. Denne  Opfattelse  præger  fremfor  alt  Skildringen 
hos  Saxe  Grammatikus.  Exempelvis:  der  hvor  Uffe 
Vermundsøn  skal  værge  Danmarks  Grænse  paa  Ejder- 
holmen,  siges  hans  Udæskere  at  være  Saxere;  den  ældre 
Sagnform    havde    her  imidlertid  ikke  Saxere  men  Svaber, 


')  Navneformen  er  af  Digteren  med  Flid  valgt  saaledes,  at  den 
udtrx'kker  en  saxisk-dansk  Modsætning  til  Sydtysk:  „liude" 
hedder  paa  Sydtysk  „iiute",  nu  „Leute"  (Folk),  jfr.  nordtysk 
og  dansk  „god"  overfor  sydtysk  „gut". 

hvad  vi  kan  se  af  en  engelsk  Optegnelse  fra  d.  8.  Aarh. 
Man  har  ikke  nødigt  at  være  Historiker  for  at  se,  hvilke 
Kendsgærninger  der  vejer  tungest.  Paa  den  ene  Side 
har  vi  et  Saxervenskab,  som  fremtræder  fra  det  8de  til 
det  12.  Aarhundreder,  hos  Konger  saavelsom  hos  Menig- 
mand, og  stadfæstet  i  Gærningen  gennem  de  mest  opsigts- 
vækkende politiske  Demonstrationer.  Paa  den  anden 
Side  har  vi  et  Saxerfjendskab,  som  først  træder  skarpt 
frem  siden  d.  13.  Aarh.,  da  Saxerne  var  fuldt  fortyskede, 
og  som  foreløbig  endnu  kun  faar  Udtryk  ad  rent  literær 
Vej,  særlig  hos  en  saa  selvstændig  formende  Natur  som 
Saxe  Grammatikus.  Det  er  saa  klart  som  Dagen,  at 
Prisen  tilkommer  de  førstnævnte  Vidnesbyrd,  og  ikke  de 
sidstnævnte. 

Mærk  nu  de  tyske  Annexions-Prædikanters  Stilling 
til  de  her  fremdragne  Kendsgærninger!  En  jysk-saxisk 
Urmodsætning  til  Danskheden  bliver,  trods  de  samtidige 
Kilders  direkte  modstridende  Vidnesbyrd,  forudsat  som 
given  og  pustet  op  til  et  stort  Nummer.  Den  saxiske 
Modsætning  til  Tyskheden,  hvilket  er  et  af  de  mest 
typiske  og  bedst  oplyste  Exempler  paa  en  uforsonlig 
national  Udryddelseskamp,  bliver  saagodtsom  fuldstændig 
fortiet.  —  Denne  Fremgangsmaade  er  en  af  den  tyske 
Annexionslæres  allerværste  Tilsnigelser:  man  er  atter 
her  naaet  til  at  stille  Forholdene  fuldstændig  paa  Hove- 
det, at  gøre  sort  til  hvidt  og  hvidt  til  sort.  Naar 
den  danske  Forskning  har  kunnet  lade  sig  forlokke  til 
at  sluge  en  saadan  Kamel,  da  har  den  viist  enten  en 
utilladelig  Skødesløshed  eller  ogsaa  en  saadan  Naivitet, 
at  man  snart  ikke  ved,  om  man  skal  le  eller  græde 
derover. 

§  12.  Sprogfrændskabets  Utilstrækkelighed  som  Vidnes- 
byrd om  statsligt  Samhør.  Selv  det  næreste  Sprogfrændskab 
som  det  mellem  opr.  Saxer  og  Friser  forudsætter  ikke  nød- 

vendig  Fællesskab  i  Statssamfund;  saa  meget  desmindre 
maa  sligt  Fællesskab  forudsættes,  hvor  selv  Sprogets 
Vidnesbyrd  lader  os  i  Stikken. 

Før  deres  Fortyskning  hørte  Saxerne  nøje  sammen 
med  Friserne  i  sproglig  Henseende;  det  er  der  ingen 
Tvivl  om.  Angelsaxerne  gør  det  ogsaa  fremdeles.  Der- 
paa  grunder  Annexions-Tyskerne  den  Paastand,  at  Saxer 
og  Friser  fra  gammel  Tid  har  udgjort  en  snæver  politisk 
Enhed,  og  denne  lader  de  ogsaa  omfatte  Angler  og  Jyder. 

Her  skal  vi  ikke  opholde  os  ved,  at  Anglers  og 
Jyders  oprindelige  Tilhør  til  den  saxisk-frisiske  Dialekt- 
gruppe er  en  blot  og  bar  Paastand;  derom  i  §  14.  Vi 
har  foreløbig  blot  at  se  paa  de  politiske  Følgeslutninger, 
som  Tyskerne  drager  ud  af  de  sproglige  Kendsgærninger. 
Og  disse  Følgeslutninger  er  i  Virkeligheden  temmelig 
skrøbelige.  I  Nutiden  ser  vi  jo  mangfoldige  Exempler 
paa,  at  Sproggrænser  og  Statsgrænser  ingenlunde  falder 
sammen ;  i  Oldtiden  var  det  selvfølgelig  ikke  anderledes. 
Uagtet  Saxerne  og  Friserne  i  Oldtiden  har  talt  samme 
Dialekt,  saa  fremtræder  de  dog  fra  første  Færd  altid  som 
statslig  skilte,  indtil  de  forenes  af  den  fælles  Erobrer, 
det  tyske  Rige.  Her  ser  vi,  hvor  meget  Historien  giver 
for  Filologernes  Trossætning  om,  at  det  sproglige  Samhør 
i  Oldtiden  altid  maa  forudsætte  det  politiske.  Naar 
denne  Trossætning  ikke  holder  bedre  Stik  ved  Folk,  der 
i  forholdsvis  tidlig  Tid  er  rykkede  ind  i  Historiens  fulde 
Dagslys,  da  kan  man  tænke  sig  selv,  hvor  fuldstændig 
uforsvarligt  det  er  at  ville  bruge  den  overfor  Kimbrer, 
Angler,  Jyder  etc,  som  ved  hines  historiske  Fremtræden 
endnu  laa  fuldstændig  i  Forhistoriens  Tusmørke,  og  om 
hvis  Ursprogpræg  man  til  Dato  ikke  har  fremlagt  noget- 
somhelst  sikkert  Vidnesbyrd. 

IV.  §  12 — 19.  Syv  Ting,  hvormed  man  ikke  kan 
vise,  at  Danmarks  Urindbyggere  talte  Saxisk. 


121 


§  13.  Opdiiitede  S p  rog}^ ræ n  se r.  Saalidt  som 
i  Nutiden  er  det  i  Urtiden  en  Nødvendighed,  at  sammen- 
hængende Fastlande  saasom  Jylland  og  Saxland  maa  have 
haft  en  fælles  Sprogform,  afvigende  fra  Naboernes;  den 
Idé,  at  en  skarp  Sproggrænse  ved  Bælterne  skulde  have 
skilt  saxisk-talende  Angler  og  Jyder  fra  nordisk-talende 
Danske,  har  intet  med  den  virkelige  Urtid  at  gøre,  men 
er  et  Foster  af  de  tyske  Nutidslærdes  Fantasi:  skarpe 
Sproggrænser  fandtes  indenfor  de  gotiske  Folk  overhovedet 
ikke  før  efter  den  store  Folkevandrings  Slutning,  og  aller- 
mindst fandtes  de  ved  Stræder,  der  ikke  var  bredere  end 
de  danske  Bælter  og  Sunde. 

Annexions-Tyskernes  Fantasi  fremmaner  for  den  god- 
troende Lægmands  Forestilling  uvilkaarlig  det  Billede,  at 
den  babelske  Sprogforvirring  bl.  a.  ved  Bælterne  havde 
skabt  en  Sproggrænse  som  den,  der  nu  findes  i  Sønder- 
jylland. Altsaa.  naar  Urtidens  Jyde  skulde  tale  med  en 
Sjællajidsfar,  kunde  det  gaa  ham,  som  det  gik  Wolle 
Vistisen,  da  han  i  Holsten  bad  om  „faa  tow  Skjælling 
Wost"  og  fik  „faa  fih  Skjælling  Pøls".  Dette  Billede  er 
fuldstændig  forkert,  en  tysk  Vranglære  fra  Videnskabens 
Overdrev.  Deroverfor  bør  vi  fremholde  det  rigtige 
Billede,  som  til  Gavn  og  Glæde  for  de  tyske  Vranglærere 
er  givet  1872  af  en  af  deres  egne  Landsmænd,  Johannes 
Schmidt;  det  er  den  Lære,  som  man  kalder  „den  sprog- 
lige Bølgeteori".  Saalænge  Mennesker  af  samme  Stamme 
lever  rolig  ved  Siden  af  hinanden  og  ikke  rystes  rundt 
ved  Folkevandringer  e.  1.,  revner  deres  Sprog-Enhed  ikke 
en-to-tre  med  et  Knald,  saaledes  som  den  Ukyndige  fore- 
stiller sig  Tildragelsen  i  Babel.  Nej,  den  opløses  ganske 
langsomt,  umærkeligt,  idet  der  trindt  omkring  danner  sig 
Smaacentrer,  der  Bølge  paa  Bølge  udsender  sproglige 
Ændringer  til  det  omgivende  Land,  omtrent  som  Vul- 
kaner   udsender  Lavastrømme.      Een   Bølge    fra  Øst    mod 

Vest  naar  maaske  tyve  Mile  frem,  en  anden  tredive,  en 
tredje  fyrretyve.  Og  de  mødes  saa  med  Bolger  fra  Vest 
mod  Øst,  der  paa  samme  Maade  naar  frem  til  for- 
skellige Afstande  fra  Centret.  Hvad  der  ligger  i  Midten, 
rammes  af  de  videstgaaende  Bølger  fra  begge  Sider,  og 
man  skal  ofte  have  ondt  nok  ved  at  skelne,  om  det  nu 
egentlig  nærmest  hører  til  det  østlige  eller  det  vestlige 
Centrum.  Netop  saadan  maa  vi  tænke  os  de  gotiske 
Sprogomraader  før  den  store  Folkevandring;  vi  har  slet 
ikke  Lov  til  andet.  Overalt  mægledes  de  sproglige  Mod- 
sætninger ved  umærkelige  Overgange,  omtrent  saaledes 
som  mellem  Nutidens  Norsk,  Svensk  og  Dansk.  Ingen- 
steds var  der  saadanne  Sproggrænser,  at  Nabo  ikke  kunde 
forstaa  Nabo.  Allermindst  ved  de  danske  Bælter:  de 
var  dengang  endnu  mere,  end  de  fremdeles  er  det  i 
Nutiden,  Folkenes  „gyngende  Landevej",  hvorad  Sprog- 
ændringerne  bredte  sig  ganske  uhindret.  Først  de  vold- 
somme Omflytninger  og  Sprængninger  i  Folkevandrings- 
tiden fremkaldte  Sproggrænser.  Angler  og  Nordsaxer, 
der  maa  formodes  at  have  talt  forskellige  Mæglings- 
dialekter  mellem  Ødansk  og  Tysk,  udvandrede  for  en 
stor  Del  til  England.  Resten  af  Saxerne  paa  Fastlandet 
knustes  af  Karl  den  store,  hvorpaa  Tyskheden  over 
Saxerfolkets  Lig  ganske  pludselig  skød  sig  op  mod 
Ejderen  for  her  at  tørne  sammen  med  Danskheden  samt 
med  de  i  Sydslesvig  indvandrede  Kolonier  fra  Sverige. 
Dertil  kom,  at  Vendernes  Erobring  af  den  sydlige  Østersø- 
kyst afbrød  den  Forbindelse,  som  Danerne  ad  Søvejen 
havde  haft  med  Stammerne  i  det  østelbiske  Tyskland. 
Saaledes  opstod  da  en  skarp,  umæglet  Modsætning 
mellem  Dansk  og  Tysk,  en  virkelig  Sproggrænse.  Jfr. 
herom  Dr.  phil.  Marius  Kristensens  Udtalelser  i  Afhand- 
lingen „Lidt  sprogligt",  „Sønderjydske  Aarbøger"  1900, 
238,    samt    min  Artikelrække   „Dansk    og   tysk  Sandheds- 

kærlighed",  1.  Jan.  1908,  Punkt  1.  —  Det  er  højst 
uheldigt,  at  den  danske  Forskning  først  saa  sildigt  har 
mandet  sig  op  til  at  væbne  sig  med  Joh.  Schmidts 
„Bolgeteori",  dette  fortrinlige  Vaaben,  som  af  en  for- 
trinlig tysk  Forsker  for  godt  og  vel  et  Fjerdingaarhun- 
drede  siden  er  bleven  smeddet  os  til  Værn  mod  de  al- 
tyske  Annexionslærdomme.  Derved  er  Fuskere  som 
Seelmann  og  Bremer,  der  desværre  til  Dato  fører  det 
store  Ord  i  Videnskabens  Verden,  endnu  ikke  blevne 
tvungne  til  at  vise,  hvor  haabløst  det  er  for  dem  at  ville 
forsvare  de  filologiske  Urtidskorthuse,  som  de  opforer 
paa  Grundlag  af  opdigtede  Sproggrænser  og  halvanden 
misforstaaet  Runeindskrift.  Men  den  jævne  Lægmand, 
hvis  sunde  Fornuft  endnu  ikke  er  omtaaget  af  filologiske 
Gætte-Væv,  har  kun  nødigt  at  faa  Kortene  lagt  aabne 
paa  Bordet,  —  da  vil  han  øjeblikkelig  se,  hvor  latterlig  den 
mullenhoff-seelmann-bremerske  Lære  er  som  Grundlag 
for  politiske  Annexionslærdomme.  Man  huske  paa,  at 
det  drejer  sig  om  at  paavise  en  Sproggrænse,  der  for 
Urtidens  Folkestammer  skulde  have  kendemærket  et 
skarpt  politisk  Skel,  en  Kløft  mellem  fjendtlige  Lejre. 
Og  naar  saa  Sprogforskerne  skal  til  at  levere  „Paa- 
visningen",  da  viser  det  sig,  at  de  maa  hale  deres  aller- 
fineste Forstørrelsesglas  frem  for  overhovedet  at  opdage 
noget,  de  kan  kalde  en  Forskel.  Hvert  Øjeblik  passerer 
det  dem,  at  den  Indskrift,  de  igaar  erklærede  for  angel- 
saxisk,  erklærer  de  idag  for  nordisk,  og  derpaa  imorgen 
atter  for  angel-saxisk  og  saa  fremdeles  videre,  saadan  at 
deres  „skarpe  Sproggrænse"  svajer  rundt  til  alle  Verdens- 
hjørner som  en  Vejrhane  paa  en  Aprilvejrsdag.  Men 
ligemeget,  ■ —  en  Forskel  skal  de  nok  med  Djævelens 
Vold  og  Magt  opdage  et  eller  andetsteds,  og  saa  — 
buldres  den  ud  med  Videnskabens  allerstørste  Tromme. 

§  14.  Jyders  og  Anglers  Sprog  i  deres  ny  Hjemstavn. 
Folkevandringstidens  Nybyggerfolk  skiftede  Sprog  for  et 
godt  Ord;  dette  kan  ogsaa  være  passeret  Jyder  og  Angler  i 
England. 

Annexions-Tyskernes  fornemste  Vidnesbyrd  om  Jyders 
og  Anglers  Ursprog  er  Henvisningen  til  Sproget  i  Eng- 
land :  der  taler  Jyder  og  Angler  nu  Engelsk,  hvad  man 
kalder  et  „tysk"  Sprog;  ergo  maa  de  oprindelig  have 
gjort  det  ogsaa  i  deres  Hjemstavn  Jylland.  —  Med  samme 
Ret  kunde  man  sige:  i  Frankrig  taler  Frankerne  nu 
Fransk,  som  er  et  vælsk  Sprog;  ergo  maa  de  oprindelig 
have  gjort  det  ogsaa  i  deres  Hjemstavn  Tyskland.  Den 
sidstnævnte  Slutningsmaade  falder  ingen  ind;  vi  ved 
altfor  godt,  at  det  forholder  sig  anderledes.  Men  ikke 
des  mindre  bruger  man  uden  at  blinke  en  nøjagtig  til- 
svarende Slutningsmaade  overfor  Jyder  og  Angler. 

Dette  Exempel  turde  maaske  vise,  hvor  solidt  Grund- 
laget er  for  de  gængse  Slutninger  om  Jyders  og  Anglers 
Ursprog.  M.  a.  O.:  man  har  i  Regnestykket  helt  glemt 
den  Mulighed,  at  det  kunde  være  gaaet  Jyder  og  Angler 
i  England,  ligesom  det  gik  Frankerne  i  Frankrig,  nemlig, 
at  de  blev  denationaliserede.  Lad  os  nu  se  at  indhente 
det  forsømte,  idet  vi  undersøger,  hvor  vidt  der  lader  sig 
drage  nogen  Parallel  mellem  Frankrig  og  England. 
Frankerne  i  Frankrig  var  ikke  noget  Flertal;  de  dannede 
et  Mindretal  af  Overherskere  over  en  Masse  andre 
Erobrerfolk  —  Saxer,  Britter,  Goter,  Taifaler,  Burgunder. 
Alemanner,  Basker,  og  overfor  et  overvældende  Flertal 
af  indfødte  Undersaatter,  der  talte  latinsk  Maal.  Frankerne 
lod  sig  denationalisere  af  det  Flertal,  som  var  det  største, 
nemlig  det  latinske;  til  Gengæld  glemte  Latinerne  deres 
gamle  Navn  og  lod  sig  omdøbe  til  Franker  =^  Fransk- 
mænd. Ser  vi  nu  hen  til  England,  finder  vi  meget,  der 
tyder  paa,  at  her  har  hersket  netop  lignende  Forhold  som 

i  Frankrig.  Efter  alt  at  domme  var  Englands-Erobringens 
Ledere  de  saakaldte  „Jyder"  og  Angler,  men  det  store 
Gros  af  Erobrerne  var  Saxer.  Andre  Deltagere  i  Ero- 
bringen end  Saxerne  kender  den  romerske  Overlevering 
overhovedet  ikke,  og  hos  alle  de  keltiske  Naboer  i  Eng- 
land hedder  Englænderne  den  Dag  idag  „Saxer".  Som 
„Jyder"  fremstilles  i  Bedas  engelske  Kirkehistorie  de 
forste  Landnamsmænd,  og  dermed  stemmer  det,  at  de 
saakaldte  „jyske"  Riger  ligger  paa  to  af  Englands  mest 
indbydende  Landgangssteder,  Halvøen  Kent  og  Øen 
Wight.  Men  hele  det  omgivende  Land  er  saxisk ;  her 
passer  i  fortrinlig  Grad  Skudsmaalet :  et  forsvindende 
Mindretal,  sprængt  ind  i  et  overvældende  Flertal,  pris- 
givet til  at  opsluges.  Anglernes  Talstyrke  lader  sig  ikke 
saa  nøje  kontrollere;  Overleveringen  er  her  mindre  tyde- 
lig. Det  nordlige  England  kaldes  „anglisk",  men  f.  Ex. 
Nordhumberland  har  en  Kongeæt  med  afgjort  saxiske 
Navne,  og  til  Gengæld  griber  det  angliske  Navnepræg 
over  paa  saxisk  Grund,  idet  det  hersker  ogsaa  hos  Konge- 
ætten i  Wessex.  Her  synes  der  at  foreligge  en  stærk 
Blanding  af  saxiske  og  angliske  Elementer.  Sikrest  gaar 
vi  ved  at  holde  os  til  Kongenavnene.  \'i  finder  i  den 
merkiske  Kongeæt  Rækken:  Vihtlæg,  Værmund, 
Offa,  og  paa  tilsvarende  Tidplads  i  den  vestsaxiske 
Rækken:  Freavine,  Vig.  Disse  svarer  nøje  til  Ætte- 
rækkerne:  V  i  g  1  e  k,  (V  i  g  1  e  t  h),  Vermund,  Uffe  og 
Fro  vin,  Vige,  der  hos  Saxe  optræder  i  nært  Venskab 
og  begge  knyttede  til  Sønderjylland,  specielt  til  Angels 
Nabolag.  Offa-Uffe  var  en  af  de  navnkundigste  Helte  i 
engelsk-dansk  Sagnhistorie.  Freavines  Efterfølger  Egbert 
blev  Grundlægger  af  det  samlede  Rige  England.  Altsaa 
synes  vi  paa  alle  Punkter  at  iagttage  et  „jysk"-anglisk 
Førerskab ;  men  Folkets  store  Flertal  var  og  blev  Saxer, 
og  disses  Sprogpræg   blev  det  sejrende,    selv  om  de  efter 

deres  mest  fremtrædende  Herskerætter  fik  Navnet  Eng- 
lændere. 

§  15.  Enestaaende  Fyrstenavne  og  løse  Runeindskrifter. 
Muligt  saxisk  Sprogpræg  i  et  Par  Fyrstenavne  som  Vermund, 
Uffe  kan  ligesaa  lidt  som  en  tvivlsom  Runeform  paa  en 
løs  Genstand  fra  Sjælland  være  afgørende  for  et  helt  Folks 
U  r  nationalitet ;  Fyrste- Hof  sprog  og  løse  Brugsgenstande  er 
ikke  sikre   Vidnesbyrd  om  det  store  Flertals  Sprog. 

Tyskerne  paastaar,  at  Sprogformer  som  Vermund, 
Uffe  er  saxisk-frisiske,  hvad  de  saa  kalder  „tyske";  ergo 
skulde  Vermunds  og  Uffes  Folk  have  været  Tyskere. 
Det  er  det  samme,  som  om  man  vilde  sige :  Magnus  er 
Latin,  Niels  er  græsk,  Friederich  er  tysk;  ergo  har  Prins 
Magnus"  Folk  været  Latinere,  Kong  Niels'  har  været 
Grækere,  og  Kong  Friederich  I. s  har  været  Tyskere. 
Et  Menneske  med  sund  Sans  vil  kunne  sige  sig  selv,  at 
Fyrster  til  alle  Tider  er  særlig  udsatte  for  udenlandsk 
Sprogsmitte;  Historien  viser  til  Overmaal,  at  det  gælder 
saa  fuldt  for  Oldtiden  som  for  Nutiden.  Der  var  f.  Ex. 
i  d.  6.  Aarhundrede  en  navnkundig  Sveakonge  Adils,  som 
kæmpede  mod  Rolf  Krake ;  han  møder  op  med  det  mest 
ulastelige  Saxernavn,  som  tænkes  kan :  paa  Oldnordisk 
skulde  det  hedde  Audils,  i  senere  Tiders  svensk-danske 
Sprogform  Ødils.  En  af  Adils'es  Forgængere  hed  An; 
hans  Navn  viser  den  samme  frisisk-saxiske  Lydovergang, 
og  en  islandsk  Sagaskriver  siger  derfor  udtrykkelig:  „An, 
hvem  vi  kalder  Aun".  Altsaa  ser  det  ud  til,  at  allerede 
i  Skjoldung-Tiden  var  Saxernes  Sprog  saa  „fint",  at  det  i 
Nordens  Kongeborge  kunde  bruges  som  Salonsprog  eller 
ialfald  efterabes  i  Kongenavnene.  Dermed  bortfalder  en- 
hver tvingende  Slutning  af  maaske-saxisk  Sprogpræg  i 
Navnene  paa  de  gamle  angliske  Fyrster.  —  Ved  Rune- 
indskrifterne paa  løse  Genstande  er  Forholdet  ligesaa  ind- 
lysende; skal  den  isolerede  Indskrifts  sproglige  Vidnesbyrd 

have  nogenlunde  tvingende  Gyldighed,  da  maa  den  i  det 
mindste  findes  paa  en  faststaaende  Genstand,  f.  Ex.  en 
Borgmur  eller  en  Gravsten.  Med  saadanne  Vidnesbyrd 
er  det  imidlertid  i  vor  Urtid  temmelig  skralt,  thi  den- 
gang var  det  uheldigvis  endnu  ikke  bleven  Mode  at  bygge 
murede  Borge  eller  sætte  Gravskrifter. 

§  16.  Den  fællesdanske  Stednavnetype  „-lev'',  der  gen- 
findes i  Nordtyskland.  Stednavnetypen  „-lev'*,  der  strækker 
sig  gennem  hele  Olddanmark  fra  Nordhalland  til  Ejderen 
og  dukker  op  igen  som  „-leve,  -leben"  sydvest  for  Elben, 
er  nok  en  paafaldende  Overensstemmelse  mellem  Navne- 
givningen  paa  dansk  og  tysk  Grund,  men  med  langt  bedre 
Ret,  end  man  kan  erklære  de  danske  Exemplarer  for  op- 
rindelig tyske,  kan  man  erklære  de  tyske  for  oprindelig 
danske. 

Ingen  kan  undgaa  at  føle  sig  slaaet  af  Ligheden 
mellem  de  danske  og  tyke  Stednavne  paa  „-lev",  „-leben": 
Ingerslev-Ingersleben,  Sigerslev-Siegersleben,  Alslev-Als- 
leben  osv.  Det  vil  være  ret  haabløst  at  søge  godtgjort, 
at  Ligheden  skyldes  et  slet  og  ret  Lune  af  Tilfældet,  og 
af  den  Grund  har  da  ogsaa  de  tyske  Forskere  fra  Miillen- 
hoff  og  indtil  Seelmann  ganske  rolig  taget  de  danske  -Lev- 
Navne  til  Indtægt  som  Vidnesbyrd  om  hele  Danmarks 
tyske  Urnationalitet.  Thi  at  Danskere  nogensinde  skulde 
have  udbredt  sig  saa  langt  sydpaa  som  til  Tyringen  — 
den  Mulighed  fandt  man  overhovedet  ikke  nogen  Drøftelse 
værd.  Imidlertid  horer  der  ikke  stor  videnskabelig  Kund- 
skab til  for  at  indse  det  mislige  i  en  saadan  forlods  Af- 
visning af  enhver  Drøftelse.  Thi  fra  Ejder-Egnen.  hvor 
de  danske  -Lev-Navne  horer  op.  er  der  adskilligt  kortere 
til  deres  tyske  Sidestykker  end  til  deres  Nordgrænse,  som 
løber  hinsides  Gota-Elvens  Udlob  og  østenom  Soen  \'at- 
tern,  altsaa  dybt  inde  paa  svensk  Omraade.  Skal  Lev- 
Navnene  være  tvske,  saa  maa  Tvskerne  altsaa  for  Konse- 

kvensens  Skyld  annektere  ikke  blot  Skaane  og  Halland, 
men  ogsaa  Halvdelen  af  Smaaland  og  Vester  Gotland,  og 
hvor  bliver  der  saa  snart  sagt  Plads  til  Skandinaverne? 
—  Lad  os  nu  se  lidt  nøjere  paa  Lev-Navnenes  Mening 
og  Sammensætning.  Vi  ser  da  øjeblikkelig,  at  „Lev" 
er  et  godt  gammelt  dansk  Ord  ^^  Levning,  Arvelod.  Dane- 
kongens  Jordegods  hed  i  Middelalderen  „Konunglef",  og 
endnu  i  16.  Aarh.  brugte  man  om  Arvelod  Udtrykket 
„Oldeleve  fra  Arilds  Tid"  *).  Saa  er  der  de  Personnavne, 
der  knyttes  særlig  til  Lev-Bosættelserne.  Vi  vil  finde,  at 
det  er  næsten  lutter  gode,  gamle  Kendinge  fra  Saxes  Dan- 
markshistorie. Siger  f.  Ex.  er  en  navnkundig  Danekonge, 
den  favre  Signes  Fader,  ham  der  lod  hendes  Bejler 
Hagbard  hænge.  Alslev  minder  om  hans  Søn  Alf,  en 
tapper  Viking,  der  blev  fældet  af  Hagbard.  Vi  siger 
Goddag  til  de  fleste  af  Skjoldungerne:  Stamfaderen  Skjold, 
Fyrsterne  Helge,  Hro,  Hjørvard,  Hrodmund  og  Prinsessen 
Skuld ;  af  senere  Konger  Harald  og  Hader.  Jordegodset 
efter  Sven  Tveskægs  Dronning  Sigrid  Storraade  blev 
kaldet  Sigridlev.  Endelig  træffer  vi  to  mytiske  danske 
Urkonger,  Sne  og  Rakke,  Gud  Odins  nordiske  Tilnavn 
Ugger  og  et  andet  mystisk  Navn  fra  Norden,  Fjalar,  samt 
en  Del  typisk  nordiske  Personnavne  saasom  Tord  og 
Tryggve.  Og  vel  at  mærke :  i  ingen  anden  Gruppe  danske 
Stednavne  finder  blot  tilnærmelsesvis  noget  lignende  Sted; 
i  ingen  anden  aander  vi  i  den  Grad  Skjoldung-Tidens 
Luft.  Selv  paa  tysk  Grund  hersker  dette  Præg.  Exem- 
pelvis:  de  to  Ingersleben  er  opnævnte  efter  Personnavnet 
Ingvar  eller  Ingar,  som  er  ganske  ukendt  i  de  tilstødende 
Egne  af  Tyskland,  medens  slige  Navne  er  saare  velkendte 
i  Norden.  Der  bliver  ingen  anden  Udvej  tilovers  end 
at  formode,    at  Skjoldungernes  Lev-Bosættelse    har    strakt 


*)  jfr.  Steenstrup,    „Vore  Landsbyers   og    Bebyggelsens   Historie" 
(„Hist.  Tidskr.",  ti  R.,  5.  Bd.). 

sig  fra  Sydslesvig  videre  ad  den  ostholstenske  og  meklen- 
burgske  Kyst,  men  saa  ved  Slavernes  Indtrængen  er 
bleven  forskudt  sydpaa  ind  imod  Tyringen,  hvor  den  var 
prisgiven  til  at  drukne  i  de  omgivende  Tyskeres  Overtal. 
I  Sagnene  fra  Skjoldung-Tiden  finder  vi  faktisk  Spor  af 
et  dansk  Vælde  sondenfor  Østersøen  før  Slavernes  Ind- 
trængen. Paa  dette  Sagn-Vidnesbyrd  vil  jeg  ikke  lægge 
større  Vægt,  men  derimod  vil  jeg  fremhæve,  at  min  Op- 
fattelse af  de  tyske  Lev-Byers  Herkomst  har  jeg  fra  en 
Autoritet,  der  er  saa  umistænkelig  som  nogen,  nemlig 
Professor  Eduard  Schroder  i  Gottingen,  en  fremragende 
tysk  Sprogmand  og  Stednavneforsker;  det  er  ham.  der 
har  meddelt  mig,  at  Navnet  Ingersleben  staar  som  en 
fremmed  Fugl  paa  tysk  Grund,  og  at  han  er  tilbøjelig  til 
at  henføre  de  tyske  Lev-Navne  til  en  nordisk  Bosættelse. 
Med  saadan  Hjemmel  tor  vi,  under  Iagttagelse  af  tilbørlig 
Varsomhed,  opfatte  den  tyske  Lev-Bosættelse  som  et 
gammelt  Udenværk  for  Danskheden,  uden  at  vi  derfor 
strax  skal  være  udsatte  for  at  stemples  som  „annexions- 
lystne"   af  Altyskerne. 

§  17.  Jysk-angel-saxisk  Ur-Sprogfællesskab,  som  er 
ægte  nok,  men  ikke  synderlig  vidtstrakt.  Vestjyskens  navn- 
kundige Former  „æ  Mand,  æ  Hus"  (=^  MandEN,  HusET) 
er  nok  et  paafaldende  Samstem  med  Engelsk  og  Tysk, 
men  skal  sligt  alene  gøre  Jyderne  til  Tyskere,  da  maa  det 
siges  at  være  ligesom  den  ene  Fjer,  der  blev  til  syv 
H  ons. 

Vestjyden  siger,  som  man  ved,  „æ  Mand,  æ  Hus", 
hvor  Englænderen  siger  „the  man,  the  house"  og 
Tyskeren  „der  Mann,  das  Haus",  medens  derimod 
Ødanskeren  og  de  øvrige  Nordboer  siger  „Manden, 
Huset"  el.  1.  Dette  er  det  sproglige  Kærnepunkt  i 
Annexions-Tyskernes  Lære  om  Jyllands  Urtyskhed,  — 
deres  Kæledægge,    kan   vi   gærne   sige.      Sach  bruger  det 

G.  SchCtte:  Altvske  Annexionslærdomme.  Q 

endnu  med  Maadehold.  I  sin  videnskabelige  Fordoms- 
frihed gør  han  først  den  store  Indrømmelse,  at  det  nu- 
omstunder  ikke  falder  nogen  tysk  Lærd  ind  at  nægte  Vest- 
jyskens Slægtskab  med  Ødansk  paa  væsentlige  Punkter; 
men  saa,  siger  han,  burde  de  Danske  ogsaa  til  Gengæld 
være  saa  ærlige,  at  de  ikke  lukkede  Øjnene  for  dets 
Slægtskab  med  Vestgermansk  paa  andre  væsentlige 
Punkter,  og  at  de  holdt  op  med  deres  forgæves  Forsøg 
paa  at  bortforklare  denne  Gaade  i  dansk  Retning.  Dr. 
Daniel  gør  lidt  mindre  Omstændigheder;  ifølge  ham 
„hviler  Vestjysk  paa  tysk  Grammatik".  „Germanisten" 
Pfister-Schweighausen  kalder  Vestjysk  rentud  for  „neder- 
tysk-germansk" ;  her  synes  vi  at  være  ikke  just  særlig 
mange  Hanefjed  fra  det  Standpunkt,  hvor  man,  trods 
Sachs  Forsikring,  holder  op  med  at  indrømme  „Vest- 
jyskens Slægtskab  med  Ødansk  paa  væsentlige  Punkter". 
De  danske  Landeværnsmænd  har  overfor  Tyskernes 
Lære  om  den  vestjyske  Artikel  væsentlig  indskrænket  sig 
til  blot  og  bar  Nægtning,  • —  heri  har  Sach  sikkert  Ret, 
har  jeg  overfor  indrømmet  (S.  70).  De  har  tænkt: 
„Rækker  du  først  Fanden  en  Lillefinger,  tager  han  strax 
den  hele  Haand",  og  saa  er  de  listet  udenom  det  kildne 
Punkt  som  Katten  om  den  varme  Grød,  eller  har  ind- 
skrænket sig  til  nogle  temmelig  overfladiske  Bort- 
forklaringer, der  kun  kunde  gøre  ondt  værre:  nu  kunde 
da  Tyskerne  for  Alvor  paastaa,  at  de  Danske  ikke  havde 
rent  Mel  i  Posen.  —  Vi  kan  ligesaa  godt  springe  i  det 
som  krybe  i  det;  da  skal  det  nok  vise  sig,  at  Ind- 
rømmelsen er  langt  mindre  farlig,  end  man  troer.  —  Det 
farlige  ligger  nemlig  slet  ikke  deri,  at  man  ikke  kan 
holde  Jysk  nordenfor  en  Grænse,  der  skiller  Dansk  fra 
Tysk  saa  skarpt  som  skaaret  med  en  Ragekniv.  Det 
farlige  ligger  jo  blot  deri,  at  man  i  sin  Dumhed  over- 
hovedet har  indladt  sig  paa  at  opstille  en  saadan  Grænse, 

istedetfor  at  holde  sig  til  Joh.  Schmidt's  „Bølgeteori", 
ifølge  hvilken  de  jævne,  umærkelige  Sprogovergange 
netop  er  det,  vi  paa  Forhaand  maa  vente,  saalænge  ingen 
voldsom  Folkeforskydning  finder  Sted.  Er  dette  først 
erkendt,  bliver  det  en  smal  Sag  at  paavise,  hvor  mange 
svage  Punkter  der  er  i  Tyskernes  Slutninger  udfra  den 
vestjyske  Artikel. 

1).  Først  og  fremmest  kan  der  siges:  „Een  Fjer 
bliver  gjort  til  syv  Høns".  Det  kan  enhver  Lægmand 
dømme  om,  der  har  det  allermindste  Kendskab  til  Dansk 
og  Tysk.  Annexions-Prædikanterne  raaber  saa  længe 
med  deres  „tyske"  Fund  i  Vestjysken,  saa  Folk  maa  tro, 
det  er  mindst  en  hel  Snes;  og  saa  er  der  foruden  den 
vestjyske  Artikel  i  Virkeligheden  ikke  et  eneste  yder- 
ligere, —  paa  alle  andre  Hovedpunkter  stemmer  Jysk 
med  Dansk,  saa  godt  som  Hjærtet  blot  kan  ønske  sig. 
Men  det  tier  Tyskerne  selvfølgelig  kønt  stille  med,  eller 
ogsaa  tilslører  de  det  som  Sach  i  saadanne  Talemaader, 
at  Uindviede  maa  tro.  Vestjyskens  tyske  Elementer  i  det 
mindste  er  i  Ligevægt  med  de  danske. 

2).  Vestjyskens  enlige  „tyske"  Fjer  er  ikke  engang 
original-tysk:  det  er  et  old-gotisk  Arvestykke,  som  sikkert 
ogsaa  Nordisk  oprindelig  har  haft  Lod  i.  Ja,  det  synes 
endog  at  være  fælles-jafetisk;  f.  Ex.  hedder  „Konen"  (acc.) 
paa  Græsk  „ten  gynen",  ordret  „den  Kone".  Altsaa  er 
Vestjyskens  Fællesskab  med  Tysk  af  rent  passiv  Natur, 
mens  derimod  dens  Fællesskab  med  Nordisk  er  af  sær- 
deles aktiv  Natur;  thi  Vestjysk  er  delagtig  i  de  aller- 
fleste af  Nordiskens  originale  Paafund. 

3).  Omend  den  efterhængte  Artikel  er  en  iøjne- 
faldende Ejendommelighed,  saa  er  den  dog  ikke  noget 
uundværligt  Kendemærke  for  Nordisk,  saaledes  som 
Tyskerne  vil  fremstille  det.  Hvordan  skulde  man  ellers 
bære  sig  ad  med  at  indordne  f.  Ex.  Sprogene  paa  Balkan- 

halvøen?  Her  findes  den  efterhængte  Artikel  i  hele  tre 
Sprog,  nemlig  i  Albanesisk,  Rumænsk  og  Bulgarsk,  og 
disse  tre  lader  man  dog  ikke  gaa  op  i  en  Enhed :  man 
stiller  dem  i  hver  sin  skarpt  sondrede  Sproggruppe  - — 
Albanesisk  for  sig  selv,  Rumænsk  sammen  med  de 
romanske  Sprog,  Bulgarsk  sammen  med  de  slaviske  — 
ganske  uden  Hensyn  til  Artiklens  Brug.  Jfr.  herom 
Marius  Kristensen,  „Lidt  Sprogligt"  („Sonderj.  Aarb."  1900). 
4).  Skellet  mellem  Vestjysk  og  det  øvrige  Nor- 
disk er  selv  i  Artiklens  Brug  ikke  nær  saa  skarpt, 
som  Tyskerne  vil  gøre  det.  Med  vedføjet  Tillægs- 
ord bruges  den  „tyske"  Artikel  jo  fremdeles  i  Nordisk: 
dansk  „den  gode  Mand,  den  gode  Kone"  osv.  Særlig 
paa  Dansk  kan  man  istedetfor  „Randers  Borgere"  eller 
„Randers-Borgerne"  sige  „de  Randers  Borgere";  det  er 
allerede  ligesom  en  Forsmag  paa  Vest-  og  Sønderjysk, 
hvorhen  den  efterhængte  Artikel  slet  ikke  naaede. 
Sikkert  er  det  egentlig  kun  Nordmændene  og  Svenskerne, 
der  fra  første  Færd  har  været  Mestre  for  Artiklens  Efter- 
hængning;  man  mærker  det  endnu  den  Dag  idag.  De  kan 
stadig  ikke  falde  til  Ro :  efterat  de  engang  har  faaet 
Blod  paa  Tanden,  maa  de  nødvendigvis  have  Artiklen 
efterhængt  paa  alle  mulige  og  umulige  Steder.  Først 
fik  de  „den  gode  Mand"  forsynet  med  Artikel  baade  for 
og  bag,  saa  det  kom  til  at  hedde  „den  gode  MandEN"; 
det  Paafund  naaede  saa  langt  sydpaa,  at  det  slap  ind  i 
de  danske  Maal  østenfor  Sundet  —  Skaansk  og  Born- 
holmsk —  ja,  selv  i  Amagermaalet,  saa  det  nu  hersker 
lige  for  Næsen  af  Danmarks  Hovedstad ;  hertil  og  ikke 
videre  naaede  det.  Endnu  kunde  den  højnordiske  Sprog- 
aand  ikke  falde  til  Ro;  saa  kappede  den  Artiklen  af 
foran  og  nøjedes  med  at  sige  „gode  MandEN" ;  det  Paa- 
fund naaede  i  to  Tilfælde  ind  i  dansk  Skriftsprog:  ved 
Siden    af   „den  største  Del",   „den  hele  Nat"   kan  vi  sige 

„største  DelEN".  „hele  NattEN".  Men  heller  ikke  det 
kunde  tilfredsstille  den  hojnordiske  Sprogaand;  i  nyere 
Tid  har  den  avlet  Former  som  „dette  LandET",  „SønnEN 
min"  og  saa  videre.  De  sidstnævnte  Paafund  er  ligesaa 
lidt  naaet  ind  i  Ødansk  som  i  Jysk.  Kort  sagt,  Grænsen 
mellem  Vestjysk  og  det  øvrige  Nordisk  er  selv  i  Artiklens 
Brug  aldeles  ikke  saa  skarp,  som  Tyskerne  har  paastaaet. 
Vi  faar  et  helt  andet  Billede;  det  danske  Sprogomraade 
ser  vi  ligge  stadig  udsat  for  Sprogbølger,  der  udgaar  fra 
et  højnordisk  Centrum ;  nogle  Bølger  naar  frem  til  Øre- 
sund og  Amager,  andre  helt  over  til  Østjylland.  Det  er 
med  andre  Ord  en  nøjagtig  Illustration  til  Joh.  Schmidt's 
„Bolgeteori",  - —  en  praktisk  Prøve  paa  denne  Teoris 
Brugbarhed  som  Værn  mod  Annexions-Tyskernes  ond- 
sindede Hjærnespind. 

§  18.  Jysk  angel-saxisk  „Ur-Sprogfællesskah'\  som  er 
mere  eller  mindre  pur  Indbildning.  De  allerfleste  paa- 
staaede  „Ur- Fællesskaber"  mellem  Jysk  og  Engelsk  er 
enten  fælles-gotiske  Rester,  der  tilfældigvis  er  blevne 
staaende  alene  i  disse  to  Sprog,  eller  ogsaa  er  det  sildigt 
Strandingsgods  fra  de  vælske  Lande. 

Det  er  velkendt,  at  Jysk  ligesom  Engelsk  bruger  et 
virkeligt  w.  hvor  de  andre  gotiske  Nutidssprog  siger  v ; 
dette  er  imidlertid  blot  en  Rest  af  et  Forhold,  der  op- 
rindelig var  fælles  for  hele  den  gotiske  Sproggruppe. 
En  „Orm"  hedder  paa  Jysk  „Worm",  ligesaa  paa  Engelsk; 
„Onsdag"  hedder  „Wonsdaw",  ==  engelsk  „Wednesday"  ; 
dette  jysk-engelske  Samstem  overfor  Ødansk  tager  sig  jo 
meget  forførerisk  ud,  men  svinder  ind  til  intet,  naar  vi 
ser,  at  Jysk  fordum  ligesom  det  øvrige  Dansk  sagde 
„Orm,  Onsdag",  og  først  i  nyere  Tid  har  fundet  paa  at 
sætte  w  foran  o,  svarende  til  j  foran  e  i  jysk  „Jerrik"  = 
„Erik".  —  Jysk  har  mange  Ord  fælles  med  Engelsk: 
„Æpern"   ^=  „apron"  (Forklæde);   „kanter"   (rap,  munter), 

svarende  til  engelsk  „canter"  (kort  Gallop).  En  af  de 
mest  yndede  Paradesætninger  til  Paavisning  af  det  jysk- 
engelske Slægtskab  er  Gengivelsen  af  „jeg  mangler  en 
Sax"  :  jysk  „A  wanter  en  Sisser",  ="  folkeligt  Engelsk 
„Ai  wånt  e  sissers"  (I  want  a  pair  of  scissors).  Dette 
virker  unægtelig  ved  første  Øjekast  forbløffende,  men  ved 
nærmere  Eftersyn  gaar  det  ogsaa  her  som  ovenfor.  Ud- 
sagnsordet engelsk  „to  want"  er  ikke  noget  jysk-engelsk 
Patent,  men  genfindes  ogsaa  i  Oldnordisk.  Vestjysk 
„Sisser",  en  Sax,  genfindes  som  „Sisara"  helt  ovre  paa 
Bornholm,  hvorhen  man  dog  vel  ikke  vil  udstrække  Anglo- 
Jydernes  Fangearme.  Dette  Ord  er  overhovedet  slet 
ikke  noget  anglisk  Ur-Arvestykke,  men  ligesom  den  Gen- 
stand, det  udtrykker,  et  sildigt  Kulturlaan  fra  Frankrig. 
Af  samme  Art  er  sikkert  et  Ord  som  „Æpern".  Naar 
nu  sligt  findes  paa  saa  vidt  adskilte  Punkter  som  Jylland 
og  Bornholm,  da  er  der  kun  een  Forklaring  mulig:  det 
er  kommen  did  ad  Søvejen  gennem  engelsk  Handel  i 
nyere  Tid.  Og  denne  Iagttagelse  giver  os  et  kær- 
komment Vink  til  at  forstaa,  hvordan  det  hænger  sammen 
med  mange  andre  af  de  ved  første  Øjekast  saa  paa- 
faldende  Ord-Fællesskaber  mellem  Jylland  og  England. 

§  19.  Gamle  Fordomme  om  Jyskens  Uforstaaelighed 
for  de  „rigtige"  Danske.  Det  jyske  Folkemaals  saa  meget 
udskregne  „Uforstaaelighed"'  for  Kjøbenhavnere  med  K  er 
aldeles  ikke  nogen  Foreteelse,  der  stempler  Jyden  som 
„udansk";  en  saadan  Modsætning  mellem  det  udprægede 
Folkemaal  i  den  ene  Udkant  af  Riget  og  det  udprægede 
Bymaal  i  den  anden  Udkant  møder  vi  atter  og  atter,  ikke 
mindst  netop  i  Tyskland. 

I  det  1 8de  Aarhundrede  var  det  Mode  at  stemple 
ethvert  Folkemaal  som  „slet  og  fordærvet".  Denne 
Mening  bundede  i  fuldstændig  Uvidenhed  om  Sprog- 
udviklingens   Væsen,    og    den    blev    i    de    fleste  Fagkrese 

fejet  til  Side  i  samme  Øjeblik,  som  der  grundlagdes  en 
rationel  historisk  Sprogforskning.  Men  eet  Sted  fik  den 
et  Fristed,  nemlig  i  Annexions-Prædikanternes  Lejr;  her 
blev  den  hæget  og  dægget  som  en  nyttig  Tilsnigelse  i 
Kampen  mod  Danskheden.  Sidst  har  Hr.  Sach  og  Hr. 
Rhamm  produceret  sig,  og  vi  har  for  hundredeogsyttende 
Gang  faaet  opvarmet  de  aftærskede  Krøniker  om  Jyskens 
Uforstaaelighed  for  de  Ødanske.  Naturligvis  har  Hr. 
Sach  vel  vogtet  sig  for  at  citere,  hvad  de  danske  For- 
skere hundredesytten  Gange  har  fremfort  imod  de  tyske 
Kroniker,  nemlig  den  Kendsgærning,  at  talrige  tyske 
Dialekter  er  endnu  langt  mere  uforstaaelige  for  visse 
Tyskere,  end  Ravjysken  er  for  visse  Danske.  Det  kan 
vist  være  Gavn  at  genopfriske  en  af  de  Sprogprøver, 
som  Allen  har  fremdraget  i  „Det  danske  Sprogs  Historie 
i  Sønderjylland",  II,  678;  jeg  vælger  en  Prøve  af 
Sproget  i  Steiermark,  tagen  fra  Firmenichs  „Germaniens 
Volkerstimmen",  Bd.  II,  755:  „Wounn  pan  ins  uannar  a 
Hauswiadin  praucht,  und  ea  nid  a  sou  schuan  eppa  said 
lengara  Zaid  a  Diandl  gedn  ghop  hod,  oda  wounn  an  de 
eppa  nid  taugg,  wail  ar  uanni  hobm  muis,  de  a  a  poa 
Kraiza  hod,  sa  muis  a  hold  piddln  gain.  Do  suicht  a  va 
sainni  Vettan,  va  di  Richta  oda  Gschwodna  oda  sisd  a 
zwain  gschaiti  Mannar  aus,  de  iam  midgenn,  und  iadn 
Laiddn  zuihoatzn,  dass  s'n  s'gebm :  pan  ia  solbma  wiad 
a  schuan  aluan  aunpantla".  (Paa  Skriftsproget:  „Wenn 
bei  uns  einer  eine  Hauswirtin  braucht,  und  er  nicht 
auch  so  schon  etwa  seit  langerer  Zeit  ein  Dierndel  gern 
gehabt  hat,  oder  wenn  ihm  die  etwa  nicht  taugt.  weil  er 
eine  haben  muss,  die  auch  ein  Paar  Kreuzer  hat,  so 
muss  er  halt  bettein  gehn.  Dann  sucht  er  von  seinen 
Vettern,  von  den  Richtern  oder  Geschwornen  oder  sonst 
auch  zwei  gescheite  Månner  aus,  die  ihm  heiratsmåssige 
Dierndeln    anraten,     und    wenn   ihm  eine  gefållt,    mit  ihm 


136 


mitgehn  und  ihre  Leute  antreiben,  dass  sie  sie  ihm 
geben :  bei  ihr  selbst  wird  er  schon  allein  anbandeln"). 
Allen  tilføjer  med  Rette:  „Jeg  tillader  mig  at  tro,  at  jeg 
ikke  vil  møde  megen  Modsigelse,  naar  jeg  vover  at  an- 
tage, at  der  ikke  er  mange  Tyskere,  som  forstaa  disse 
Sprogprøver  ved  den  første  Gennemlæsning,  ja  maaske 
ikke  ved  den  anden". 

V.  Eneste  sikre  Stedfæstelse  for  det  saxiske  Sprog  før 
Saxernes  Udvandring  til  England:  Holsten  og  Nordøst- 
hannover. 

§  20.  Et  af  de  mest  typiske  Oldkende mærker  for 
Frisisk  og  ( Angel)- Saxisk  er  Overgangen  fra  K  til  KJ, 
TSJ,  TS  el.  lign.  foran  £,  /,  7,  exempelvis  „Kirke'',  = 
frisisk  TSIRK,  engelsk  CHURCH  (udtalt  TSJØRTSJ). 
Gamle  Stednavne  med  Spor  af  denne  Lydovergang  fattes 
aldeles  i  Danskhedens  historisk  paaviselige  Sydgrænsestrøg, 
f.  Ex.  i  Angel  og  Egnen  om  Byen  Slesvig;  derimod  dukker 
de  op,  saasnart  vi  sætter  Foden  paa  holstensk  og  nordøst- 
hannoversk  Grund,  dvs.  de  Egne,  hvortil  Historien  hen- 
lægger Hovedforfølgelsen  mod  den  saxiske  Nationalitet. 

Vi  har  ovenfor  gennemgaaet  en  lang  Række  Vidnes- 
byrd, hvoraf  man  ikke  kan  vise,  at  Folket  paa  de 
danske  Øer  og  i  Nørrejylland  oprindelig  var  saxisk.  Da 
Annexions-Prædikanterne  altid  taler  om,  at  der  i  Angel, 
trods  den  voldelige  Fordanskning,  længe  holdt  sig  en 
Rest  af  det  fordanske  Element,  var  det  ikke  for  meget 
forlangt,  om  man  i  det  mindste  her  havde  paavist  os  et 
Par  gamle  Stednavne  med  hin  Lydovergang,  der  er  et  af 
de  fornemste  Kendemærker  for  den  saxisk-frisiske  Dialekt- 
gruppe; det  vilde  have  vejet  adskillig  tungere  end  den 
navnkundige  „vestjyske  Artikel".  Men  disse  Vidnesbyrd 
glimrer  til  Dato  ved  deres  Fraværelse.  Ikke  saa  saare 
har  vi  derimod  overskredet  Ejderen,  saa  dukker  de  op: 
i  Ditmarsken  Zenhusen,  ældre  Cyængæhusæn  (Valdemars 

Jordebog),  længere  sydpaa  i  Holsten  Itzeho,  ældre  Ecesho, 
="  Egeskov;  i  Hannover  den  fra  Dronning  Karoline  Ma- 
thildes Livstragedie  velkendte  By  Celle,  som  ikke  maa 
i'orvexles  med  en  „Fangecelle",  men  forhen  hed  Kielle, 
Kelle,  dvs.  „Kilde".  Altsaa:  i  de  selvsamme  Egne,  hvor 
vi  har  Historiens  Vidnesbyrd  om  en  blodig  Udryddelses- 
kamp  mod  den  saxiske  Nationalitet,  —  i  de  selvsamme 
Egne  taler  Stednavnene  endnu  den  Dag  idag  den  ud- 
ryddede Nationalitets  Sprog.  Et  nøjere  Samstem  mellem 
Historie  og  Navne-Vidnesbyrd  kunde  ikke  tænkes.  Selv- 
følgelig vil  de  tyske  Annexions-Prædikanter  det  længst 
mulige  strø  Sand  paa  denne  for  deres  Lærdomme  uvel- 
komne Kendsgærning;  men  man  kunde  i  det  mindste 
have  ventet,  at  den  var  blevet  mærket  af  den  danske 
Forskning,  da  jeg  atter  og  atter  har  gentaget  den,  —  det 
er  nu  omtrent  10  Aar,  siden  jeg  første  Gang  fremsatte 
den  paa  Tryk  *). 

VI.  Uænsede  Vidnesbyrd  om  det  saxiske  Sproi^s  nor- 
diske Tilbøjeligheder.   . 

$  2\.  Seli'  om  det  oprindelige  Saxisk  paa  de  i^æsent- 
ligste  Punkter  slutter  sig  til  Tysk,  er  det  dog  et  afgjort 
selvstændigt  Sprog,  og  dets  Selvstændighed  overfor  Tysken 
gaar  overordentlig  ofte  i  Retning  af  Tilslutning  til  Nordisk, 
jfr.  Joh.  Schmidts  „Bølgeteori" ;  det  saxisk-fællesnordiske 
eller  saxisk-fællesdanske  Samstem  er  af  ganske  anderledes 
udstrakt  Art  end  det  saa  meget  udskregne  saxisk-jyske. 

Undersøgelsen  af  Saxernes  oprindelige  Sprog  har 
hidindtil  været  overladt  næsten  udelukkende  til  Tyskerne, 
og  de  har  naturligvis  kun  kymret  sig  om  Tilknytningerne 
til  deres  eget  Sprog  og  ladet  Tilknytningerne  til  Nordisk 
ganske  uænset.  De  har  nøjedes  væsentlig  med  at  tage 
Sprogenes    Ansigtstræk,    som    de    saa    ud   ved    Historiens 


''')    I  Afhandlingen  ,,Var  Anglerne  Tyskere?" 

Dagslys  (fra  8.  Aarhundrede  nedefter),  og  det  engelske 
Saxisk  har  de  sammenlignet  paa  den  ene  Side  med  det 
Tysk,  der  taltes  af  de  denationaliserede  Saxer  i  Tysk- 
land, —  paa  den  anden  Side  med  det  literære  Islandsk, 
dvs.  den  nordiske  Dialekt,  der  geografisk  var  allerfjærnest 
fra  Saxisk.  Paa  den  Maade  var  det  let  nok  at  stemple 
Saxisk  som  et  „rent  tysk  Sprog"  og  at  fastslaa  en  Af- 
grund mellem  det  og  Nordisk.  Men  en  saadan  Frem- 
gangsmaade  er  dog  at  gøre  sig  Arbejdet  lovlig  let,  navnlig 
naar  man  vil  bruge  Resultaterne  til  ætniske  Slutninger, 
til  Paavisning  af  Venskab  og  Fjendskab  mellem  Urtidens 
Folkestammer.  —  Hvis  vi  vil  vide  noget  om  de  engelske 
Saxers  sproglige  Forhold  til  Naboerne,  i  Tiden  før  de 
geografisk  skiltes,  hvad  kan  det  da  hjælpe,  at  vi  slaar 
os  til  Ro  med  Sprogformerne  fra  en  Tid,  da  de  allerede 
havde  været  skilte  i  3 — 400  Aar?  Bagefter  kommer 
tyndt  01!  Og  hvad  kan  det  hjælpe  at  sammenligne 
Saxernes  Sprog  med  et  Tysk,  der  selv  maaske  er  halv 
saxisk,  og  et  Nordisk,  der  er  saa  langt  fjærnet  fra  Nabo- 
laget som  vel  muligt?  Vi  har  ingen  Borgen  for,  at  de 
fortyskede  Saxers  Sprog  var  renere  end  f.  Ex.  de  for- 
tyskede Flensborgeres  og  Angelboers;  tværtimod  har  vi 
sikre  Vidnesbyrd  om,  at  Saxernes  Levninger  efter  For- 
tyskningen talte  et  lignende  Miskmask  som  hine  Sles- 
vigere. Og  vi  kan  let  tænke  os,  at  Sproget  helt  oppe 
fra  Island  langtfra  frembyder  noget  fuldgyldigt  Billede  af 
det  Nordisk,  som  taltes  dér,  hvor  Angler  og  Saxer 
modtes;  bedre  maatte  vi  kunne  bruge  f.  Ex.  Svensk. 
(Dansk  tager  jeg  med  Forsæt  ikke,  da  Modparten  maaske 
vilde  kunne  paastaa,  at  det  var  et  lignende  halv-saxisk 
Miskmask  som  det  gamle  Sprog  i  Nordtyskland).  Et 
Par  Exempler  vil  hurtig  vise,  hvad  jeg  mener.  Lad  os 
tage  Udsagnsordene   „nemme"   og   „komme". 

Den  sædvanlige  tyske  Opstilling  er: 


Nordtysk-sax.    Angel-sax. 
niman  niman 

cuman  cuman 


Oldn.  (-^  Islandsk  fra  12.  Aarh.) 
nema 
koma 


Altsaa :  Nordtysk-saxisk  og  Angel-saxisk  har  Stamvokal 
/,//  og  Nævneform  paa  — an;  det  saakaldte  Oldnordisk 
derimod  har  Stamvokal  t\o  og  Nævneform  paa  — a. 
Det  giver  jo  en  smuk  Stadfæstelse  af  Opfattelsen :  Saxisk 
=  „rent  Tysk".  Men  prøv  nu  paa  at  tage  de  gængse 
Plader  ud  af  Kig-Kassen  og  indsætte  dem,  der  er  de 
rigtige  baade  i  Tid  og  Sted ;  det  giver  strax  et  helt 
andet  Billede : 

Højtysk  I    Angel-saxisk        Svensk  (fra  6.  Aarh.) 

neman  niman  *niman 

coman,  queman  cuman  *kuman 

Paa  samme  Maade  gaar  det  ofte  med  Bøjnings- 
monstrene,  især  ved  Navneordene.  Og  i  Stednavnene 
bliver  der  ligefrem  vendt  op  og  ned  paa  de  gængse 
Forestillinger:  Holsten,  Nordøsthannover  og  England 
møder  op  med  Masser  af  Typer,  som  er  gode,  gamle 
Kendinge  fra  Danmark  eller  det  øvrige  Norden,  men 
mere  eller  mindre  fuldstændig  ukendte  for  de  rigtige 
Tyskere:  Brink,  Gård,  Holm,  Klint,  Lund,  Ore,  Tun, 
Ved,  Væld,  Vad,  Vedel  (vort  Vejle)  osv.  Vi  føler  os  i  Nord- 
osthannover ofte  helt  hjemlig  til  Mode.  Et  Slags  nordisk 
Sidestykke  er  den  Kendsgærning,  at  saxiske  Sprogformer 
træffes  helt  oppe  i  Sverrig,  f.  Ex.  Kongenavnene  An  og 
Adils  istedetfor  ægte  nordisk  Aun,  Audils,  se  §  15.  — 
Alt  ialt  kan  vi  sige,  at  medens  det  ursaxiske  Sprogs  Til- 
knytning til  Tysk  er  bleven  oplyst  indtil  de  mindste 
Enkeltheder,    har  man  næppe  oplyst  en  Tiendedel  af  dets 

Tilknytning  til  Nordisk.  Det  maatte  have  ligget  nær  for 
de  nordiske  Forskere  at  raade  Bod  paa  denne  Ensidighed; 
men  de  har  ganske  rolig  underskrevet  den  tyske  Dom, 
at  Saxisk  er  „rent  tysk",  —  jævnfør  Artiklen  „Angler" 
i  Salmonsens  Konversationslexikon  - —  og  ikke  kymret 
sig  det  mindste  om  at  kigge  den  efter  i  Sømmene. 
Naar  Sprogforskningen  endelig  engang  faar  sig  samlet 
sammen  til  en  mere  jævnsidig  Undersøgelse,  skal  det 
nok  vise  sig,  at  Saxisk  langt  mere  end  hidtil  anet  kommer 
til  at  indtage  en  mæglende  Stilling  mellem  Tysk  og 
Nordisk:  ogsaa  her  vil  Joh.  Schmidt's  „Bølgeteori"  staa 
sin  Prøve.  Ganske  vist  vil  der  stadig  forblive  et  afgjort 
Ske!  mellem  Saxisk  og  Nordisk,  fordi  nu  Jylland  eengang, 
sproglig  som  geografisk,  vender  Ryggen  til  Saxland  og 
Ansigtet  mod  Norden.  Men  dog  vil  vi  naa  til  den  Slut- 
Sætning,  at  uagtet  Saxernes  Tyngdepunkt  i  den  fysiske 
Geografi  har  maattet  rykkes  længere  sydpaa,  end  Tyskerne 
vil,  saa  maa  det  i  Sproggeografien  til  Gengæld  rykkes 
længere  nordpaa:  som  i  Politik  saa  og  i  Sprogforbindelser 
røber  de  ældste  Saxer  mangengang  en  tydelig  Nord- 
Hælding.  Dette  er  vigtigt  at  fastslaa,  fordi  det  faar  til- 
bagevirkende Kraft  overfor  Saxernes  Naboer  lige  mod 
Nord,  Indbyggerne  af  den  jyske  Halvø:  om  vi  ikke  ad 
anden  Vej  vidste,  at  deres  sproglige  Forbindelser  havde 
en  mere  nordlig  Farve  end  paastaaet  af  Tyskerne,  saa 
maatte  vi  gætte  det  alene  udfra  vore  Iagttagelser  om 
Saxerne. 


Jeg  har  nu  efter  Evne  stræbt  at  fremlægge  en  Række 
Hovedpunkter,  som  en  Dansk  gærne  skulde  have  paa 
rede  Haand,  naar  det  gælder  om  at  møde  de  tyske 
Annexionslærdomme.  En  nøjere  Undersøgelse  af  Dan- 
marks Oldgeografi  og  Oldstammer  har  jeg  under  Arbejde. 

lovrigt  henviser  jeg  til  de  citerede  Arbejder  af  forskellige 
Forfattere ;  mere  eller  mindre  fuldstændige  Samlinger  af 
mine  egne  Afhandlinger  og  Avisartikler  om  dette  og 
andre  Nationalsporgsmaal  har  jeg  overladt  til  det  store 
kongelige  Bibliotek,  til  Foreningen  „HejmdaP's  Scrapbogs- 
Samling  (Lokale  i  den  fhv.  Ladegaard,  Aaboulevard),  til 
Bibliotekerne  paa  Askov  Højskole  og  Margretesminde  ved 
Flensborg  samt  til   Universitetsbiblioteket  i   Kristiania. 

De  Oplysninger,  jeg  har  fremlagt,  vil  næppe  være 
den  tyske  Offentlighed  kærkomne.  Men,  som  jeg  alle- 
rede har  understreget,  indeholder  de  ingen  Udæskning; 
de  er  dikterede  af  simpelt  Nødværge.  Tysklands  hæder- 
lige Forskning  og  Folkeoplysning,  som  jeg  nærer  den 
største  Agtelse  for,  kan  ikke  føle  sig  selv  ramt  deraf. 
Men  ganske  vist  maa  den  føle  sig  medansvarlig  for, 
at  der  i  visse  tyske  Fagkrese  hersker  en  national 
Ugenerthed  eller  ligefrem  AnnexionstraPik,  som  det 
samlede  Tysklands  gode  Navn  og  Rygte  ikke  i  Længden 
kan  være  tjent  med.  Vi  har  set,  at  den  tysk-østrigske 
Videnskabsmand  Rud.  Much  har  erklæret  om  visse 
tyske  Ydelser  overfor  de  nordiske  Forskere,  at  „her 
drejer  det  sig  overhovedet  ikke  om  Videnskab,  men  om 
det  modsatte".  Vi  har  set,  at  den  tyske  Nordslesviger 
Erich  Schlaikjer  har  protesteret  mod  de  Annexions- 
lærdomme  og  Bagvaskelser,  der  fra  altysk  Side  i  Masse- 
vis udspredes  mod  Danmark.  Det  er  mit  Haab,  at  min 
Appel  til  saadanne  hæderlige  Krese  ikke  maa  være  for- 
gæves, saa  at  det  gamle  Ord  kan  faa  Ret,  der  siger 
„Ærlighed  varer  længst". 

har  til  formål  at  fremme  studiet  af  nordisk,  tysk,  engel 

udgivelsen  af  skrifter. 

1.  Planer  for  studiet  til  skoleembedseksamen  med  dansk,  ^ysk 

valg med  sanghistoriske  Oplysninger  ved  J.  Arsbn  ]....     1,25 

9.  do.  do.  do.  II  .  . .    0,75 

10.  Norsk  Landsmaal    og   Svensk.      Udgivet   af  H.  Axelsen, 

S    Fenger  og  M.  Kristensen 1,25 

11.  Ernst  Kaper:  Kortfattet  tysk  Fonetik 1,50 

12.  Marius  Kristensen:  Nydansk,  en  kort  sproglig-geografisk 
fræmstilling 2,00 

13.  V.  Ludvigsen :  Hollandske  Læsestykker 4,50 

14.  Jul.   Wulff:  Kimbrertoget 0,75 

Med  støtte  af  Carlsbergfonden  er  udgivet: 

Karl  Verner.     Afhandlinger  og  breve  udg.  af  Selskab  for  ger- 
mansk filologi  med  en  biografi  ved  Marius  Vibæk 9,00 

